cyanic-selkie/wikianc huggingface dataset:
ᱵᱤᱨᱵᱷᱩᱢ ᱤᱱᱥᱴᱤᱴᱤᱭᱩᱰ ᱚᱯᱷ ᱤᱧᱡᱤᱱᱤᱭᱚᱨᱤᱝ ᱟᱨ ᱴᱮᱠᱱᱚᱞᱚᱡᱤ
ᱵᱤᱨᱵᱷᱩᱢ ᱤᱱᱥᱴᱤᱴᱤᱭᱩᱰ ᱚᱯᱷ ᱤᱧᱡᱤᱱᱤᱭᱚᱨᱤᱝ ᱟᱨ ᱴᱮᱠᱱᱚᱞᱚᱡᱤ ᱥᱮ ᱵᱤ.ᱟᱭ.ᱤ.ᱴᱤ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱥᱚᱨᱠᱟᱨᱤ ᱜᱚᱲᱚ ᱤᱧᱡᱤᱱᱤᱭᱚᱨᱤᱝ ᱠᱚᱞᱮᱡᱽ ᱠᱟᱱᱟ᱾ ᱱᱚᱸᱰᱮ ᱱᱟᱱᱟᱼᱦᱩᱱᱟᱹᱨ ᱟᱱᱰᱟᱨᱜᱽᱨᱮᱡᱩᱭᱮᱴ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱠᱳᱨᱥ ᱠᱚ ᱠᱚᱨᱟᱣ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱫᱚ ᱑᱙᱙᱙ ᱥᱮᱨᱢᱟ ᱨᱮ ᱵᱚᱸᱜᱟ ᱛᱟᱞᱟ ᱯᱚᱫᱽᱢᱚᱥᱨᱤ ᱨᱟᱢᱨᱚᱧᱡᱚᱱ ᱢᱩᱠᱷᱟᱨᱡᱤ, ᱢᱟᱨᱮ ᱫᱤᱥᱚᱢ ᱜᱚᱢᱠᱮ ᱟᱨ ᱠᱟᱹᱣᱰᱤ ᱢᱚᱱᱛᱨᱤ ᱥᱨᱤ ᱯᱨᱚᱬᱚᱵᱽ ᱢᱩᱠᱷᱟᱨᱡᱤ ᱟᱨ ᱞᱳᱠᱥᱚᱵᱷᱟ ᱨᱮᱱ ᱥᱯᱤᱠᱟᱨ ᱥᱳᱢᱱᱟᱛᱷ ᱪᱚᱴᱴᱚᱟᱫᱽᱫᱟᱭ ᱟᱜ ᱟᱹᱭᱩᱨ ᱛᱮ ᱟᱭ.ᱥᱤ.ᱮ.ᱟᱨ.ᱤ ᱧᱩᱛᱩᱢᱟᱱ ᱮᱱ.ᱡᱤ.ᱳ ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱᱟ᱾
ᱱᱚᱣᱟ ᱨᱮᱭᱟᱜ ᱠᱮᱢᱯᱟᱥ ᱫᱚ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱥᱤᱣᱲᱤ ᱨᱮ ᱢᱮᱱᱟᱜᱼᱟ᱾
ᱯᱚᱲᱦᱚᱱ
ᱱᱚᱸᱰᱮ ᱢᱚᱬᱮ ᱜᱚᱴᱟᱱ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ: -
ᱱᱚᱣᱟ ᱟᱥᱲᱟ ᱨᱮ ᱵᱟᱨᱭᱟ ᱯᱳᱥᱴ ᱜᱨᱮᱡᱩᱭᱮᱴ ᱠᱳᱨᱥ ᱮᱢ ᱦᱩᱭᱩᱜ ᱠᱟᱱᱟ:
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱤᱧᱡᱤᱱᱤᱭᱚᱨᱤᱝ ᱠᱚᱞᱮᱡᱽ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ
ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱜᱟᱶᱛᱟ
ᱥᱟᱱᱛᱟᱲ ᱥᱟᱶᱛᱟ ᱨᱮ ᱢᱮᱱᱟᱜ ᱜᱟᱶᱛᱟ ᱠᱚ ᱢᱩᱫᱽ ᱨᱮ ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱜᱟᱶᱛᱟ ᱫᱚ ᱢᱤᱫ ᱟᱹᱰᱤ ᱢᱟᱨᱮ ᱜᱟᱶᱛᱟ ᱠᱟᱱᱟ ᱡᱟᱦᱟᱸ ᱨᱮ ᱵᱷᱟᱨᱚᱛ ᱨᱮᱭᱟᱜ ᱜᱚᱴᱟ ᱴᱚᱴᱷᱟ ᱨᱮᱱ ᱚᱱᱚᱞᱤᱭᱟᱹ ᱥᱚᱦᱮᱫ ᱢᱮᱱᱟᱜ ᱠᱚᱣᱟ ᱾ ᱱᱚᱶᱟ ᱜᱟᱶᱛᱟ ᱨᱮᱭᱟᱜ ᱫᱚ ᱥᱟᱱᱛᱟᱲ ᱢᱮᱱᱟᱜ ᱠᱚ ᱡᱚᱛᱚ ᱯᱚᱱᱚᱛ ᱨᱮᱜᱮ ᱪᱟᱸᱜᱟ ᱟᱹᱯᱤᱥ ᱢᱮᱱᱟᱜᱼᱟ ᱾ ᱱᱚᱶᱟ ᱜᱟᱶᱛᱟ ᱫᱚ ᱥᱟᱦᱤᱛᱭᱚ ᱟᱠᱟᱫᱮᱢᱤ ᱪᱤᱱᱦᱟᱹᱣ ᱟᱠᱟᱫ (Recognised) ᱜᱟᱶᱛᱟ ᱠᱟᱱᱟ ᱾ ᱥᱮᱨᱢᱟ ᱯᱩᱨᱟᱹᱣ ᱨᱮ ᱢᱤᱫ ᱫᱷᱟᱣ ᱱᱚᱶᱟ ᱜᱟᱶᱛᱟ ᱨᱮᱭᱟᱜ ᱦᱮᱞᱢᱮᱞ ᱦᱩᱭᱩᱜ ᱥᱟᱶᱛᱮ ᱩᱱᱩᱭᱦᱟᱹᱨ ᱦᱚᱸ ᱩᱪᱷᱟᱹᱱᱚᱜᱼᱟ ᱾ ᱱᱚᱣᱟ ᱛᱟᱠ ᱨᱮ ᱟᱹᱰᱤᱜᱟᱱ ᱯᱚᱛᱚᱵ ᱯᱩᱛᱷᱤ ᱫᱚᱠᱟᱱ ᱨᱮᱱᱟᱜ ᱥᱴᱚᱞ ᱠᱚᱦᱚᱸ ᱥᱚᱫᱚᱨᱚᱜᱼᱟ ᱾ ᱥᱟᱶᱦᱮᱫ ᱞᱟᱹᱜᱤᱫ ᱥᱤᱨᱯᱟᱹ ᱠᱚᱦᱚᱸ ᱱᱚᱶᱟ ᱜᱟᱶᱛᱟ ᱦᱚᱛᱮᱛᱮ ᱪᱟᱞ ᱦᱩᱭᱩᱜ ᱠᱟᱱᱟ ᱾
ᱱᱟᱜᱟᱢ
ᱱᱚᱣᱟ ᱜᱟᱶᱛᱟ ᱑᱙᱘᱘ ᱥᱟᱞ ᱨᱮ ᱵᱮᱨᱮᱫ ᱞᱮᱱᱟ ᱾ ᱱᱚᱣᱟ ᱨᱤᱱ ᱵᱩᱱᱤᱭᱟᱹᱫ ᱥᱚᱦᱮᱫᱤᱭᱟᱹ ᱠᱚᱫᱚ ᱠᱚ ᱦᱩᱭᱩᱜ ᱠᱟᱱᱟ ᱨᱩᱯᱪᱟᱸᱫᱽ ᱦᱟᱸᱥᱫᱟᱜ, ᱡᱚᱫᱩᱢᱚᱬᱤ ᱵᱮᱥᱨᱟ, ᱵᱷᱚᱜᱽᱞᱟ ᱥᱚᱨᱮᱱ, ᱜᱳᱨᱟᱪᱟᱸᱫᱽ ᱢᱩᱨᱢᱩ, ᱜᱳᱵᱷᱤᱱᱫᱚ ᱪᱚᱱᱫᱨᱚ ᱢᱟᱡᱷᱤ, ᱥᱩᱥᱤᱞ ᱦᱟᱸᱥᱫᱟᱜ, ᱨᱟᱢ ᱪᱚᱸᱫᱽᱨᱚ ᱦᱟᱸᱥᱫᱟᱜ, ᱵᱷᱩᱥᱚᱬ ᱦᱮᱢᱵᱽᱨᱚᱢ, ᱯᱤᱛᱟᱢᱵᱚᱨ ᱦᱟᱸᱥᱫᱟᱜ, ᱱᱚᱨᱮᱥᱣᱚᱨ ᱢᱩᱨᱢᱩ, ᱩᱫᱚᱭ ᱱᱟᱛᱷ ᱢᱟᱡᱷᱤ ᱾
ᱢᱩᱲᱩᱛ ᱟᱹᱢᱟᱹᱞᱤ
ᱱᱚᱣᱟ ᱜᱟᱶᱛᱟ ᱨᱮᱱᱟᱜ ᱢᱩᱲᱩᱛ ᱟᱹᱢᱟᱹᱞᱤ ᱫᱚ ᱥᱤᱧᱚᱛ ᱨᱮᱱᱟᱜ ᱯᱟᱪᱮ ᱵᱟᱝᱞᱟ ᱯᱚᱱᱚᱛ ᱡᱷᱟᱲᱜᱨᱟᱢ ᱦᱚᱱᱚᱛ ᱢᱚᱰᱮᱞ ᱥᱠᱩᱞ ᱨᱳᱰ ᱦᱟᱸᱥᱫᱟᱜ ᱵᱟᱹᱠᱷᱩᱞ ᱨᱮ ᱢᱮᱱᱟᱜᱼᱟ ᱾ ᱟᱨ ᱥᱤᱧᱚᱛ ᱨᱮᱱᱟᱜ ᱟᱥᱟᱢ, ᱳᱰᱤᱥᱟ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱠᱚᱨᱮ ᱦᱚᱸ ᱱᱚᱣᱟ ᱨᱮᱱᱟᱜ ᱪᱟᱸᱜᱟ ᱟᱹᱢᱟᱹᱞᱤ ᱢᱮᱱᱟᱜᱼᱟ ᱾
ᱥᱮᱱᱮᱞᱮᱫ
ᱱᱟᱣᱟ ᱛᱟᱨᱟᱥ ᱠᱷᱮᱨᱣᱟᱲ ᱜᱟᱶᱛᱟ ᱤᱪᱪᱟᱹᱯᱩᱨ (ᱠᱚᱞᱠᱟᱛᱟ)
ᱡᱟᱱᱟᱢ ᱫᱤᱥᱚᱢ ᱠᱷᱚᱱ ᱦᱮᱡ ᱟᱠᱟᱱ ᱵᱤᱞᱟᱹᱛ ᱫᱤᱥᱚᱢ ᱨᱮ ᱱᱟᱞᱦᱟ ᱞᱟᱜᱤᱫ ᱠᱷᱮᱨᱣᱟᱲ ᱦᱚᱯᱚᱱ ᱠᱚ ᱡᱩᱢᱤᱫ ᱞᱟᱜᱤᱫ ᱛᱮ ᱱᱚᱣᱟ ᱜᱟᱶᱛᱟ ᱫᱚᱠᱚ ᱵᱮᱨᱮᱫ ᱟᱠᱟᱫᱟ ᱾ ᱱᱚᱣᱟ ᱜᱟᱶᱛᱟ ᱨᱤᱱᱤᱡ ᱯᱟᱨᱥᱮᱫ ᱜᱚᱢᱠᱮ ᱫᱚ ᱢᱟᱱᱚᱛᱟᱱ ᱯᱤᱨᱩ ᱢᱟᱱᱰᱤ ᱟᱨ ᱥᱩᱛᱨᱮᱫ ᱜᱚᱢᱠᱮ ᱫᱚ ᱢᱟᱱᱚᱛᱟᱱ ᱱᱩᱱᱟᱨᱟᱢ ᱦᱟᱸᱥᱫᱟ ᱛᱤᱠᱤᱱ ᱠᱚ ᱵᱟᱪᱷᱱᱟᱣ ᱟᱠᱟᱫ ᱠᱤᱱᱟᱹ ᱱᱚᱣᱟ ᱜᱟᱶᱛᱟ ᱨᱮᱱᱟᱜ ᱠᱟᱢᱤᱦᱚᱨᱟ ᱠᱚᱫᱚ-
᱑. ᱵᱟᱦᱟ ᱵᱚᱸᱜᱟ ᱢᱟᱱᱚᱛ
᱒. ᱚᱞ ᱜᱩᱨᱩ ᱜᱚᱢᱠᱮ ᱡᱟᱱᱟᱢ ᱢᱟᱦᱟ ᱢᱟᱱᱚᱛ
᱔. ᱵᱤᱥᱣᱚ ᱟᱹᱫᱤᱵᱟᱹᱥᱤ ᱫᱤᱵᱚᱥ ᱢᱟᱱᱚᱛ
᱕. ᱯᱟᱨᱥᱤ ᱡᱤᱛᱠᱟᱹᱨ ᱢᱟᱦᱟ ᱢᱟᱱᱚᱛ ᱟᱨ ᱥᱮᱨᱢᱮ ᱯᱩᱨᱟᱣ ᱡᱚᱧ ᱧᱩ ᱥᱟᱶᱛᱮ ᱜᱟᱶᱛᱟ ᱨᱤᱱ ᱥᱟᱱᱟᱢ ᱠᱷᱮᱨᱣᱟᱲ ᱦᱚᱯᱚᱱ ᱠᱚᱣᱟᱜ ᱫᱩᱠᱷ ᱥᱩᱠ ᱨᱮ ᱜᱚᱲᱚ-ᱜᱚᱯᱚᱲᱚ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱜᱟᱶᱛᱟ
ᱥᱟᱭᱠᱮᱞ
thumb|ᱥᱟᱭᱠᱮᱞ ᱥᱟᱭᱠᱮᱞ (cycle) ᱥᱮ ᱵᱟᱭ-ᱥᱟᱭᱠᱮᱞ (bicycle) ᱥᱮ ᱵᱟᱭᱤᱠ (bike) ᱫᱚ ᱦᱩᱭᱩᱜ ᱠᱟᱱᱟ ᱢᱟᱱᱣᱟ ᱦᱚᱛᱮ ᱛᱮ ᱪᱟᱞᱟᱜ ᱟᱨᱵᱟᱝ ᱢᱚᱴᱚᱨ ᱦᱚᱛᱮ ᱛᱮ ᱪᱟᱞᱟᱜ, ᱯᱮᱰᱮᱞ ᱞᱮᱵᱮᱫ ᱠᱟᱛᱮᱜ ᱪᱟᱞᱟᱜ ᱢᱤᱫ ᱥᱟᱜᱟᱲ ᱠᱟᱱᱟ| ᱱᱤᱭᱟᱹ ᱨᱮᱭᱟᱜ ᱯᱷᱨᱮᱢ ᱥᱟᱢ ᱥᱟᱶ ᱵᱟᱨᱭᱟ ᱪᱟᱠᱟ ᱥᱟᱢᱟᱝ ᱟᱨ ᱛᱟᱭᱚᱢ ᱠᱚ ᱞᱟᱜᱟᱣ ᱟᱠᱟᱫᱟ| ᱥᱟᱭᱠᱮᱞ ᱪᱟᱞᱟᱣ ᱦᱚᱲ ᱫᱳ ᱥᱟᱭᱠᱮᱞ ᱪᱟᱞᱟᱣᱤᱭᱟᱹ, ᱥᱮ ᱥᱟᱭᱠᱮᱞᱤᱥᱴ ᱥᱮ ᱵᱟᱭᱮᱠᱤᱥᱴ ᱠᱚ ᱢᱮᱛᱟᱣᱟ ᱠᱚᱣᱟ|
᱑᱙ ᱥᱟᱭ ᱟᱱᱟᱜ ᱥᱮᱨᱢᱟ ᱠᱚ ᱨᱮ ᱭᱩᱨᱚᱯ ᱨᱮ ᱯᱟᱹᱦᱤᱞ ᱫᱷᱟᱣ ᱞᱟᱹᱜᱤᱫ ᱥᱟᱭᱠᱮᱞ ᱧᱮᱞ ᱧᱟᱢ ᱞᱮᱱᱟ, ᱟᱨ ᱒᱑ ᱥᱟᱭ ᱟᱱᱟᱜ ᱥᱮᱨᱢᱟ ᱠᱚ ᱨᱮ ᱢᱤᱫ ᱠᱚᱴᱤ ᱠᱷᱚᱱ ᱦᱚᱸ ᱵᱟᱹᱲᱛᱤ ᱥᱟᱭᱠᱮᱞ ᱧᱮᱞ ᱧᱟᱢ ᱞᱮᱱᱟ| ᱫᱷᱟᱹᱨᱛᱤ ᱨᱮᱭᱟᱜ ᱟᱭᱢᱟ ᱴᱷᱟᱺᱭ ᱠᱚ ᱨᱮ ᱜᱮ ᱥᱟᱭᱠᱮᱞ ᱫᱚ ᱦᱩᱭᱩᱜ ᱠᱟᱱᱟ ᱥᱟᱜᱟᱲᱚᱢ ᱢᱤᱫ ᱱᱟᱯᱟᱭ ᱦᱚᱨᱟ|ᱥᱟᱭᱠᱮᱞ ᱫᱚ ᱨᱟᱹᱥᱠᱟᱹ ᱨᱚᱢᱚᱡᱽ, ᱥᱮ ᱜᱤᱫᱽᱨᱟᱹ ᱠᱚᱣᱟᱜ ᱠᱷᱮᱞᱟ ᱡᱤᱱᱤᱥ,ᱦᱚᱲᱢᱚ ᱵᱮᱭᱟᱢ, ᱯᱷᱟᱹᱫᱽ ᱥᱮᱣᱟ ᱠᱟᱹᱢᱤ ᱨᱮ, ᱠᱚᱨᱤᱭᱟᱨ ᱥᱮᱣᱟ ᱠᱟᱹᱢᱤ ᱨᱮ, ᱥᱟᱭᱠᱮᱞ ᱪᱟᱞᱟᱣ ᱦᱟᱯᱟᱨᱟᱣ ᱨᱮ, ᱟᱨ ᱥᱟᱭᱠᱮᱞ ᱫᱚ ᱟᱹᱰᱤ ᱥᱟᱸᱦᱚᱸᱥ ᱨᱮᱭᱟᱜ ᱠᱷᱤᱞᱚᱱᱰ ᱨᱮ ᱠᱚ ᱞᱟᱲᱪᱟᱲ ᱮᱫᱟ|
ᱟᱹᱲᱟᱹ ᱚᱢᱚᱱ
ᱵᱟᱭ-ᱥᱟᱭᱠᱮᱞ ᱟᱹᱲᱟᱹ ᱫᱚ ᱯᱟᱹᱦᱤᱞ ᱫᱷᱟᱣ ᱑᱘᱖᱘ ᱥᱮᱨᱢᱟ ᱨᱮ ᱞᱟᱲᱪᱟᱲ ᱞᱮᱱᱟ, ᱫᱭᱚ ᱰᱮᱞᱤ ᱱᱤᱣᱩᱡᱽ ᱧᱩᱛᱩᱢ ᱟᱱ ᱤᱝᱨᱟᱹᱡᱤ ᱵᱮᱣᱨᱟ ᱥᱟᱠᱟᱢ ᱨᱮ| ᱱᱤᱭᱟᱹ ᱫᱚ ᱥᱚᱫᱚᱨ ᱞᱮᱱᱟ ᱥᱮᱢᱯᱥ ᱤᱞᱤᱥᱤᱥ ᱮᱱᱰ ᱵᱚᱭᱥ ᱰᱤ ᱵᱟᱜᱽᱱᱤ ᱵᱩᱡᱷᱟᱹᱣ ᱚᱪᱚ ᱞᱟᱹᱜᱤᱫ|ᱟᱨᱦᱚᱸ ᱱᱤᱭᱟᱹ ᱟᱹᱲᱟᱹ ᱯᱟᱹᱦᱤᱞ ᱫᱷᱟᱣ ᱞᱟᱲᱪᱟᱲ ᱞᱮᱱᱟ ᱢᱤᱫᱴᱮᱱ ᱯᱷᱚᱨᱟᱥᱤ ᱥᱚᱱᱚᱫᱚᱨ ᱨᱮ; ᱢᱤᱫ ᱟᱹᱱᱟᱹᱲᱤ ᱵᱟᱨ ᱪᱟᱠᱟᱣᱟᱱ ᱥᱟᱜᱟᱲ (ᱟᱢᱫᱟᱡᱽ ᱵᱟᱨ ᱪᱟᱠᱟᱣᱟᱱ ᱡᱤᱱᱤᱥ ᱤᱫᱤ ᱟᱹᱜᱩ ᱥᱟᱜᱟᱲ ᱵᱩᱡᱷᱟᱹᱣ ᱚᱪᱚ ᱞᱟᱹᱜᱤᱫ) ᱵᱩᱡᱷᱟᱹᱣ ᱚᱪᱚ ᱞᱟᱹᱜᱤᱫ| ᱥᱟᱭᱠᱮᱞ ᱨᱮᱭᱟᱜ ᱢᱚᱰᱮᱞ ᱫᱚ ᱛᱟᱸᱦᱮᱸ ᱠᱟᱱᱟ ᱵᱷᱮᱞ ᱥᱤᱯᱰ ᱨᱮᱭᱟᱜ ᱱᱟᱦᱟᱜ ᱩᱪᱷᱟᱹᱱ, ᱡᱩᱫᱤ ᱦᱚᱸ ᱟᱫᱚᱢ ᱚᱠᱛᱮ ᱪᱮᱛᱟᱱ ᱪᱮᱛᱟᱱ ᱛᱮ ᱞᱟᱲᱪᱟᱲᱚᱜ ᱠᱟᱱ ᱛᱟᱸᱦᱮᱱᱟ|
ᱱᱟᱜᱟᱢ
ᱢᱟᱱᱣᱟ ᱥᱟᱜᱟᱲ ᱞᱟᱹᱜᱤᱫ ᱵᱮᱱᱟᱣ ᱞᱮᱱ ᱱᱚᱣᱟ ᱵᱟᱨᱪᱟᱠᱟᱣᱟᱱ ᱥᱟᱜᱟᱲ ᱫᱚ ᱦᱩᱭᱩᱜ ᱠᱟᱱᱟ ᱰᱮᱱᱰᱤ ᱦᱚᱨᱥ ᱚᱠᱟ ᱫᱚ ᱰᱨᱮᱭᱥᱤᱭᱮᱱ ᱥᱮ ᱞᱚᱯᱷᱚᱢᱮᱥᱟᱭᱱ ᱦᱚᱸ ᱠᱚ ᱢᱮᱛᱟᱣᱟᱜ ᱠᱟᱱᱟᱟ᱾ ᱟᱨ ᱚᱠᱟ ᱨᱮ ᱫᱚ ᱵᱟᱨ ᱪᱟᱠᱟ ᱞᱟᱜᱟᱣ ᱢᱮᱱᱟᱜ ᱛᱟᱸᱦᱮᱸ ᱟᱠᱟᱱ᱾ ᱚᱱᱟ ᱫᱚᱭ ᱵᱮᱱᱟᱣ ᱞᱮᱫᱟ ᱡᱟᱨᱢᱟᱱᱤ ᱨᱮᱱ ᱵᱮᱨᱚᱱ ᱠᱟᱨᱞ ᱰᱚᱱ ᱰᱨᱮᱭᱥᱮᱱᱚᱣᱟ ᱫᱚ ᱱᱟᱦᱟᱜ ᱵᱟᱭ-ᱥᱟᱭᱠᱮᱞ ᱨᱮᱱ ᱨᱟᱡᱽ ᱜᱳᱰᱤᱛ ᱠᱚ ᱢᱮᱛᱟᱣᱟᱜ ᱠᱟᱱᱟ᱾ ᱰᱨᱮᱭᱥᱮ ᱫᱚ ᱱᱚᱣᱟ ᱥᱟᱜᱟᱲ ᱑᱘᱑᱗ ᱥᱮᱨᱢᱟ ᱨᱮ ᱜᱽᱨᱤᱢᱥ ᱢᱮᱭᱱᱦᱮᱭᱢᱚᱨ ᱨᱮ ᱫᱚᱵᱷᱟᱹᱴᱤᱭᱟᱹ ᱴᱷᱟᱺᱭ ᱨᱮ ᱟᱨ ᱑᱘᱑᱘ ᱥᱮᱨᱢᱟ ᱨᱮᱭᱮ ᱩᱫᱩᱜ ᱥᱚᱫᱚᱨ ᱞᱮᱫ ᱟᱭ᱾ ᱟᱢᱫᱟᱡᱽ, ᱡᱚᱱᱛᱨᱚ ᱛᱮ ᱪᱟᱞᱟᱜ ᱠᱟᱱ ᱯᱟᱹᱦᱤᱞ ᱵᱟᱨ ᱪᱟᱠᱟ ᱣᱟᱱ ᱥᱟᱜᱟᱲ ᱫᱚ ᱵᱮᱱᱟᱣ ᱞᱮᱱᱟ ᱑᱘᱓᱙ ᱥᱮᱨᱢᱟ ᱨᱮ ᱠᱟᱨᱯᱚᱨᱴᱨᱤᱠ ᱢᱮᱠᱢᱤᱞᱟᱱ, ᱥᱠᱚᱴᱞᱮᱱᱰ ᱨᱮᱱ ᱢᱤᱫᱴᱮᱱ ᱠᱟᱢᱟᱨ ᱦᱚᱛᱮ ᱛᱮ|ᱢᱮᱠᱢᱤᱞᱟᱱ ᱨᱮᱭᱟᱜ ᱧᱩᱛᱩᱢ ᱫᱚ ᱥᱟᱭᱠᱮᱞ ᱪᱟᱞᱟᱣ ᱨᱮᱭᱟᱜ ᱯᱟᱦᱤᱞ ᱚᱯᱟᱨᱟᱫᱦ ᱥᱮᱞᱮᱫ ᱡᱚᱲᱟᱣ ᱟᱠᱟᱱ ᱛᱟᱸᱦᱮᱸ ᱠᱟᱱᱟ|ᱛᱤᱱ ᱨᱮ ᱑᱘᱔᱒ ᱥᱮᱨᱢᱟ ᱨᱮ ᱢᱤᱫ ᱴᱮᱱ ᱜᱽᱞᱟᱥᱜᱚ ᱧᱩᱛᱩᱢ ᱟᱱ ᱵᱮᱣᱨᱟ ᱥᱟᱠᱟᱢ ᱨᱮ, ᱱᱚᱝᱠᱟ ᱞᱮᱠᱟ ᱠᱚ ᱚᱞ ᱞᱮᱫᱟ, ᱢᱤᱫᱴᱮᱱ ᱠᱳᱥᱚᱞᱤ ᱢᱩᱴᱷᱟᱹᱱ ᱛᱮ ᱵᱮᱱᱟᱣ ᱟᱠᱟᱱ ᱵᱷᱮᱞᱚᱥᱤᱯᱮᱰ ᱨᱮ ᱫᱩᱲᱩᱵ ᱟᱠᱟᱱ ᱰᱟᱢᱯᱷᱨᱤᱥᱮᱥ ᱥᱟᱭᱟᱨ ᱢᱤᱫᱴᱮᱱ ᱟᱹᱱᱟᱹᱲᱤ ᱵᱷᱚᱫᱽᱨᱚ ᱦᱚᱲ ᱫᱚ ᱜᱽᱞᱟᱥᱜᱚ ᱨᱮ ᱢᱤᱫᱴᱮᱱ ᱦᱩᱰᱤᱧ ᱠᱩᱲᱤ ᱜᱤᱫᱽᱨᱟᱹ ᱴᱷᱚᱠᱚᱨ ᱛᱮ ᱚᱴᱚ ᱠᱟᱫᱮᱭᱟ ᱟᱨ ᱩᱱᱤ ᱫᱚ ᱯᱟᱥ ᱥᱤᱞᱤᱝ ᱨᱮ ᱠᱚ ᱰᱟᱱᱰᱚᱢ ᱠᱮᱫᱮᱭᱟ ᱑᱘᱖᱐ ᱥᱮᱨᱢᱟ ᱨᱮ, ᱱᱟᱦᱟᱜ ᱯᱷᱚᱨᱟᱥᱤ ᱦᱚᱲ ᱯᱤᱭᱟᱨᱤ ᱢᱤᱛᱷᱚᱠᱥ ᱞᱮᱞᱮᱢᱮᱱᱴᱮ ᱫᱚ ᱵᱟᱭᱥᱟᱠᱮᱞ ᱨᱮᱭᱟᱜ ᱜᱚᱲᱦᱚᱱ ᱨᱮ ᱥᱟᱢᱟᱝ ᱱᱟᱠᱷᱟ ᱨᱮᱭᱟᱜ ᱪᱟᱠᱟ ᱨᱮ ᱢᱟᱨᱟᱝ ᱪᱟᱠᱟᱭ ᱵᱮᱱᱟᱣ ᱞᱮᱫᱟ, ᱚᱱᱟ ᱨᱮᱭᱟᱜ ᱯᱮᱰᱮᱞ ᱨᱮ ᱠᱨᱮᱝᱠ ᱰᱨᱟᱭᱵᱽ ᱡᱚᱱᱛᱨᱚᱭ ᱞᱟᱜᱟᱣ ᱞᱮᱰᱟ| ᱚᱠᱟ ᱫᱚ ᱥᱟᱭᱠᱮᱞ ᱨᱮᱭᱟᱜ ᱢᱟᱲᱟᱝ ᱢᱩᱴᱷᱟᱹᱱ ᱠᱷᱚᱱ ᱱᱟᱣᱟ ᱢᱟᱛᱨᱟᱭ ᱮᱢᱟᱣ ᱫᱟᱜ ᱛᱟᱸᱦᱮᱱᱟ|
ᱵᱤᱡᱚᱭᱱᱟᱜᱟᱨᱟᱢ
ᱵᱤᱡᱚᱭᱱᱟᱜᱟᱨᱟᱢ ᱫᱚ ᱢᱤᱫ ᱥᱚᱦᱚᱨ ᱠᱟᱱᱟ ᱟᱨ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱟᱨ ᱟᱱᱫᱷᱨᱚ ᱯᱨᱚᱫᱮᱥ ᱨᱮ ᱵᱤᱡᱚᱭᱱᱟᱜᱟᱨᱟᱢ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱛᱟᱞᱢᱟ ᱥᱟᱢᱟᱝ ᱜᱷᱟᱴ ᱠᱟᱱᱟ, ᱱᱚᱣᱟ ᱵᱮᱝᱜᱚᱞ ᱫᱚᱨᱤᱭᱟ ᱨᱮᱭᱟᱜ ᱯᱟᱪᱮ ᱨᱮ ᱒᱔ ᱠᱤᱞᱚᱢᱤᱴᱚᱨ (᱑᱕ ᱢᱤᱞ) ᱟᱨ ᱵᱤᱥᱟᱠᱷᱟᱯᱟᱴᱱᱟᱢ ᱠᱷᱚᱱ ᱔᱐ ᱠᱤᱞᱚᱢᱤᱴᱚᱨ (᱒᱕ ᱢᱤᱞ) ᱠᱚᱧᱮᱼᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱒᱒᱘,᱐᱒᱕ ᱦᱚᱲ ᱢᱮᱱᱟᱜ ᱠᱚᱣᱟ ᱟᱨ ᱱᱚᱣᱟ ᱵᱤᱡᱚᱭᱱᱟᱜᱟᱨᱟᱢ ᱨᱤᱱᱤᱡ ᱨᱟᱡᱟ ᱟᱜ ᱦᱮᱰᱠᱩᱣᱟᱴᱚᱨ ᱛᱟᱦᱮᱸ ᱠᱟᱱᱟ, ᱚᱠᱚᱭ ᱫᱚ ᱑᱘ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱱᱟᱜᱟᱢ ᱨᱮ ᱢᱤᱫ ᱱᱟᱯᱟᱭ ᱮᱱᱮᱡ ᱮ ᱫᱮᱠᱷᱟᱣ ᱞᱮᱫᱼᱟ ᱛᱟᱦᱮᱸᱫ ᱟᱨ ᱥᱮᱪᱮᱫ ᱟᱨ ᱱᱟᱯᱟᱭ ᱨᱚᱝ ᱜᱚᱲᱚᱭᱤᱡ (patrons) ᱠᱟᱱᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱒᱒᱗᱕᱓᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱦᱚᱲ ᱮᱞ ᱨᱮ ᱑᱑᱑,᱕᱙᱖ ᱠᱚᱣᱟ ᱟᱨ ᱑᱑᱕,᱙᱓᱗ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱼ ᱜᱚᱴᱟ ᱑᱐᱐᱐ ᱠᱚᱲᱟ ᱟᱜ ᱨᱮ ᱑᱐᱓᱙ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ, ᱙᱔᱐ ᱜᱚᱴᱟ ᱑᱐᱐᱐ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱒᱐,᱔᱘᱗ ᱜᱤᱫᱽᱨᱟᱹ ᱫᱚ ᱐ᱼ᱖ ᱵᱚᱪᱷᱚᱨ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱑᱐,᱔᱙᱕ ᱠᱚᱲᱟ ᱟᱨ ᱙,᱙᱙᱒ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱥᱮᱪᱮᱫ ᱫᱚᱨ ᱫᱚ ᱑᱖᱙,᱔᱖᱑ ᱥᱮᱪᱮᱫ ᱥᱟᱶ ᱘᱑.᱘᱕% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱗᱓.᱐᱐ ᱠᱷᱚᱱ ᱰᱮᱦᱮᱨ ᱢᱮᱱᱟᱜᱼᱟ ᱾
ᱛᱮᱞᱩᱜᱩ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾
ᱥᱚᱲᱚᱠ ᱰᱟᱦᱟᱨ
ᱥᱚᱦᱚᱨ ᱨᱮᱱᱟᱜ ᱜᱩᱴ ᱥᱚᱲᱚᱠ ᱡᱤᱞᱤᱧᱟ ᱓᱑᱗.᱘᱐ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱥᱚᱲᱚᱠ ᱯᱚᱨᱤᱣᱚᱦᱚᱱ ᱱᱤᱜᱟᱢ ᱫᱚ ᱵᱤᱡᱚᱭᱱᱟᱜᱟᱨᱟᱢ ᱵᱟᱥ ᱥᱴᱮᱥᱚᱱ ᱠᱷᱚᱱ ᱵᱟᱥ ᱥᱮᱵᱟ ᱪᱟᱪᱞᱟᱣ ᱠᱟᱱᱟ ᱾
ᱨᱮᱞ ᱰᱟᱦᱟᱨ
ᱵᱤᱡᱚᱭᱱᱟᱜᱟᱨᱟᱢ ᱨᱮᱞᱣᱮ ᱥᱴᱮᱥᱚᱱ ᱫᱚ ᱦᱟᱵᱽᱲᱟᱼᱪᱮᱱᱱᱟᱭ ᱢᱩᱬ ᱞᱟᱭᱤᱱ ᱨᱮᱱᱟᱜ ᱠᱷᱩᱨᱫᱟ ᱰᱟᱦᱟᱨᱼᱵᱤᱥᱟᱠᱷᱟᱯᱟᱴᱱᱟᱢ ᱠᱷᱚᱸᱰ ᱨᱮ ᱢᱮᱱᱟᱜᱼᱟ ᱟᱨ ᱡᱷᱟᱨᱥᱩᱜᱩᱰᱟᱼᱵᱤᱡᱚᱭᱱᱜᱟᱨᱟᱢ ᱞᱟᱭᱤᱱ ᱞᱟᱹᱜᱤᱫ ᱛᱮ ᱴᱟᱨᱢᱤᱱᱟᱥ ᱢᱮᱱᱟᱜᱼᱟ ᱾ ᱱᱚᱣᱟ ᱤᱥᱴ ᱠᱚᱥᱴ ᱨᱮᱞᱣᱮ ᱫᱚ ᱢᱤᱫ ᱞᱟᱹᱠᱛᱤᱭᱟᱱ ᱥᱴᱮᱥᱚᱱ ᱠᱟᱱᱟ ᱟᱨ ᱟᱹᱰᱤ ᱜᱟᱱ ᱥᱩᱯᱨᱯᱷᱟᱨᱴ ᱴᱨᱮᱱ ᱱᱚᱸᱰᱮ ᱛᱤᱸᱜᱩᱱᱟ ᱾
ᱩᱰᱟᱹᱱ ᱰᱟᱦᱟᱨ
ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱵᱤᱥᱟᱠᱷᱟᱯᱟᱴᱱᱟᱢ ᱨᱮ ᱖᱒ ᱠᱤᱞᱚᱢᱤᱴᱚᱨ ᱨᱮ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱚ ᱛᱷᱚ:ᱵᱤᱡᱚᱭᱱᱟᱜᱟᱨᱟᱢ ᱦᱚᱱᱚᱛ ᱨᱮ ᱢᱚᱱᱰᱚᱞ ᱦᱮᱰᱠᱩᱣᱟᱴᱚᱨ ᱠᱚ ᱛᱷᱚᱠ:ᱵᱤᱡᱚᱭᱱᱟᱜᱟᱨᱟᱢ ᱦᱚᱱᱚᱛ ᱨᱮ ᱱᱚᱜᱚᱨ ᱠᱚ
ᱣᱤᱠᱤᱢᱤᱰᱤᱭᱟ ᱯᱷᱟᱣᱱᱰᱮᱥᱚᱱ
ᱣᱤᱠᱤᱢᱤᱰᱤᱭᱟ ᱯᱷᱟᱣᱱᱰᱮᱥᱚᱱ wikimedia foundation,Inc(WMF ᱥᱚᱡᱷᱮ ᱫᱷᱟᱨᱟ ᱢᱮᱱ ᱞᱮᱠᱷᱟᱱ ᱣᱤᱠᱤ ᱢᱤᱰᱤᱭᱟ) ᱫᱚ ᱢᱤᱫᱟᱢᱨᱤᱠᱟᱱ ᱪᱟᱨᱤᱴᱮᱵᱞ ᱥᱚᱸᱜᱚᱴᱷᱚᱱ ᱠᱟᱱᱟ ᱾ ᱱᱚᱣᱟᱨᱮᱱᱟᱜ ᱢᱩᱲ ᱚᱯᱷᱤᱥ ᱫᱚ ᱠᱟᱨᱞᱤᱯᱷᱚᱱᱤᱭᱟ ᱨᱮᱱᱟᱜ ᱥᱟᱱᱯᱷᱟᱨᱱᱥᱤᱥᱠᱳ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱥᱚᱸᱜᱚᱴᱷᱚᱱ ᱫᱚ ᱤᱱᱴᱚᱨᱱᱮᱴ ᱰᱚᱢᱮᱱ ᱮ ᱠᱤᱨᱤᱧ ᱦᱟᱠᱟᱫᱟ ᱡᱟᱦᱟᱸᱨᱮ ᱣᱤᱠᱤ ᱨᱮᱱᱟᱜ ᱵᱷᱮᱜᱟᱨ ᱵᱷᱮᱜᱟᱨ ᱯᱨᱳᱡᱮᱠᱴ ᱪᱟ.ᱞᱩ ᱦᱟᱠᱟᱱᱟ ᱾ ᱱᱚᱣᱟ ᱡᱷᱚᱛᱚ ᱠᱚ ᱢᱮᱥᱟᱠᱟᱛᱮᱫ ᱫᱚ ᱢᱤᱫ ᱣᱤᱠᱤ ᱦᱩᱲ (wiki movement) ᱠᱚ ᱢᱮᱛᱟ ᱦᱟᱜ-ᱟ ᱾ ᱒᱐᱐᱓ ᱥᱟᱞ ᱨᱮ ᱡᱤᱢᱢᱤ ᱣᱮᱞᱥ ᱱᱚᱣᱟ ᱯᱷᱟᱸᱣᱱᱰᱮᱥᱚᱱ ᱮ ᱵᱮᱨᱮᱫ ᱞᱮᱫᱟ ᱾ ᱒᱐᱐᱓ ᱥᱟᱞ ᱨᱮ ᱡᱤᱢᱢᱤ ᱣᱮᱞᱥ ᱱᱚᱣᱟ ᱯᱷᱟᱸᱣᱱᱰᱮᱥᱚᱱ ᱮ ᱵᱮᱨᱮᱫ ᱞᱮᱫᱟ ᱾ ᱒᱐᱑᱕ ᱫᱷᱟ.ᱵᱤᱡ ᱛᱮ ᱱᱚᱣᱟ ᱯᱷᱟᱸᱣᱱᱰᱮᱥᱚᱱ ᱒᱘᱐ ᱠᱷᱚᱱ ᱡᱟ.ᱥᱛᱤ ᱦᱚᱲ ᱮ ᱵᱟᱦᱟᱞ ᱦᱟᱠᱟᱫ ᱠᱚᱣᱟ US$᱖᱕,00,00,000 ᱥᱮᱢᱟᱠᱤᱭᱟ. ᱨᱟᱡ-ᱟᱭ ᱦᱩᱭ ᱦᱟᱠᱟᱱᱟ ᱾ ᱒᱐᱑᱖ ᱠᱷᱚᱱ ᱠᱷᱤᱨᱥᱴᱚᱯᱚᱨ ᱦᱮᱱᱮᱨ ᱫᱚ ᱵᱳᱰ ᱨᱤᱱᱤᱡ ᱪᱟᱭᱨᱮᱛ ᱟᱨ ᱠᱟᱛᱷᱨᱮᱱ ᱢᱟᱦᱮᱨ ᱫᱚ ᱫᱤᱥᱟ. ᱩᱫᱩᱜ-ᱤᱡ ᱞᱮᱠᱟᱛᱮ ᱢᱮᱱᱟᱜᱠᱤᱱᱟ ᱾
ᱡᱚᱥ
ᱵᱤᱱ ᱠᱟ.ᱣᱰᱤ ᱛᱮ ᱫᱤᱥᱚᱢ ᱦᱚᱲ ᱥᱟᱢᱟᱝ ᱨᱮ ᱥᱮᱪᱮᱫ ᱥᱤᱠᱷᱱᱟ.ᱛ ᱨᱮᱱᱟᱜ ᱚᱞ ᱥᱚᱫᱚᱨ ᱜᱮ ᱣᱤᱠᱤ ᱯᱷᱟ.ᱣᱱᱰᱮᱥᱚᱱ-ᱟ ᱡᱚᱥ ᱠᱟᱱᱟ ᱾ ᱱᱚᱣᱟ ᱦᱚᱸ ᱟᱡ ᱟᱡᱟᱜ ᱵᱟᱭ-ᱞᱚ (by-law) ᱨᱮ ᱚᱞ ᱥᱚᱫᱚᱨ ᱦᱟᱠᱟᱫᱟᱭ ᱾
ᱢᱚᱦᱚᱢᱢᱚᱫᱽ ᱢᱚᱦᱚᱥᱤᱱ
ᱢᱚᱦᱚᱢᱢᱚᱫᱽ ᱢᱚᱦᱚᱥᱤᱱ ᱫᱚ ᱳᱰᱤᱥᱟ ᱨᱮ ᱡᱟᱱᱟᱢ ᱟᱠᱟᱱ ᱢᱤᱫ ᱳᱰᱤᱭᱟ ᱯᱷᱤᱞᱢ ᱜᱷᱟᱨᱚᱸᱡᱽ ᱨᱤᱱᱤᱡ ᱟᱠᱴᱚᱨ ᱟᱨ ᱫᱤᱥᱟ. ᱩᱫᱩᱜᱽᱤᱡ ᱠᱟᱱᱟᱭ । ᱢᱩᱢᱵᱟᱭᱤ ᱨᱮ ᱠᱤᱪᱷᱩ ᱜᱟᱱ ᱦᱤᱱᱫᱤ ᱯᱷᱤᱞᱢ ᱨᱮ ᱜᱚᱜᱽᱲᱚ ᱫᱤᱥᱟ. ᱩᱫᱩᱜᱽᱤᱡ ᱞᱮᱠᱟᱛᱮ ᱠᱟ.ᱢᱤ ᱠᱟᱛᱮ ᱳᱰᱤᱥᱟ ᱨᱩᱣᱟ.ᱲ ᱦᱮᱡ ᱞᱮᱱᱟ ᱾ ᱚᱱᱟ ᱛᱟᱭᱚᱢ ᱯᱨᱟᱥᱟᱱᱛᱚ ᱱᱚᱱᱫᱚ ᱥᱟᱝ ᱢᱮᱥᱟ ᱟᱛᱮ ᱥᱮᱥᱚ ᱥᱨᱟᱵᱚᱬᱚ,ᱵᱚᱲᱤᱫᱟᱱ,ᱢᱟ ᱳ ᱢᱚᱢᱚᱛᱟ,ᱯᱩᱡᱟ ᱟᱨ ᱦᱤᱥᱟᱵᱽ ᱨᱚᱠᱷᱭᱚᱠᱚ ᱮᱢᱟᱱ ᱯᱷᱤᱞᱢ ᱠᱚᱨᱮ ᱠᱟ.ᱢᱤ ᱞᱮᱭᱟ ᱾ ᱵᱟ.ᱨᱯᱟᱫᱟ ᱨᱤᱱᱤᱡ ᱯᱨᱚᱰᱭᱩᱥᱚᱨ ᱵᱚᱴᱚᱠᱨᱩᱥᱱᱚ ᱱᱟᱭᱚᱠ ᱑᱙᱘᱒ ᱨᱮ ᱯᱩᱭᱞᱩ ᱫᱷᱟᱣ ᱯᱷᱩᱞᱚ ᱪᱚᱱᱫᱚᱱ ᱯᱷᱤᱞᱢ ᱨᱮ ᱫᱤᱥᱟ. ᱩᱫᱩᱜ ᱞᱟ.ᱜᱤᱱ ᱢᱚᱦᱚᱢᱢᱚᱫᱽ ᱢᱚᱦᱚᱥᱤᱱ ᱫᱟᱣᱻᱮ ᱮᱢᱟᱫᱮ ᱨᱟᱦᱮᱸᱫ ᱾
ᱨᱟᱡᱟ ᱮᱸᱜᱮᱞ
ᱱᱩᱭ ᱮᱸᱜᱮᱞ ᱨᱮ ᱫᱚ ᱦᱟᱭᱰᱨᱳᱡᱮᱱ ᱟᱨ ᱛᱷᱚᱲᱟ ᱦᱤᱞᱤᱭᱟᱢ ᱢᱮᱱᱟᱜᱼᱟ ᱾ ᱟᱹᱰᱤ ᱩᱥᱟᱹᱨᱟᱭ ᱩᱪᱩᱨᱚᱜ ᱛᱮ ᱱᱩᱭ ᱮᱸᱜᱮᱞ ᱫᱚ ᱧᱮᱞ ᱛᱮ ᱠᱚᱢᱞᱟ ᱞᱮᱠᱟᱭ ᱧᱮᱞᱚᱜᱼᱟ ᱾ ᱱᱩᱭ ᱮᱸᱜᱮᱞ ᱫᱚ ᱫᱷᱟᱹᱨᱛᱤ ᱠᱷᱚᱱ ᱑,᱓᱐᱐ ᱟᱱᱟᱝ ᱮ ᱞᱟᱹᱴᱩᱣᱟ ᱾ ᱱᱩᱭᱟᱜ ᱟᱭᱚᱛᱚᱱ ᱫᱚ ᱖᱑,᱔᱑,᱙᱐,᱐᱐,᱐᱐᱐ ᱤᱥᱠᱩᱭᱟᱨ ᱠᱤᱞᱳᱢᱤᱴᱟᱨ ᱾ ᱱᱩᱭᱟᱜ ᱵᱮᱲᱦᱟᱭ (Radius) ᱫᱚ ᱑,᱓᱙,᱘᱒᱒ ᱠᱤᱞᱳᱢᱤᱴᱟᱨ ᱾ ᱥᱤᱧ ᱪᱟᱸᱫᱚ ᱠᱷᱚᱱ ᱫᱚ ᱟᱢᱫᱟᱡᱚᱜ ᱠᱟᱱᱟ ᱗᱗᱘᱐᱐᱐᱐᱐ ᱠᱤᱞᱳᱢᱤᱴᱟᱨ ᱥᱟᱺᱜᱤᱧ ᱨᱮ ᱢᱮᱱᱟᱭᱟ ᱾ ᱱᱩᱭ ᱨᱟᱡᱟ ᱮᱸᱜᱮᱞ ᱫᱚ ᱑᱒ ᱥᱮᱨᱢᱟ ᱨᱮ ᱢᱤᱫ ᱫᱷᱟᱣ ᱥᱤᱧ ᱪᱟᱸᱫᱚ ᱵᱮᱲᱦᱟᱭ ᱛᱮᱭ ᱩᱪᱩᱨᱚᱜᱼᱟ ᱾ ᱟᱨ ᱙ ᱴᱟᱲᱟᱝ ᱕᱓ ᱴᱤᱯᱤᱡ ᱨᱮ ᱟᱡ ᱢᱤᱫ ᱫᱷᱟᱣᱮ ᱜᱩᱲᱫᱟᱹᱣ ᱟᱹᱪᱩᱨᱚᱜᱼᱟ ᱾
ᱦᱚᱯᱚᱱ ᱮᱸᱜᱮᱞ
ᱱᱩᱭ ᱨᱟᱡᱟ ᱮᱸᱜᱮᱞ ᱨᱤᱱ ᱫᱚ ᱖᱗ ᱜᱚᱴᱟᱝ ᱦᱚᱯᱚᱱ ᱮᱸᱜᱮᱞ ᱢᱮᱱᱟᱜ ᱠᱚᱣᱟ ᱾ ᱨᱟᱡᱟ ᱮᱸᱜᱮᱞ ᱨᱮᱱ ᱡᱚᱛᱚ ᱠᱷᱚᱱ ᱞᱟᱹᱴᱩ ᱯᱚᱱᱮᱭᱟ ᱦᱚᱯᱚᱱ ᱮᱸᱜᱮᱞ ᱫᱚ ᱠᱚ ᱦᱩᱭᱩᱜ ᱠᱟᱱᱟ ᱟᱭᱳ, ᱤᱣᱨᱳᱯᱟ, ᱜᱮᱱᱤᱢᱮᱰ ᱟᱨ ᱠᱮᱞᱤᱥᱴᱳ ᱾ ᱱᱩᱠᱩ ᱯᱚᱱᱭᱟ ᱫᱚ ᱜᱮᱞᱤᱞᱤᱭᱳ ᱭᱮ ᱧᱟᱢ ᱞᱮᱜ ᱠᱚ ᱛᱮ ᱜᱮᱞᱤᱞᱤᱭᱳ ᱦᱚᱯᱚᱱ ᱮᱸᱜᱮᱞ ᱠᱚ ᱢᱮᱛᱟ ᱠᱚᱣᱟ ᱾ ᱨᱟᱡᱟ ᱮᱸᱜᱮᱞ ᱨᱮᱱ ᱦᱚᱯᱚᱱ ᱮᱸᱜᱮᱞ ᱠᱚ ᱫᱚ ᱠᱚ ᱦᱩᱭᱩᱜ ᱠᱟᱱᱟ–
ᱨᱟᱡᱮᱱᱫᱽᱨᱚ ᱱᱟᱨᱟᱭᱚᱬ ᱥᱤᱝ ᱫᱮᱣ
ᱢᱟᱦᱟᱨᱟᱡᱟ ᱥᱟᱨ ᱨᱟᱡᱮᱱᱫᱽᱨᱚ ᱱᱟᱨᱟᱭᱚᱬ ᱥᱤᱝ ᱫᱮᱣ KCIE (᱓᱑ ᱢᱟᱨᱪ ᱑᱙᱑᱒ - ᱒᱓ ᱯᱷᱮᱵᱽᱨᱩᱣᱟᱨᱤ ᱑᱙᱗᱕) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱟᱨ ᱑᱙᱔᱗ ᱨᱮ ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱠᱷᱚᱱ ᱞᱟᱦᱟᱨᱮ ᱳᱰᱤᱥᱟ ᱨᱮ ᱯᱟᱴᱱᱟ ᱯᱨᱤᱱᱥᱞᱤ ᱥᱴᱮᱴ ᱨᱤᱱᱤᱡ ᱢᱩᱪᱟᱹᱫ ᱥᱟᱥᱚᱱᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱑᱙᱕᱐ ᱠᱷᱚᱱ ᱜᱚᱬᱚᱛᱚᱱᱛᱨᱚ ᱯᱚᱨᱤᱥᱚᱫᱽ ᱨᱮ ᱨᱟᱡᱽᱟᱹᱨᱤᱭᱟᱹ ᱜᱟᱫᱮᱞ ᱨᱤᱱᱤᱡ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱑᱙᱖᱒ ᱨᱮ ᱟᱨ ᱑᱙᱖᱒ ᱨᱮ ᱜᱚᱬᱚᱛᱚᱱᱛᱨᱚ ᱯᱚᱨᱤᱥᱚᱫᱽ ᱨᱮ ᱢᱮᱥᱟᱜ ᱛᱟᱭᱚᱢ ᱥᱣᱚᱛᱚᱱᱛᱨᱚ ᱯᱟᱴᱤ ᱨᱮᱱᱟᱜ ᱳᱰᱤᱥᱟ ᱯᱚᱱᱚᱛ ᱭᱩᱱᱤᱴ ᱨᱤᱱᱤᱡ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱑᱙᱖᱗ ᱠᱷᱚᱱ ᱑᱙᱗᱑ ᱫᱷᱟᱹᱨᱤᱰ ᱳᱰᱤᱥᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾
ᱜᱤᱫᱽᱨᱟᱹ ᱚᱠᱛᱚ
ᱨᱟᱡᱮᱱᱫᱽᱨᱚ ᱱᱟᱨᱟᱭᱚᱬ ᱥᱤᱝ ᱫᱮᱣ ᱟᱜ ᱡᱟᱱᱟᱢ ᱫᱚ ᱥᱟᱨᱟᱭᱠᱮᱞᱟ ᱨᱤᱭᱟᱥᱚᱛ ᱨᱤᱱᱤᱡ ᱥᱟᱥᱚᱱᱤᱭᱟᱹ ᱟᱨ ᱨᱟᱹᱱᱤ ᱯᱚᱫᱽᱢᱤᱱᱤ ᱠᱩᱢᱟᱨᱤ ᱫᱮᱵᱤᱭᱤᱡ ᱨᱟᱡᱟ ᱨᱟᱡᱟ ᱟᱫᱤᱛᱭᱚ ᱯᱨᱚᱛᱟᱯ ᱥᱤᱝ ᱟᱜ ᱵᱟᱹᱠᱷᱩᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱯᱟᱴᱱᱟ ᱯᱚᱱᱚᱛ ᱨᱤᱱᱤᱡ ᱢᱟᱦᱟᱨᱟᱡᱟ ᱯᱨᱩᱛᱷᱣᱤᱨᱟᱡᱽ ᱥᱤᱝ ᱫᱮᱣ ᱫᱚ ᱦᱚᱯᱚᱱ ᱞᱮᱠᱟᱭ ᱟᱯᱱᱟᱨ ᱞᱮᱫᱮ ᱛᱟᱦᱮᱸᱫ ᱾ ᱩᱱᱤ ᱫᱚ ᱚᱡᱽᱢᱮᱨ ᱨᱮ ᱢᱮᱭᱳ ᱵᱤᱨᱫᱟᱹᱜᱟᱲ ᱟᱨ ᱦᱚᱡᱟᱨᱤᱵᱟᱜᱽ ᱨᱮᱱᱟᱜ ᱥᱮᱸᱴ ᱠᱳᱞᱚᱢᱵᱤᱭᱟ ᱵᱤᱨᱫᱟᱹᱜᱟᱲ ᱨᱮᱭ ᱯᱟᱲᱦᱟᱣ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱑᱙᱒᱔ ᱨᱮ ᱯᱟᱴᱱᱟ ᱯᱚᱱᱚᱛ ᱨᱤᱱᱤᱡ ᱢᱟᱦᱟᱨᱟᱡᱟᱭ ᱵᱮᱱᱟᱣᱮᱱᱟ ᱟᱨ ᱑᱙᱓᱓ ᱨᱮ ᱯᱩᱨᱟᱹ ᱫᱟᱲᱮᱭ ᱟᱯᱱᱟᱨ ᱠᱮᱫ-ᱟ ᱾ ᱑᱙᱔᱖ ᱨᱮᱱᱟᱜ ᱱᱟᱶᱟ ᱥᱮᱨᱢᱟ ᱨᱮᱱᱟᱜ ᱢᱟᱱᱚᱛ ᱛᱟᱹᱞᱠᱟᱹ ᱨᱮ ᱩᱱᱤ ᱫᱚ ᱱᱟᱭᱤᱴ ᱠᱚᱢᱟᱱᱰᱚᱨ ᱳᱯᱷ ᱫᱤ ᱤᱱᱰᱤᱭᱟᱱ ᱮᱢᱯᱟᱭᱚᱨ (KCIE)   ᱞᱮᱠᱟᱛᱮ ᱠᱚ ᱟᱹᱪᱩ ᱠᱮᱫᱮᱭᱟ ᱾ ᱑᱙᱔᱘ ᱨᱮ, ᱯᱟᱴᱱᱟ ᱥᱤᱭᱟᱥᱚᱛ ᱫᱚ ᱭᱩᱱᱤᱭᱚᱱ ᱳᱯᱷ ᱤᱱᱰᱤᱭᱟ ᱨᱮᱠᱚ ᱥᱮᱞᱮᱫ ᱠᱟᱫ-ᱟ ᱾
ᱨᱟᱡᱽᱟᱹᱨᱤ ᱡᱤᱭᱚᱱ
᱑᱙᱕᱑ ᱨᱮ, ᱨᱟᱡᱮᱱᱫᱽᱨᱚ ᱱᱟᱨᱟᱭᱚᱬ ᱥᱤᱝ ᱫᱮᱣ ᱳᱰᱤᱥᱟ ᱨᱮᱱᱟᱜ ᱠᱚᱲᱟᱦᱟᱱᱰᱤ ᱵᱳᱞᱱᱚᱜᱤᱨ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱜᱚᱬᱚᱛᱚᱱᱛᱨᱚ ᱯᱚᱨᱤᱥᱚᱫᱽ ᱨᱤᱱᱤᱡ ᱩᱢᱤᱫᱽᱵᱟᱨ ᱞᱮᱠᱟᱛᱮ ᱯᱩᱭᱞᱩ ᱞᱳᱠᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱚᱱ ᱞᱮᱱᱟ ᱾
ᱟᱨ ᱳᱰᱤᱥᱟ ᱵᱤᱫᱷᱟᱱ ᱥᱚᱵᱷᱟ ᱨᱮ ᱵᱮᱯᱟᱦᱴᱟ ᱱᱮᱛᱟᱭ ᱵᱮᱱᱟᱣ ᱮᱱᱟ ᱾ ᱠᱟᱹᱡ-ᱮᱞᱮᱞ ᱠᱚᱸᱜᱽᱨᱮᱥ ᱥᱚᱨᱠᱟᱨ ᱟᱨ ᱢᱩᱪᱟᱹᱫ ᱛᱟᱭᱚᱢ ᱜᱚᱬᱚᱛᱚᱱᱛᱨᱚ ᱯᱚᱨᱤᱥᱚᱫᱽ ᱫᱚ ᱒᱒ ᱢᱮ ᱑᱙᱕᱙ ᱦᱤᱞᱚᱜ ᱠᱚᱸᱜᱽᱨᱮᱥ ᱥᱟᱶ ᱜᱚᱴᱷᱵᱚᱱᱜᱷᱚᱱ ᱥᱚᱨᱠᱟᱨ ᱮ ᱵᱮᱱᱟᱣ ᱠᱮᱫ-ᱟ ᱾ ᱨᱟᱫᱮᱱᱫᱽᱨᱚ ᱱᱟᱨᱟᱭᱚᱬ ᱥᱤᱝ ᱫᱮᱣ ᱫᱚ ᱱᱚᱶᱟ ᱥᱚᱨᱠᱟᱨ ᱨᱮ ᱯᱷᱟᱭᱱᱟᱱᱥ ᱢᱤᱱᱤᱥᱴᱚᱨ ᱮ ᱵᱮᱱᱟᱣ ᱮᱱᱟ ᱾ ᱒᱑ ᱯᱷᱮᱵᱽᱨᱩᱣᱟᱨᱤ ᱑᱙᱖᱑ ᱦᱤᱞᱚᱜ ᱜᱚᱴᱷᱵᱚᱱᱫᱷᱚᱱ ᱥᱚᱨᱠᱟᱨ ᱫᱚ ᱦᱩᱡᱩᱲ ᱮᱱᱟ ᱟᱨ ᱫᱤᱥᱚᱢ ᱜᱚᱢᱠᱮ ᱥᱟᱥᱚᱱ ᱮᱛᱚᱦᱚᱵ ᱮᱱᱟ ᱾ ᱑᱙᱖᱑ ᱨᱮ, ᱩᱱᱤ ᱫᱚ ᱠᱟᱸᱴᱟᱵᱟᱸᱡᱤ ᱴᱚᱴᱷᱟ ᱠᱷᱚᱱ ᱳᱰᱤᱥᱟ ᱵᱤᱫᱷᱟᱱᱥᱚᱵᱷᱟ ᱞᱟᱹᱜᱤᱫ ᱫᱚᱦᱲᱟ ᱛᱮᱭ ᱵᱟᱪᱷᱚᱱ ᱮᱱᱟ ᱾
᱑᱙᱖᱗ ᱨᱮ, ᱩᱱᱤ ᱫᱚ ᱟᱨ ᱦᱚᱸ ᱵᱳᱞᱟᱝᱜᱤᱨ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱳᱰᱤᱥᱟ ᱵᱤᱫᱷᱟᱱᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱚᱱ ᱮᱱᱟ ᱾ ᱟᱨ ᱘ ᱢᱟᱨᱪ ᱑᱙᱖᱗ ᱦᱤᱞᱚᱜ ᱫᱚ ᱳᱰᱤᱥᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱵᱮᱱᱟᱣ ᱮᱱᱟ ᱾ ᱩᱱᱤ ᱫᱚ ᱥᱣᱚᱛᱚᱱᱛᱨᱚ ᱯᱟᱴᱤ ᱟᱨ ᱦᱚᱨᱮᱠᱨᱩᱥᱱᱚ ᱢᱚᱦᱚᱛᱟᱵᱽ ᱟᱜ ᱳᱰᱤᱥᱟ ᱡᱚᱱ ᱠᱚᱸᱜᱽᱨᱮᱥ ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱ ᱜᱚᱴᱷᱵᱚᱱᱫᱷᱚᱱ ᱥᱚᱨᱠᱟᱨ ᱮ ᱧᱮᱞ ᱡᱚᱛᱚᱱ ᱠᱮᱫ-ᱟ ᱾ ᱩᱱᱤ ᱫᱚ ᱙ ᱡᱟᱱᱩᱣᱟᱨᱤ ᱑᱙᱗᱑ ᱦᱤᱞᱚᱜ ᱟᱹᱢᱟᱹᱞᱤ ᱠᱷᱚᱱ ᱡᱚᱵᱚᱨ ᱡᱤᱨᱟᱹᱣ ᱮ ᱦᱟᱛᱟᱣ ᱠᱮᱫ-ᱟ ᱟᱨ ᱑᱑ ᱡᱟᱱᱩᱣᱟᱨᱤ ᱑᱙᱗᱑ ᱦᱤᱞᱚᱜ ᱫᱤᱥᱚᱢ ᱜᱚᱢᱠᱮ ᱥᱟᱥᱚᱱ ᱞᱟᱜᱟᱣ ᱮᱱᱟ ᱾ ᱑᱙᱗᱑ ᱟᱨ ᱑᱙᱗᱔ ᱨᱮ, ᱩᱱᱤ ᱫᱚ ᱚᱱᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱜᱮ ᱳᱰᱤᱥᱟ ᱵᱤᱫᱷᱟᱱᱥᱚᱵᱷᱟ ᱞᱟᱹᱜᱤᱫ ᱫᱚᱦᱲᱟ ᱛᱮᱭ ᱵᱟᱪᱷᱚᱱ ᱮᱱᱟ ᱾
ᱦᱮᱛᱚᱢᱯᱩᱨ, ᱵᱤᱨᱵᱷᱩᱢ (ᱯᱚᱪᱷᱤᱢ ᱵᱟᱸᱜᱽᱞᱟ)
ᱦᱮᱛᱚᱢᱯᱩᱨ (Hetampur) ᱫᱚ ᱢᱤᱫ ᱢᱟᱨᱟᱝ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱫᱩᱵᱽᱨᱟᱡᱽᱯᱩᱨ ᱵᱽᱞᱚᱠ (block), ᱵᱤᱨᱵᱷᱩᱢ ᱦᱚᱱᱚᱛ, ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱕᱗᱓ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱓᱘᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱑᱘᱘ ᱜᱚᱴᱟᱝ ᱠᱚᱲᱟ ᱟᱨ ᱑᱒᱐᱐ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱒᱓᱘᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱒᱘᱒ ᱦᱚᱲ ᱫᱚ ᱐ᱼ᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱑.᱘᱑ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱑᱑᱘᱘ ᱜᱚᱴᱟᱝ ᱠᱚᱲᱟ ᱟᱨ ᱑᱒᱐᱐ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱑᱐, ᱡᱟᱦᱟᱸ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ (᱙᱕᱐) ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱑᱐᱔, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱕᱖ ᱠᱷᱚᱱ ᱦᱚᱸ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱗᱖.᱒᱑ % ᱛᱟᱦᱮᱸ ᱠᱟᱱᱟ ᱟᱨ ᱯᱚᱱᱚᱛ ᱨᱮᱱᱟᱜ ᱫᱚ ᱗᱖.᱒᱖ % ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱔.᱘᱒ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱖᱗.᱕᱙ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱦᱮᱛᱚᱢᱯᱩᱨ ᱜᱽᱨᱟᱢ ᱯᱚᱧᱪᱟᱭᱚᱛ ᱜᱮ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱫᱚ ᱫᱩᱵᱽᱨᱟᱡᱽᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ, ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱟᱨ ᱥᱚᱨᱠᱟᱨᱤ ᱰᱤᱜᱽᱨᱤ ᱠᱚᱞᱮᱡᱽ ᱦᱚᱸ ᱱᱚᱶᱟ ᱟᱹᱛᱩ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱟᱹᱛᱩ ᱨᱮᱜᱮ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱟᱨ ᱑᱐ ᱠᱤᱞᱚᱢᱤᱴᱚᱨ ᱜᱟᱱ ᱥᱟᱺᱜᱤᱧ ᱨᱮ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱜᱩᱦᱩᱢ, ᱟᱹᱞᱩ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾ ᱟᱹᱛᱩ ᱨᱮᱱᱟᱜ ᱙.᱐᱕ ᱦᱮᱠᱴᱚᱨ ᱵᱟᱹᱫᱽ (ᱠᱷᱮᱛ) ᱨᱮ ᱪᱟᱥᱵᱟᱥ ᱠᱚ ᱦᱩᱭᱩᱜ ᱠᱟᱱᱟ ᱾
ᱨᱟᱠᱮᱥ ᱥᱚᱨᱢᱟ
ᱨᱟᱠᱮᱥ ᱥᱚᱨᱢᱟ
ᱨᱟᱠᱮᱥ ᱥᱚᱨᱢᱟ ᱫᱚ ᱑᱓ ᱡᱟᱱᱩᱣᱟᱨᱤ ᱑᱙᱔᱙ ᱥᱟᱞᱮᱨᱮ ᱯᱟᱴᱤᱭᱟᱞᱟ, ᱯᱚᱧᱡᱟᱵᱽ, ᱵᱷᱟᱨᱚᱛ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱩᱱᱤ ᱫᱚ Indian Air Force ᱨᱮ Squadron Leader ᱞᱮᱠᱟᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱯᱩᱭᱞᱩ ᱥᱤᱧᱚᱛᱤᱭᱟ. ᱠᱟᱱᱟᱭ, ᱡᱟᱦᱟᱸᱭ ᱫᱚ ᱑᱓᱘ (space) ᱪᱟᱞᱟᱜ ᱦᱚᱲ ᱵᱷᱤᱛᱨᱤ ᱠᱷᱚᱱ ᱟᱡ ᱦᱚᱸ ᱢᱤᱫ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱾ Nationality : Indian
ᱡᱟᱱᱟᱢ/born : ᱡᱟᱱᱩᱣᱟᱨᱤ ᱑᱓ ᱑᱙᱔᱙ ( ᱩᱢᱮᱨ ᱖᱘), ᱞᱩᱫᱷᱤᱭᱟᱱᱟ, ᱯᱚᱧᱡᱟᱵᱽ, ᱥᱤᱧᱚᱛ
ᱮᱴᱟᱜᱟᱜ/other : Test Pilot
ᱛᱷᱟᱨ/Rank : Squadron Leader (Retired wing commander), Indian Air Force
ᱚᱠᱛᱚ/Time in : ᱗ ᱢᱟᱦᱟ ᱒᱑ ᱴᱟᱲᱟᱝ ᱔᱐ ᱴᱤᱲᱤᱡ
ᱵᱟᱪᱷᱚᱱ/Selection : ᱑᱙᱘᱒
ᱡᱚᱥ/Missions : Soyuz T-10, Soyuz T- 11
ᱣᱤᱝ ᱠᱚᱢᱟᱱᱰᱚᱨ ᱨᱟᱠᱮᱥ ᱥᱚᱨᱢᱟ ᱫᱚ ᱥᱠᱣᱟᱰᱨᱚᱱ ᱞᱤᱰᱚᱨ ᱟᱨ ᱥᱮᱨᱢᱟ/Space ᱛᱮ ᱪᱟᱞᱟᱜᱤᱡ ᱯᱩᱭᱞᱩ ᱥᱤᱧᱚᱛᱤᱭᱟ.ᱭ ᱛᱟᱦᱮᱸ ᱠᱟᱱᱟ ᱾ ᱟ.ᱰᱤ ᱫᱤᱱ ᱚᱠᱛᱚ ᱥᱮᱵᱟ ᱛᱟᱭᱚᱢ ᱩᱱᱤ ᱫᱚ ᱥᱤᱧᱚᱛᱤᱭᱟ. ᱩᱰᱟ.ᱱ ᱥᱮᱱᱟ ᱨᱮ ᱣᱤᱝ ᱠᱚᱢᱟᱱᱰᱚᱨ ᱞᱮᱠᱟᱛᱮ ᱵᱷᱤᱥᱮᱞᱮᱫ ᱮ ᱦᱟᱛᱟᱣ ᱠᱮᱜᱼᱟ ᱾ ᱓ ᱮᱯᱨᱤᱞ, ᱑᱙᱘᱔ ᱨᱮ ᱩᱱᱤ ᱜᱚᱨᱚᱵᱽ ᱛᱮ ᱯᱮᱨᱮᱡ ᱱᱟᱜᱟᱢ ᱮ ᱚᱞᱼᱛᱚᱞ ᱠᱮᱜᱼᱟ, ᱛᱤᱱ ᱡᱚᱦᱚᱜ ᱞᱳ ᱚᱨᱵᱤᱴ ᱨᱮ ᱢᱮᱱᱟᱜ ᱥᱚᱵᱤᱭᱚᱛ ᱥᱯᱮᱥ ᱥᱴᱮᱥᱚᱱ ᱞᱟ.ᱜᱤᱫ ᱮ ᱩᱰᱟ.ᱣ ᱨᱟᱠᱟᱵ ᱮᱱᱟ ᱟᱨ ᱮᱭᱟᱭ ᱢᱟᱦᱟ ᱥᱯᱮᱥ ᱥᱴᱮᱥᱚᱱ ᱨᱮ ᱡᱤᱭᱚᱱ ᱮ ᱠᱷᱮᱢᱟᱣ ᱠᱮᱜᱼᱟ ᱾ ᱱᱚᱜᱼᱚᱭ ᱱᱚᱝᱠᱟ ᱱᱩᱭ ᱫᱚ ᱥᱤᱧᱚᱛ ᱨᱤᱱᱤᱡ ᱯᱩᱭᱞᱩ ᱥᱯᱮᱥ ᱥᱟᱺᱜᱷᱟᱨᱤᱭᱟ.ᱭ ᱵᱮᱱᱟᱣ ᱮᱱᱟ ᱾ ᱵᱷᱟᱨᱚᱛ ᱟᱨ ᱥᱚᱵᱤᱭᱮᱛ ᱥᱚᱝᱜᱷ ᱨᱮᱭᱟᱜ ᱱᱚᱶᱟ ᱥᱮᱞᱮᱫ ᱥᱮᱨᱢᱟ ᱡᱚᱥ ᱚᱠᱛᱚ ᱨᱮ ᱨᱟᱠᱮᱥ ᱥᱚᱨᱢᱟ ᱫᱚ ᱵᱷᱟᱨᱚᱛ ᱨᱮᱭᱟᱜ ᱟ.ᱰᱤ ᱴᱚᱴᱷᱟ ᱨᱮᱭᱟᱜ ᱢᱩᱴᱷᱟ.ᱱ ᱨᱩᱯ ᱦᱚᱸᱭ ᱯᱷᱚᱴᱚ ᱨᱟᱠᱟᱵ ᱞᱮᱜᱼᱟ ᱾ ᱱᱚᱶᱟ ᱥᱮᱨᱢᱟ ᱥᱟᱺᱜᱷᱟᱨ ᱥᱟᱶ ᱛᱮᱜᱮ ᱩᱱᱤ ᱡᱮᱜᱮᱛ ᱨᱮ ᱑᱓᱘ ᱴᱷᱟᱶ ᱨᱤᱱᱤᱡ ᱥᱮᱨᱢᱟ/Space ᱥᱟᱺᱜᱷᱟᱨᱤᱭᱟ. ᱞᱮᱠᱟ ᱛᱮᱦᱚᱸ ᱱᱟᱜᱟᱢᱨᱮ ᱞᱟᱯᱷᱟᱝ ᱴᱷᱟᱶ ᱮ ᱚᱞ-ᱛᱚᱞ ᱠᱮᱜᱼᱟ ᱾
ᱯᱩᱭᱞᱩ ᱡᱤᱭᱚᱱ
ᱨᱟᱠᱮᱥ ᱥᱚᱨᱢᱟ ᱦᱟᱜ ᱡᱟᱱᱟᱢ ᱯᱩᱥ ᱵᱚᱸᱜᱟ ᱑᱓ ᱑᱙᱔᱙ ᱥᱟᱞᱮᱨᱮ ᱯᱚᱧᱡᱟᱵ ᱨᱮᱭᱟᱜ ᱯᱟᱴᱤᱭᱟᱞᱟ ᱨᱮ ᱦᱩᱭ ᱞᱮᱱᱟ ᱾ ᱟᱡᱤᱡ ᱡᱟᱱᱟᱢ ᱵᱟᱵᱟ ᱦᱟᱜ ᱧᱩᱛᱩᱢ ᱫᱚ ᱫᱮᱵᱮᱱᱫᱽᱨᱟ ᱥᱚᱨᱢᱟ ᱟᱨ ᱟᱭᱳᱣᱟᱜ ᱧᱩᱛᱩᱢ ᱫᱚ ᱛᱨᱩᱯᱛᱟ ᱥᱚᱨᱢᱟ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱯᱩᱭᱞᱩ ᱥᱮᱪᱮᱫ ᱫᱚ ᱦᱟᱭᱫᱽᱨᱟᱵᱟᱫᱽ ᱨᱮᱭᱟᱜ ᱥᱮᱱᱴ ᱡᱟᱨᱡᱽ ᱜᱨᱟᱢᱚᱨ ᱟᱥᱲᱟ ᱨᱮ ᱦᱩᱭ ᱞᱮᱱᱟ ᱾ ᱱᱤᱭᱟ. ᱛᱟᱭᱚᱢ ᱩᱱᱤ ᱫᱚ ᱦᱟᱭᱫᱽᱨᱟᱵᱟᱫᱽ ᱨᱮᱭᱟᱜ ᱚᱥᱢᱟᱱᱤᱭᱟ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱨᱮ ᱥᱚᱱᱮᱨ ᱫᱷᱟ.ᱵᱤᱡ ᱥᱮᱪᱮᱫ ᱮ ᱟᱢᱮᱴ ᱠᱮᱜᱼᱟ ᱾
ᱞᱟᱦᱟᱱᱛᱤ
ᱥᱟᱞ ᱑᱙᱖᱖ ᱨᱮ ᱩᱱᱤ ᱫᱚ National Defence Academy (NDA) ᱞᱟ.ᱜᱤᱫ ᱮ ᱵᱟᱪᱷᱚᱱ ᱮᱱᱟ ᱾ ᱟᱨ ᱩᱱᱤ ᱤᱱᱰᱤᱭᱟᱱ ᱮᱭᱟᱨ ᱯᱷᱚᱨᱥ ᱨᱮᱭ ᱥᱮᱞᱮᱫ ᱮᱱᱟ ᱾ NDA ᱭ ᱥᱟ.ᱛ ᱠᱮᱫ ᱛᱟᱭᱚᱢ ᱩᱱᱤ ᱑᱙᱗᱐ ᱥᱟᱞᱮᱨᱮ ᱵᱷᱟᱨᱚᱛᱤᱭᱚ ᱵᱟᱭᱩ ᱥᱮᱱᱟᱨᱮ ᱴᱮᱥᱴ ᱯᱟᱭᱞᱚᱴ ᱞᱮᱠᱟᱛᱮᱭ ᱵᱷᱩᱨᱛᱤ ᱮᱱᱟ ᱾ ᱑᱙᱗᱑ ᱥᱟᱞ ᱨᱮ ᱵᱷᱟᱨᱚᱛ ᱼ ᱯᱟᱠᱤᱥᱛᱟᱱ ᱦᱩᱞ ᱚᱠᱛᱚ ᱨᱮ ᱨᱟᱠᱮᱥ ᱥᱚᱨᱢᱟ ᱫᱚ ᱢᱤᱜᱽ ᱮᱭᱟᱨ ᱠᱨᱟᱯᱴ ᱠᱷᱚᱱ ᱟ.ᱰᱤ ᱢᱟᱨᱟᱝ ᱡᱤᱛᱠᱟ.ᱨ ᱮ ᱟᱢᱮᱴ ᱠᱮᱜᱼᱟ ᱾ ᱟᱡᱟᱜ ᱪᱷᱩᱴᱟ.ᱣ ᱟᱨ ᱠᱷᱟᱴᱟᱣ ᱨᱮᱭᱟᱜ ᱫᱟᱲᱮ ᱛᱮ ᱩᱱᱤ ᱢᱟᱬᱟᱝ ᱛᱮ ᱞᱟᱦᱟ ᱟᱠᱟᱭ ᱛᱟᱦᱮᱸ ᱮᱱᱟ ᱟᱨ ᱑᱙᱘᱔ ᱥᱟᱞᱮᱨᱮ ᱥᱠᱣᱟᱰᱨᱚᱱ ᱞᱤᱰᱚᱨ (Squadron Leader) ᱯᱚᱫᱽ ᱨᱮᱭ ᱥᱮᱴᱮᱨ ᱮᱱᱟ ᱾ ᱱᱤᱭᱟ. ᱛᱟᱞᱟᱨᱮ ᱒᱐ ᱥᱮᱯᱴᱮᱢᱵᱚᱨ ᱑᱙᱘᱒ ᱨᱮ ᱩᱱᱤᱭᱟᱜ ᱵᱟᱪᱷᱚᱱ ᱤᱱᱰᱤᱭᱟᱱ ᱥᱯᱮᱥ ᱨᱤᱥᱚᱨᱪ ᱥᱮᱱᱴᱟᱨ (Indian space reaserch centre ) ᱟᱨ ᱥᱚᱵᱷᱤᱭᱮᱛ ᱥᱚᱸᱜᱷ (Intercosmos) ᱨᱮ ᱢᱤᱫ ᱥᱮᱱᱮᱞᱮᱫ ᱥᱯᱮᱥ ᱢᱤᱥᱚᱱ ᱞᱟ.ᱜᱤᱫ ᱦᱩᱭ ᱮᱱᱟ ᱡᱟᱦᱟᱸ ᱫᱟᱨᱟᱭ ᱛᱮ ᱩᱱᱤ ᱥᱯᱮᱥ ᱥᱟᱸᱜᱷᱟᱨ ᱨᱮᱭᱟᱜ ᱛᱟᱠ ᱮ ᱧᱟᱢ ᱟ ᱢᱮᱱᱛᱮ ᱾
ᱥᱮᱨᱢᱟ ᱥᱟᱸᱜᱷᱟᱨ
ᱵᱷᱟᱨᱚᱛ (ᱤᱱᱰᱤᱭᱟᱱ ᱥᱯᱮᱥ ᱨᱤᱥᱟᱨᱪ ᱥᱮᱱᱴᱟᱨ) ᱟᱨ ᱥᱚᱵᱷᱤᱭᱮᱛ ᱥᱚᱸᱜᱷ (Intercosmos) ᱟᱜ ᱱᱚᱶᱟ ᱥᱮᱞᱮᱫ ᱥᱯᱮᱥ ᱢᱤᱥᱚᱱ ᱨᱮ ᱵᱟᱪᱷᱚᱱ ᱠᱮᱫᱮ ᱛᱟᱭᱚᱢ ᱨᱟᱠᱮᱥ ᱥᱚᱨᱢᱟ ᱫᱚ ᱥᱚᱵᱷᱤᱭᱮᱛ ᱥᱚᱜᱷ ᱨᱮᱭᱟᱜ ᱠᱚᱡᱟᱠᱤᱥᱛᱷᱟᱱ ᱨᱮ ᱢᱮᱱᱟᱜ ᱵᱮᱠᱟᱱᱩᱨ ᱨᱮ ᱥᱯᱮᱥ ᱤᱫᱤ ᱠᱟᱛᱮ ᱥᱮᱪᱮᱫᱚᱜ ᱞᱟ.ᱜᱤᱫ ᱠᱚ ᱵᱷᱮᱡᱟ ᱠᱮᱫᱮᱭᱟ ᱾ ᱥᱮᱪᱮᱫ ᱮᱱ ᱛᱟᱭᱚᱢ ᱚᱱᱟ ᱚᱠᱛᱚ ᱥᱮᱴᱮᱨ ᱮᱱ ᱜᱮᱭᱟ, ᱡᱟᱦᱟᱸ ᱫᱚ ᱯᱩᱨᱟ. ᱵᱷᱟᱨᱚᱛᱤᱭᱟ. ᱛᱟᱺᱜᱤ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱓ ᱮᱯᱨᱤᱞ ᱑᱙᱘᱔ ᱜᱮ ᱚᱱᱟ ᱱᱟᱜᱟᱢᱤᱠ ᱢᱟᱦᱟᱸ ᱫᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱟ.ᱰᱤ ᱩᱥᱟ.ᱨᱟ ᱥᱚᱵᱷᱤᱭᱮᱛ ᱥᱚᱸᱜᱷ ᱨᱮᱭᱟᱜ ᱵᱤᱠᱟᱱᱩᱨ ᱠᱷᱚᱱ Soyuz T-11 ᱥᱯᱮᱥ ᱡᱟᱱ ᱫᱚ ᱯᱮ ᱦᱚᱲ ᱥᱯᱮᱥ ᱥᱟᱸᱜᱷᱟᱨᱤᱭᱟ. ᱥᱟᱶᱛᱮ ᱩᱰᱟ.ᱣ ᱨᱟᱠᱟᱵ ᱮᱱᱟ ᱾ ᱥᱯᱮᱥ ᱡᱟᱱ Soyuz T - 11 ᱡᱤᱛᱠᱟ.ᱨ ᱥᱟᱶᱛᱮ ᱯᱮᱭᱟ ᱥᱟᱸᱜᱷᱟᱨᱤᱭᱟ. ᱥᱚᱵᱷᱤᱭᱮᱛ ᱨᱩᱥ ᱨᱮᱭᱟᱜ ᱟᱨᱵᱤᱴᱚᱞ ᱥᱴᱮᱥᱚᱱ ᱥᱮᱞᱭᱩᱡᱽ - ᱗ ᱨᱮᱭ ᱥᱮᱴᱮᱨ ᱠᱮᱫ ᱠᱚᱣᱟ ᱾ ᱨᱟᱠᱮᱥ ᱥᱚᱨᱢᱟ ᱫᱚ ᱥᱯᱮᱥ ᱨᱮ ᱯᱩᱨᱟ. ᱗ ᱢᱟᱦᱟ ᱒᱑ ᱴᱟᱲᱟᱝ ᱟᱨ ᱔᱐ ᱴᱤᱲᱤᱡ ᱮ ᱠᱷᱮᱢᱟᱣ ᱠᱮᱜᱼᱟ ᱾ ᱢᱟ.ᱱ :-
ᱥᱯᱮᱥ ᱠᱷᱚᱠ ᱠᱚ ᱨᱩᱣᱟ.ᱲ ᱮᱱ ᱛᱟᱭᱚᱢ ᱥᱚᱵᱷᱤᱭᱮᱛ ᱥᱚᱨᱠᱟᱨ ᱫᱚ ᱩᱱᱠᱩ "ᱦᱤᱨᱚ ᱚᱯᱷ ᱥᱚᱵᱷᱤᱭᱮᱛ ᱭᱩᱱᱤᱭᱚᱱ" ᱛᱮᱭ ᱢᱟ.ᱱ ᱥᱟᱨᱦᱟᱣ ᱠᱮᱫ ᱠᱚᱣᱟ ᱾
ᱟᱡᱟᱜ ᱡᱤᱭᱚᱱ
ᱨᱟᱠᱮᱥᱟᱜ ᱵᱟᱯᱞᱟ ᱫᱚ ᱥᱮᱱᱟ ᱠᱷᱚᱱ ᱡᱤᱨᱟ.ᱣ ᱮ ᱦᱟᱛᱟᱣ ᱟᱠᱟᱫ ᱠᱚᱨᱱᱚᱞ ᱯᱤ. ᱮᱱ. ᱥᱚᱨᱢᱟᱭᱤᱡ ᱦᱚᱯᱚᱱ ᱮᱨᱟ ᱢᱚᱫᱷᱩ ᱥᱚᱨᱢᱟ ᱥᱟᱶ ᱦᱩᱭ ᱞᱮᱱᱟ ᱾ ᱟ.ᱠᱤᱱᱤᱡ ᱦᱚᱯᱚᱱ ᱠᱚᱯᱤᱞ ᱫᱚ ᱢᱤᱫ ᱩᱫᱩᱜᱤᱭᱟ.(director) ᱟᱨ ᱦᱚᱯᱚᱱ ᱮᱨᱟ ᱠᱨᱩᱛᱤᱠᱟ ᱫᱚ ᱢᱤᱫ ᱢᱮᱰᱤᱭᱟ ᱵᱟᱰᱚᱦᱤ ᱠᱟᱱᱟᱭ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:!Main category ᱛᱷᱚᱠ:ᱥᱟᱰᱮ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱪᱤᱛᱟᱹᱨ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱯᱷᱚᱨᱢᱟᱴ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱜᱮᱯ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱛᱷᱚᱠ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱥᱟᱹᱠᱷᱭᱟᱹᱛ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱣᱤᱠᱤᱞᱤᱝᱠ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱪᱚᱨᱚᱠ ᱥᱟᱦᱴᱟ🏆 ᱓ ᱛᱷᱚᱠ:ᱢᱩᱪᱟᱹᱫ ᱪᱤᱱᱦᱟᱹ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:AWB
ᱠᱮᱹᱴ ᱣᱤᱱᱥᱞᱮᱹᱴ
ᱠᱮᱹᱴ ᱣᱤᱱᱥᱞᱮᱹᱴ (ᱡᱟᱱᱟᱢ:᱙ ᱚᱠᱴᱚᱵᱚᱨ ᱑᱙᱗᱕) ᱫᱚ ᱤᱝᱨᱮᱡᱽ ᱚᱵᱷᱤᱱᱚᱭ ᱠᱷᱮᱞᱚᱰᱤᱭᱟᱹ ᱟᱨ ᱥᱮᱨᱮᱧ ᱵᱟᱰᱚᱦᱤ ᱦᱚᱸ ᱠᱟᱱᱟᱭ᱾ ᱟᱭᱟᱜ ᱠᱟᱹᱢᱤ ᱡᱤᱭᱚᱱ ᱨᱮ ᱱᱟᱱᱟ ᱦᱩᱱᱟᱹᱨ ᱪᱚᱨᱤᱛ ᱨᱮ ᱚᱵᱷᱤᱱᱚᱭ ᱞᱟᱹᱜᱤᱛ ᱩᱱᱤ ᱫᱚ ᱟᱹᱰᱤᱜᱮᱭ ᱧᱩᱛᱩᱢ ᱟᱠᱟᱫᱟ᱾ ᱡᱟᱸᱦᱟᱸ ᱞᱮᱠᱟ ᱥᱮᱱᱥ ᱮᱱᱰ ᱥᱮᱱᱥᱥᱤᱵᱤᱞᱤᱴᱤ ᱨᱮ ᱢᱟᱨᱤᱭᱟᱱ ᱰᱮᱥᱩᱰ, ᱴᱟᱭᱴᱟᱱᱤᱠ ᱨᱮ ᱨᱳᱡᱽ ᱰᱩᱭᱮᱴᱵᱩᱠᱮᱴᱚᱨ, ᱤᱴᱟᱨᱱᱟᱞ ᱥᱟᱱᱥᱟᱭᱤᱱ ᱚᱵ ᱫᱟ ᱮᱥᱯᱳᱴᱞᱮᱥ ᱢᱟᱭᱤᱱᱰ ᱨᱮ ᱠᱞᱤᱢᱮᱱᱴᱟᱭᱤᱱ ᱠᱨᱩᱡᱤᱱᱚᱥᱠᱤ, ᱞᱤᱴᱚᱞ ᱪᱤᱞᱰᱨᱮᱱ ᱨᱮ ᱥᱟᱨᱟᱦ ᱯᱤᱭᱟᱨᱥ, ᱨᱮᱵᱷᱩᱞᱚᱥᱚᱱᱟᱨᱤ ᱨᱳᱰ ᱨᱮ ᱮᱯᱨᱤᱞ ᱦᱩᱭᱞᱟᱨ ᱟᱨ ᱨᱤᱰᱟᱨ ᱥᱤᱱᱮᱢᱟ ᱨᱮ ᱮ ᱦᱟᱱᱟ ᱥᱤᱢᱤᱴᱚᱡᱽ ᱪᱚᱨᱤᱛ ᱨᱮ ᱚᱵᱷᱤᱱᱚᱭ᱾
ᱣᱤᱱᱥᱞᱮᱹᱴ ᱖ ᱫᱷᱟᱣ ᱮᱠᱟᱰᱮᱹᱢᱤ ᱥᱤᱨᱯᱟᱹ ᱞᱟᱹᱜᱤᱛ ᱢᱚᱱᱚᱱᱚᱭᱚᱱᱮ ᱧᱟᱢ ᱞᱮᱫᱟ ᱟᱨ ᱨᱤᱰᱟᱨ ᱥᱤᱱᱮᱢᱟ ᱨᱮ ᱥᱮᱨᱟ ᱚᱵᱷᱤᱱᱚᱭ ᱠᱷᱮᱞᱚᱰᱤᱭᱟᱹ ᱦᱤᱥᱟᱹᱵᱛᱮ ᱮᱠᱟᱰᱮᱹᱢᱤ ᱥᱤᱨᱯᱟᱹᱭ ᱧᱟᱢ ᱟᱠᱟᱫᱟ᱾ ᱤᱱᱟᱹ ᱥᱟᱶ ᱩᱱᱤ ᱫᱚ ᱤᱥᱠᱨᱤᱱ ᱮᱠᱴᱚᱨᱥ ᱜᱤᱞᱰ, ᱵᱨᱤᱴᱤᱥ ᱮᱠᱟᱰᱮᱹᱢᱤ ᱚᱵ ᱯᱷᱤᱞᱢ ᱮᱱᱰ ᱴᱮᱞᱤᱵᱷᱤᱥᱚᱱ ᱟᱨᱴᱥ ᱟᱨ ᱦᱚᱞᱤᱣᱰ ᱯᱷᱚᱨᱮᱱ ᱯᱨᱮᱹᱥ ᱮᱥᱳᱥᱤᱭᱮᱥᱚᱱ ᱠᱷᱚᱱ ᱦᱚᱸ ᱥᱤᱨᱯᱟᱹᱭ ᱧᱟᱢ ᱟᱠᱟᱫᱟ᱾ ᱢᱤᱫ ᱫᱷᱟᱣ ᱮᱢᱤ ᱥᱤᱨᱯᱟᱹ ᱞᱟᱹᱜᱤᱛ ᱦᱚᱸ ᱢᱚᱱᱚᱱᱚᱭᱚᱱᱮ ᱧᱟᱢ ᱞᱮᱫᱟ᱾
ᱮᱛᱦᱚᱵ ᱡᱤᱭᱚᱱ
ᱣᱤᱱᱥᱞᱮᱹᱴ ᱫᱚ ᱡᱚᱱᱚᱲ ᱯᱚᱱᱚᱛ ᱨᱮᱱᱟᱜ ᱵᱟᱨᱠᱥᱮᱭᱟᱨ ᱨᱤᱰᱤᱝ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱩᱱᱤ ᱟᱡ ᱜᱚᱜᱚ ᱥᱮᱞᱤ ᱮᱱ ᱫᱚ ᱦᱟᱺᱰᱤ ᱵᱷᱟᱹᱴᱤ ᱨᱮᱱ ᱦᱟᱺᱰᱤ ᱮᱢᱚᱜ ᱤᱡ ᱮ ᱛᱟᱸᱦᱮᱸᱠᱟᱱᱟ ᱟᱨ ᱟᱡ ᱵᱟᱵᱟ ᱨᱚᱡᱟᱨ ᱡᱚᱱ ᱫᱚ ᱥᱩᱭᱢᱤᱝ ᱯᱩᱞ ᱨᱮᱱ ᱴᱷᱤᱠᱟᱫᱟᱨᱮ ᱛᱟᱸᱦᱮᱸᱠᱟᱱᱟ᱾ ᱟᱡ ᱵᱟᱵᱟ ᱜᱚᱜᱚ ᱚᱱᱟ ᱥᱟᱶ ᱦᱩᱰᱤᱧ ᱚᱵᱷᱤᱱᱚᱭ ᱵᱟᱰᱚᱦᱤ ᱦᱚᱸ ᱠᱤᱱ ᱛᱟᱸᱦᱮᱸᱠᱟᱱᱟ᱾ ᱟᱫᱚ ᱟᱭ ᱚᱵᱚᱥᱛᱷᱚ ᱫᱚ ᱩᱱᱟᱹ ᱢᱚᱡᱽ ᱫᱚ ᱵᱟᱝ ᱛᱟᱸᱦᱮᱸᱠᱟᱱ ᱛᱟᱠᱩᱣᱟ᱾ ᱟᱡ ᱜᱚᱲᱚᱢ ᱦᱟᱲᱟᱢ ᱵᱩᱰᱦᱤ ᱫᱚ ᱢᱤᱫᱴᱮᱱ ᱱᱟᱴᱚᱠ ᱫᱚᱞ ᱠᱤᱱ ᱵᱮᱱᱟᱣ ᱞᱮᱫᱟ ᱟᱨ ᱚᱸᱟ ᱪᱟᱞᱟᱣ ᱠᱟᱛᱮ ᱜᱮ ᱠᱤᱱ ᱟᱭ ᱨᱳᱡᱽᱜᱟᱨᱮᱜ ᱠᱟᱱ ᱛᱟᱸᱦᱮᱸᱱᱟ᱾
ᱣᱤᱱᱥᱞᱮᱹᱴ ᱫᱚᱭ ᱦᱟᱨᱟᱣ ᱟᱠᱟᱱᱟ ᱢᱤᱫ ᱮᱝᱜᱽᱞᱤᱠᱟᱱ ᱦᱤᱥᱟᱹᱵᱛᱮ᱾ ᱑᱑ ᱥᱮᱨᱢᱟ ᱠᱷᱚᱱ ᱩᱱᱤ ᱫᱚ ᱨᱮᱹᱰᱨᱩᱯᱷᱥ ᱛᱷᱤᱭᱮᱴᱟᱨ ᱤᱥᱠᱩᱞ ᱨᱮ ᱱᱟᱴᱚᱠ ᱥᱟᱛᱟᱢ ᱪᱮᱛᱟᱱ ᱨᱮ ᱯᱟᱲᱦᱟᱜ ᱮ ᱮᱛᱦᱚᱵ ᱞᱮᱫᱟ᱾ ᱚᱸᱰᱮ ᱯᱟᱲᱦᱟᱜ ᱚᱠᱛᱚ ᱨᱮᱜᱮ ᱴᱮᱞᱤᱵᱷᱤᱥᱚᱱ ᱨᱮ ᱚᱵᱷᱤᱱᱚᱭ ᱨᱮᱱᱟᱜ ᱥᱩᱡᱳᱜᱮ ᱧᱟᱢ ᱞᱮᱫᱟ ᱢᱤᱫᱴᱮᱱ ᱥᱤᱨᱤᱭᱟᱞ ᱱᱟᱴᱚᱠ ᱨᱮ᱾ ᱚᱱᱟ ᱨᱮᱱᱟᱜ ᱧᱩᱛᱩᱢ ᱛᱟᱸᱦᱮᱸᱠᱟᱱᱟ ᱥᱩᱜᱟᱨ ᱯᱟᱯᱷᱥ᱾ ᱚᱱᱟ ᱫᱚᱭ ᱯᱚᱨᱤᱪᱟᱞᱚᱱᱟᱣ ᱠᱟᱫᱟ ᱴᱤᱢ ᱯᱳᱯ᱾
ᱥᱮᱨᱮᱧ
ᱥᱟᱣᱤᱱᱰ ᱴᱨᱟᱠ ᱠᱨᱤᱥᱢᱟᱥ ᱠᱮᱨᱚᱞ: ᱫᱟ ᱢᱤᱵᱷᱤ ᱨᱮ ᱦᱳᱣᱟᱴ ᱤᱯᱷ ᱴᱟᱭᱴᱮᱞ ᱛᱮ ᱯᱟᱹᱦᱤᱞ ᱫᱷᱟᱣ ᱞᱮᱠᱟᱛᱮᱭ ᱥᱮᱨᱮᱧ ᱞᱮᱫᱟ᱾ ᱱᱚᱣᱟ ᱫᱚ ᱟᱭᱨᱤᱥ ᱛᱟᱹᱞᱠᱟᱹ ᱨᱮ ᱯᱩᱭᱞᱩ ᱟᱨ ᱡᱩᱠᱛᱚᱨᱟᱡᱡᱚ ᱨᱮ ᱖ ᱟᱜ ᱥᱤᱨᱤᱭᱟᱞ ᱨᱮ ᱛᱟᱸᱦᱮᱸᱠᱟᱱᱟ᱾ ᱱᱚᱣᱟ ᱥᱮᱨᱮᱧ ᱨᱮᱱᱟᱜ ᱵᱷᱤᱰᱤᱭᱳ ᱨᱮᱦᱚᱸ ᱟᱡ ᱜᱮᱭ ᱚᱵᱷᱤᱱᱚᱭ ᱟᱠᱟᱫᱟ᱾ ᱟᱨᱦᱚᱸ ᱵᱮᱥ ᱠᱤᱪᱷᱩ ᱥᱤᱱᱮᱢᱟ ᱨᱮ ᱥᱮ ᱮᱞᱵᱟᱢ ᱨᱮ ᱦᱚᱸᱭ ᱥᱮᱨᱮᱧ ᱟᱠᱟᱫᱟ᱾
ᱟᱭᱟᱜ ᱟᱯᱱᱟᱨ ᱡᱤᱭᱚᱱ
ᱰᱟᱨᱠ ᱥᱤᱡᱚᱱ ᱨᱮ ᱠᱟᱹᱢᱤ ᱡᱚᱠᱷᱚᱡ ᱣᱤᱱᱥᱞᱮᱹᱴ ᱥᱟᱶᱛᱮ ᱚᱵᱷᱤᱱᱚᱭ ᱠᱷᱮᱞᱚᱰᱤᱭᱟᱹ ᱤᱥᱴᱤᱯᱷᱟᱱ ᱴᱨᱤᱰ ᱟᱜ ᱧᱟᱯᱟᱢ ᱦᱩᱭᱞᱮᱱᱟ᱾ ᱴᱟᱭᱴᱟᱱᱤᱠ ᱨᱮ ᱠᱟᱹᱢᱤ ᱚᱠᱛᱚᱨᱮ ᱤᱥᱴᱤᱯᱷᱟᱱ ᱴᱨᱤᱰ ᱟᱜ ᱠᱮᱱᱥᱟᱨ ᱦᱩᱭᱞᱮᱱᱟ ᱟᱨ ᱥᱤᱱᱮᱢᱟ ᱢᱩᱪᱟᱹᱫ ᱠᱤᱪᱷᱩᱫᱤᱱ ᱯᱚᱨᱮ ᱜᱮ ᱩᱱᱤᱭ ᱵᱚᱸᱜᱟᱛᱟᱞᱟᱭᱱᱟ᱾
ᱤᱱᱟᱹ ᱛᱟᱭᱚᱢ ᱣᱤᱱᱥᱞᱮᱹᱴ ᱥᱟᱶᱛᱮ ᱨᱟᱯᱷᱟᱥ ᱤᱣᱭᱮᱞ ᱟᱜ ᱥᱟᱹᱜᱟᱹᱭ ᱡᱚᱲᱟᱣᱞᱮᱱᱟ᱾ ᱠᱤᱱᱛᱩ ᱠᱤᱪᱷᱩᱫᱤᱱ ᱛᱟᱭᱚᱢ ᱑᱙᱙᱘ ᱥᱮᱨᱢᱟ ᱨᱮᱱᱟᱜ ᱒᱒ ᱱᱚᱵᱷᱮᱢᱵᱚᱨ ᱣᱤᱱᱥᱞᱮᱹᱴ ᱥᱤᱱᱮᱢᱟ ᱯᱚᱨᱤᱪᱟᱞᱚᱠ ᱡᱤᱢ ᱛᱷᱨᱤᱯᱚᱞᱴᱚᱱᱮ ᱵᱟᱯᱞᱟ ᱞᱤᱫᱤᱭᱟ᱾ ᱩᱱᱠᱤᱱᱟ ᱢᱤᱫᱴᱮᱱ ᱠᱩᱲᱤ ᱜᱤᱫᱨᱟᱹᱭ ᱦᱩᱭᱞᱮᱱᱟ, ᱩᱱᱤᱭᱟᱜ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱢᱤᱭᱟ ᱦᱟᱱᱤ ᱛᱷᱨᱤᱯᱚᱞᱴᱚᱱ᱾ ᱚᱫᱚ ᱩᱱᱠᱤᱱᱟᱜ ᱦᱚᱸ ᱢᱤᱫ ᱥᱟᱶᱛᱮ ᱛᱟᱸᱦᱮᱸᱱ ᱫᱚ ᱟᱹᱰᱤ ᱫᱤᱱ ᱵᱟᱝ ᱦᱩᱭᱞᱮᱱᱟ᱾
ᱤᱱᱟᱹ ᱛᱟᱭᱚᱢ ᱒᱐᱐᱑ ᱥᱮᱨᱢᱟ ᱥᱮᱡ ᱯᱚᱨᱤᱪᱟᱞᱚᱠ ᱥᱮᱢ ᱢᱮᱱᱰᱮᱡᱽ ᱥᱟᱶᱛᱮ ᱱᱟᱣᱟᱛᱮ ᱥᱟᱹᱜᱟᱹᱭ ᱡᱚᱲᱟᱣᱞᱮᱱᱟ᱾ ᱩᱱᱠᱤᱱ ᱫᱚ ᱒᱐᱐᱓ ᱥᱮᱨᱢᱟ ᱨᱮᱱᱟᱜ ᱒᱔ ᱢᱮ ᱠᱤᱱ ᱵᱟᱯᱞᱟᱭᱮᱱᱟ᱾ ᱩᱱᱠᱤᱱ ᱨᱮᱱ ᱢᱤᱫᱴᱮᱱ ᱠᱚᱲᱟ ᱜᱤᱫᱨᱟᱹ ᱢᱮᱱᱟᱭᱟ᱾ ᱩᱱᱤᱭᱟᱜ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱡᱳ ᱟᱞᱯᱷᱟ ᱣᱤᱱᱥᱞᱮᱹᱴ ᱢᱮᱱᱰᱮᱡᱽ᱾
ᱚᱯᱟᱨᱬᱟ ᱵᱤ. ᱢᱟᱨᱟᱨ
ᱚᱯᱟᱨᱬᱟ ᱢᱟᱨᱟᱨ ᱫᱚ ᱠᱮᱨᱚᱲ ᱨᱤᱱᱤᱡ ᱢᱤᱫ ᱭᱩᱣᱟ ᱥᱤᱧᱚᱛᱤᱭᱟᱹ ᱟᱹᱰᱤ ᱱᱟᱯᱟᱭ ᱮᱱᱮᱡ ᱥᱮᱨᱮᱧᱤᱜ ᱠᱟᱱᱟ ᱾ ᱩᱱᱤᱫᱚ ᱢᱤᱫ ᱮᱱᱮᱡᱤᱜ, ᱵᱮᱵᱚᱥᱛᱟ ᱤᱡ, ᱵᱟᱰᱚᱦᱤ ᱢᱟᱪᱮᱛ, ᱠᱚᱨᱤᱭᱚᱜᱨᱟᱯᱷᱚᱨ ᱟᱨ ᱢᱤᱫ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱞᱮᱠᱟᱛᱮ ᱧᱩᱛᱩᱢ ᱟᱨᱡᱟᱣ ᱟᱠᱟᱫᱟ ᱾ ᱱᱚᱣᱟ ᱯᱤ.ᱮᱥ.ᱡᱤ. ᱠᱚᱞᱮᱡᱽ ᱳᱯᱷ ᱴᱮᱠᱱᱚᱞᱳᱡᱤ ᱠᱷᱚᱱ ᱣᱟᱭᱟᱨᱞᱮᱥ ᱠᱟᱢᱭᱩᱱᱟᱠᱟᱥᱚᱱ (Communications) ᱤᱱᱡᱤᱱᱤᱭᱟᱨᱤᱝ ᱨᱮ ᱢᱟᱪᱮᱛ ᱥᱟᱶᱛᱮ ᱢᱤᱫ ᱤᱱᱡᱤᱱᱤᱭᱟᱨᱤᱝ ᱦᱚᱸ ᱢᱮᱱᱟᱭᱟ ᱾ ᱚᱱᱟ ᱠᱮᱨᱚᱲ ᱨᱟᱦᱟ ᱟᱲᱟᱝ ᱜᱟᱭᱟᱱ ᱮᱠᱟᱰᱮᱢᱤ ᱼ ᱭᱩᱵᱟ ᱯᱨᱚᱛᱤᱵᱷᱟ ᱢᱟᱱ ᱪᱟᱞ, ᱠᱟᱞᱤᱠᱟᱴ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱼ ᱠᱟᱞᱟᱛᱷᱤᱞᱠᱟᱢ ᱥᱤᱨᱯᱷᱟᱹ, ᱥᱟᱸᱥᱠᱨᱤᱴᱤ ᱢᱚᱱᱛᱨᱤ ᱤᱫᱤ ᱛᱮ ᱡᱟᱹᱛᱤᱭᱟᱹᱨᱤ ᱥᱟᱸᱜᱮ ᱟᱪᱮᱛᱟᱱᱤ (scholarship) ᱥᱟᱶᱛᱮ ᱟᱹᱰᱤ ᱜᱟᱱ ᱢᱟᱱ ᱪᱟᱞ ᱥᱟᱹᱛ ᱦᱩᱭ ᱮᱱᱟ ᱾
ᱢᱤᱫ ᱱᱤᱭᱟᱹᱢ ᱦᱩᱱᱟᱹᱨᱤᱭᱟᱹ ᱟᱨ ᱢᱟᱪᱮᱛ (performer) ᱞᱮᱠᱟᱛᱮ ᱱᱩᱭ ᱟᱡᱟᱜ ᱫᱮᱠᱷᱟᱣ ᱟᱨ ᱞᱟᱹᱠᱪᱟᱨ ᱞᱟᱹᱜᱤᱫ ᱛᱮ ᱡᱮᱜᱮᱫ ᱡᱟᱜᱟᱛ ᱨᱮ ᱚᱥᱟᱲ ᱞᱮᱠᱟᱛᱮ ᱥᱮᱱᱚᱜ ᱟ ᱾ ᱱᱚᱣᱟ ᱥᱤᱧᱚᱛᱤᱭᱟᱹ ᱠᱟᱩᱱᱥᱤᱞ ᱯᱷᱚᱨ ᱠᱟᱞᱪᱟᱨᱟᱞ ᱨᱤᱞᱮᱥᱟᱸᱥ ᱼ ICCR ᱨᱤᱱᱤᱡ ᱢᱤᱫ ᱦᱩᱱᱟᱹᱨᱤᱭᱟᱹ ᱠᱟᱱᱟ, ᱥᱟᱶᱛᱮ ᱟᱢᱮᱨᱤᱠᱟᱱ ᱮᱱᱮᱡ ᱛᱷᱮᱨᱮᱯᱤ ᱮᱥᱚᱥᱤᱭᱮᱥᱚᱱ ᱨᱤᱱᱤᱡ ᱢᱮᱢᱵᱟᱨ ᱦᱚᱸ ᱠᱟᱱᱟ ᱾ ᱱᱚᱣᱟ ᱥᱤᱧᱚᱛᱤᱭᱟᱹ ᱥᱟᱸᱥᱠᱨᱤᱛᱤ ᱟᱨ ᱤᱱᱦᱮᱨᱤᱴᱟᱱᱥ (Inheritance) ᱞᱟᱹᱜᱤᱫ ᱛᱮ ᱠᱟᱞᱟᱵᱷᱟᱨᱛᱤ ᱯᱷᱟᱣᱩᱸᱰᱮᱥᱚᱱ ᱨᱤᱱᱤᱡ ᱫᱮᱥᱟᱹ ᱩᱫᱩᱜᱤᱦ ᱦᱚᱸ ᱠᱟᱱᱟ, ᱱᱚᱣᱟ ᱢᱤᱫ ᱜᱮᱨᱼᱞᱟᱵᱷ ᱮᱢᱚᱜᱤᱦ ᱥᱟᱸᱥᱠᱨᱤᱛᱤ ᱥᱟᱶᱛᱟ ᱠᱟᱱᱟ, ᱱᱚᱣᱟ ᱱᱤᱭᱟᱹᱢ ᱞᱮᱠᱟᱛᱮ ᱯᱟᱨᱟᱵᱽ, ᱠᱟᱹᱢᱤ ᱥᱟᱲᱟ ᱟᱨ ᱵᱷᱟᱹᱞᱟᱹᱭ ᱢᱤᱫᱩᱱ ᱨᱮᱱᱟᱜ ᱠᱟᱹᱢᱤ ᱭᱟ ᱾
ᱯᱩᱭᱞᱩ ᱡᱤᱭᱚᱱ
ᱚᱯᱟᱨᱬᱟ ᱟᱜ ᱡᱟᱱᱟᱢ ᱠᱮᱨᱚᱲ ᱨᱮᱱᱟᱜ ᱢᱚᱱᱫᱤᱨ ᱱᱚᱜᱚᱨ ᱜᱩᱨᱩᱣᱟᱭᱩᱨ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ, ᱱᱚᱣᱟ ᱢᱤᱫ ᱫᱚᱨᱭᱟ ᱢᱩᱬ ᱤᱱᱡᱤᱱᱤᱭᱟᱨ ᱵᱚᱞᱨᱟᱢ ᱠᱮ. ᱢᱟᱨᱟᱨ ᱟᱨ ᱦᱚᱢᱭᱚᱯᱮᱛᱷᱤᱠ ᱢᱮᱰᱤᱠᱟᱞ ᱰᱨ. ᱥᱨᱤᱞᱮᱠᱷᱟ ᱵᱚᱞᱨᱟᱢ ᱞᱟᱹᱜᱤᱫ ᱛᱟᱦᱮᱸ ᱠᱟᱱᱟ ᱾ ᱢᱤᱫ ᱨᱮᱸᱠ ᱥᱟᱶᱛᱮ ᱤᱱᱡᱤᱱᱤᱭᱟᱨᱤᱝ ᱨᱮ ᱢᱟᱪᱮᱛ (Postgraduate) ᱟᱜ ᱯᱟᱲᱦᱟᱣ ᱥᱟᱹᱛ ᱠᱟᱛᱮ ᱛᱟᱭᱚᱢ, ᱩᱱᱤᱫᱚ ᱥᱟᱥᱛᱨᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ, ᱛᱷᱚᱝᱡᱟᱣᱩᱨ ᱠᱷᱚᱱ ᱱᱟᱯᱟᱭ ᱵᱟᱰᱚᱦᱤ (ᱵᱷᱟᱨᱚᱛᱱᱟᱴᱭᱚᱢ) ᱨᱮ ᱢᱟᱪᱮᱛ ᱰᱤᱜᱽᱨᱤ ᱥᱟᱹᱛ ᱠᱟᱫᱼᱟ ᱾ ᱱᱚᱣᱟ ᱥᱤᱧᱚᱛᱤᱭᱟᱹ ᱢᱮᱱᱮᱡᱽᱢᱮᱸᱴ ᱤᱱᱥᱴᱤᱴᱭᱩᱴ, ᱵᱟᱸᱜᱽᱞᱳᱨ ᱨᱤᱱᱤᱡ ᱦᱚᱸ ᱢᱟᱬᱟᱝ ᱟᱪᱮᱛ ᱠᱟᱱᱟ, ᱡᱟᱦᱟᱸ ᱨᱮ ᱩᱱᱤᱫᱚ ᱮᱱᱛᱨᱮᱯᱨᱮᱝᱭᱩᱨᱥᱤᱯ (entrepreneurship) ᱨᱮ ᱠᱟᱹᱢᱤ ᱢᱮᱱᱮᱡᱽᱢᱮᱸᱴ ᱟᱠᱟᱫᱟ ᱾ ᱩᱱᱤ ᱵᱟᱰᱚᱦᱤ ᱥᱟᱞᱟᱜ ᱛᱮ ᱮᱠᱟᱰᱮᱢᱤ ᱨᱮ ᱦᱚᱸ ᱟᱹᱰᱤ ᱜᱟᱱ ᱢᱟᱱ ᱪᱟᱞ ᱟᱫᱮᱭᱟ ᱠᱚ ᱾ ᱚᱯᱟᱨᱬᱟ ᱫᱚ ᱡᱮᱡᱟᱹᱛᱤᱭᱟᱹᱨᱤ ᱡᱚᱣᱨᱱᱟᱞ (Journals) ᱟᱨ ᱡᱟᱹᱛᱤᱭᱟᱹᱨᱤ ᱢᱤᱫᱩᱱ ᱨᱮ ᱟᱹᱰᱤ ᱜᱟᱱ ᱴᱮᱠᱱᱚᱞᱳᱡᱤ ᱯᱮᱯᱟᱨ ᱦᱚᱸ ᱥᱮᱞᱮᱫ ᱞᱮᱱᱟ ᱟᱨ ᱢᱟᱨᱞᱟᱥ ᱠᱮᱫᱼᱟ ᱾
ᱵᱮᱯᱟᱨᱤ ᱡᱤᱭᱚᱱ ᱟᱨ ᱵᱮᱯᱟᱨ
ᱚᱯᱟᱨᱬᱟ ᱫᱚ ᱯᱩᱱ ᱥᱮᱨᱢᱟ ᱩᱢᱚᱨ ᱨᱮ ᱮᱱᱮᱡ ᱞᱟᱹᱜᱤᱫ ᱛᱮ ᱮᱦᱚᱵᱽ ᱞᱮᱫᱼᱟ ᱛᱟᱦᱮᱸᱫ ᱾ ᱩᱱᱤᱫᱚ ᱫᱤᱥᱚᱢ ᱨᱮᱱᱟᱜ ᱢᱩᱬ ᱜᱩᱨᱩ ᱛᱷᱮᱱ ᱠᱷᱚᱱ ᱥᱤᱧᱚᱛᱤᱭᱟᱹ ᱟᱹᱰᱤ ᱱᱟᱯᱟᱭ ᱮᱱᱮᱡ, ᱵᱷᱚᱨᱚᱛᱱᱟᱴᱭᱚᱢ, ᱠᱩᱪᱤᱯᱩᱲᱤ ᱟᱨ ᱢᱚᱦᱤᱱᱤᱭᱟᱴᱴᱚᱢ ᱨᱮᱱᱟᱜ ᱵᱷᱤᱱᱮ ᱵᱷᱤᱱᱮ ᱰᱷᱚᱝ ᱨᱮ ᱡᱤᱞᱤᱧ ᱚᱥᱟᱨ ᱥᱮᱪᱮᱫᱚᱜ ᱥᱟᱹᱛ ᱠᱮᱫᱼᱟ ᱾ ᱱᱚᱣᱟ ᱢᱚᱦᱤᱱᱤᱭᱟᱴᱴᱚᱢ ᱨᱮ ᱠᱟᱞᱟᱢᱚᱱᱰᱚᱞᱚᱢ ᱪᱷᱮᱢᱵᱟᱛᱤ ᱨᱤᱱᱤᱡ ᱟᱪᱮᱛᱟᱱᱤ ᱠᱟᱱᱟ ᱾ ᱱᱚᱣᱟ ᱠᱚᱨᱱᱟᱴᱚᱠ ᱨᱟᱦᱟ ᱟᱲᱟᱝ ᱨᱮ ᱵᱷᱤᱢᱱᱤ ᱟᱨ. ᱵᱷᱮᱫᱭᱟᱱᱟᱛᱷ ᱞᱮᱠᱟ ᱥᱮᱪᱮᱫ ᱟᱠᱟᱱᱟ ᱾ ᱟᱨ ᱥᱨᱤ. ᱵᱤᱡᱚᱭ ᱥᱩᱨᱥᱮᱱ ᱦᱤᱱᱫᱩᱥᱛᱟᱱᱤ ᱨᱟᱦᱟ ᱟᱲᱟᱝ ᱛᱮ ᱾
ᱰᱤᱞᱤ
ᱰᱤᱞᱤ (ᱯᱚᱨᱛᱩᱜᱤᱡᱽ/ᱴᱮᱛᱩᱢ Díli, ᱤᱱᱫᱳᱱᱮᱥᱤᱭᱟᱱ ᱺ Kota Dili) "ᱥᱟᱹᱱᱛᱤ ᱨᱮᱱᱟᱜ ᱱᱟᱜᱟᱨ" ᱢᱮᱱ ᱛᱮ ᱦᱚ ᱵᱟᱲᱟᱭᱚᱜᱼᱟ, ᱱᱚᱶᱟ ᱫᱚ ᱥᱟᱢᱟᱝ ᱛᱤᱢᱳᱨ ᱨᱮᱱᱟᱜ ᱨᱟᱡᱽᱜᱟᱲ, ᱢᱟᱨᱟᱝ ᱱᱟᱜᱟᱨ, ᱢᱩᱬᱩᱛ ᱵᱚᱱᱫᱚᱨ ᱟᱨ ᱵᱮᱯᱟᱨᱼᱵᱟᱱᱤᱡᱽ ᱨᱮᱱᱟᱜ ᱛᱟᱞᱢᱟ ᱠᱟᱱᱟ᱾ ᱰᱤᱞᱤ ᱛᱤᱢᱳᱨ ᱞᱮᱥᱴᱮ-ᱤᱱᱫᱳᱱᱮᱥᱤᱭᱟ-ᱚᱥᱴᱨᱮᱞᱤᱭᱟ ᱜᱨᱳᱛᱷ ᱴᱨᱟᱭᱮᱱᱜᱮᱞ (ᱴᱤᱟᱭᱮ-ᱡᱤᱴᱤ) ᱨᱟᱲᱟ ᱵᱮᱯᱟᱨ ᱚᱱᱪᱚᱞ ᱨᱮᱱᱟᱜ ᱴᱚᱴᱷᱟ ᱠᱟᱱᱟ᱾
ᱱᱟᱜᱟᱢ
ᱟᱢᱫᱟᱡᱽ ᱑᱕᱒᱐ ᱥᱮᱨᱢᱟ ᱨᱮ ᱯᱚᱨᱛᱩᱜᱤᱡᱽ ᱱᱚᱶᱟ ᱱᱟᱜᱟᱨ ᱠᱚ ᱛᱷᱟᱯᱚᱱ ᱞᱮᱫᱟ, ᱩᱱᱠᱩ ᱱᱚᱶᱟ ᱱᱟᱜᱟᱨ ᱑᱗᱖᱙ ᱥᱮᱨᱢᱟ ᱨᱮ ᱯᱚᱨᱛᱩᱜᱤᱡᱽ ᱛᱤᱢᱳᱨ ᱨᱮᱱᱟᱜ ᱨᱟᱡᱽᱜᱟᱲ ᱠᱚ ᱵᱮᱱᱟᱣ ᱞᱮᱫᱟ᱾ ᱛᱟᱭᱚᱢ ᱛᱮ ᱑᱘᱖᱔ ᱥᱮᱨᱢᱟ ᱨᱮ ᱱᱚᱶᱟ ᱫᱚ ᱱᱟᱜᱟᱨ ᱨᱮᱱᱟᱜ ᱢᱟᱹᱱ ᱮᱢ ᱦᱩᱭ ᱞᱮᱱᱟ᱾ ᱫᱚᱥᱟᱨ ᱡᱮᱜᱮᱛ ᱞᱟᱹᱰᱷᱟᱹᱭ ᱚᱠᱛᱚ ᱨᱮ ᱯᱳᱨᱛᱩᱜᱟᱞ ᱟᱨ ᱱᱚᱶᱟ ᱨᱮᱱᱟᱜ ᱩᱯᱚᱱᱤᱵᱮᱥ ᱠᱚ ᱞᱟᱹᱰᱷᱟᱹᱭ ᱨᱮ ᱵᱟᱝᱠᱚ ᱥᱮᱞᱮᱫ ᱟᱠᱟᱱ ᱛᱟᱦᱮᱱᱟ, ᱢᱮᱱᱠᱷᱟᱱ ᱜᱟᱛᱮ ᱯᱟᱦᱴᱟ ᱥᱟᱢᱟᱝ ᱛᱤᱢᱳᱨ ᱫᱚ ᱢᱤᱫ ᱡᱟᱯᱟᱱᱤ ᱫᱚᱠᱷᱚᱞ ᱡᱳᱥ (target) ᱞᱮᱠᱟᱛᱮ ᱠᱚ ᱧᱮᱞᱮᱫ ᱠᱟᱱ ᱛᱟᱦᱮᱱᱟ ᱚᱱᱟᱛᱮ ᱚᱥᱴᱨᱮᱞᱤᱭᱟᱱ ᱟᱨ ᱰᱟᱪᱽ ᱟᱨᱢᱤ ᱑᱙᱔᱑ ᱥᱮᱨᱢᱟ ᱨᱮ ᱱᱚᱶᱟ ᱫᱤᱯ ᱠᱚ ᱫᱚᱠᱷᱚᱞ ᱠᱮᱫᱟ᱾ ᱑᱙ ᱯᱷᱮᱵᱨᱩᱭᱟᱨᱤ ᱑᱙᱔᱒ ᱥᱮᱨᱢᱟ ᱨᱮ ᱡᱟᱯᱟᱱᱤ ᱒᱐,᱐᱐᱐ ᱟᱨᱢᱤ ᱥᱟᱶ ᱱᱚᱰᱮ ᱟᱠᱨᱚᱢᱚᱱ ᱠᱟᱛᱮᱡᱽ ᱜᱚᱴᱟ ᱩᱯᱚᱱᱤᱵᱮᱥ ᱠᱚ ᱫᱚᱠᱷᱚᱞ ᱞᱮᱫᱟ᱾
᱒᱖ ᱥᱮᱯᱴᱮᱢᱵᱚᱨ ᱑᱙᱔᱕ ᱥᱮᱨᱢᱟ ᱨᱮ ᱡᱟᱯᱟᱱ ᱚᱯᱷᱤᱥᱤᱭᱟᱞᱤ ᱱᱚᱶᱟ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱯᱳᱨᱛᱩᱜᱟᱞ ᱨᱮ ᱮᱢ ᱨᱩᱣᱟᱹᱨ ᱟᱫᱮᱭᱟ᱾
ᱥᱟᱢᱟᱝ ᱛᱤᱢᱳᱨ ᱟᱡᱼᱟᱡᱽ ᱛᱮᱜᱮ ᱒᱘ ᱱᱚᱵᱷᱮᱢᱵᱚᱨ ᱑᱙᱗᱕ ᱥᱮᱨᱢᱟ ᱨᱮ ᱯᱷᱩᱱᱩᱨᱜᱟᱹᱞ ᱮ ᱩᱪᱷᱟᱹᱱ ᱮᱫᱟ᱾ ᱢᱮᱱᱠᱟᱷᱟᱱ ᱟᱨᱮ ᱢᱟᱦᱟ ᱛᱟᱭᱚᱢ ᱗ ᱰᱤᱥᱮᱢᱵᱚᱨ ᱤᱱᱫᱳᱱᱮᱥᱤᱭᱟ ᱨᱮᱱ ᱟᱨᱢᱤ ᱰᱤᱞᱤ ᱨᱮᱠᱚ ᱟᱠᱨᱚᱢᱚᱱ ᱠᱮᱫᱟ᱾ ᱑᱗ ᱡᱩᱞᱟᱭ ᱑᱙᱗᱖ ᱨᱮ ᱤᱱᱫᱳᱱᱮᱥᱤᱭᱟ ᱥᱟᱢᱟᱝ ᱛᱤᱢᱳᱨ ᱫᱚ ᱤᱱᱫᱳᱱᱮᱥᱤᱭᱟ ᱨᱮᱭ ᱥᱮᱞᱮᱫ ᱠᱮᱫᱟ ᱟᱨ ᱱᱚᱶᱟ ᱫᱚ ᱒᱗ ᱟᱱᱟᱜ ᱯᱚᱱᱚᱛ ᱠᱚ ᱵᱮᱱᱟᱣ ᱠᱮᱫᱟ ᱚᱱᱟ ᱥᱟᱶ ᱪᱤᱞᱤ ᱫᱚ ᱚᱱᱟ ᱨᱮᱱᱟᱜ ᱨᱟᱡᱽᱜᱟᱲ ᱞᱮᱠᱟᱛᱮ ᱫᱚᱦᱚ ᱦᱩᱭ ᱮᱱᱟ᱾ ᱑᱙᱗᱕ ᱠᱷᱚᱱ ᱑᱙᱙᱙ ᱥᱮᱨᱢᱟ ᱦᱟᱹᱵᱤᱫ ᱤᱱᱫᱳᱱᱮᱥᱤᱭᱟ ᱟᱨ ᱯᱷᱩᱱᱩᱨᱜᱟᱹᱞᱤᱭᱟᱹ ᱠᱚ ᱢᱩᱫ ᱨᱮ ᱢᱤᱫ ᱞᱟᱹᱰᱷᱟᱹᱭ ᱦᱩᱭ ᱮᱱᱟ᱾ ᱱᱚᱶᱟ ᱞᱟᱹᱰᱷᱟᱹᱭ ᱨᱮ ᱑᱐ ᱦᱟᱡᱟᱨ ᱥᱟᱢᱟᱝ ᱛᱤᱢᱳᱨᱤᱭᱟᱹ ᱟᱨ ᱛᱷᱚᱨᱟ ᱵᱟᱨᱦᱮ ᱫᱤᱥᱚᱢ ᱨᱮᱱ ᱦᱚᱱ ᱠᱚ ᱵᱚᱸᱜᱟᱛᱟᱞᱟ ᱞᱮᱱᱟ᱾ ᱑᱙᱙᱑ ᱥᱮᱨᱢᱟ ᱨᱮ ᱦᱩᱭ ᱞᱮᱱ ᱰᱤᱞᱤ ᱦᱚᱲᱜᱚᱡ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱢᱤᱰᱤᱭᱟ ᱩᱪᱷᱟᱹᱱ ᱧᱟᱢ ᱠᱷᱟᱹᱛᱤᱨ ᱡᱟᱹᱛᱤᱭᱟᱹᱨᱤ ᱜᱚᱲᱚ ᱦᱟᱨᱟᱨᱩᱭᱟᱹ ᱛᱮ ᱥᱟᱢᱟᱝ ᱛᱤᱢᱳᱨᱤᱭᱟᱹ ᱠᱚᱣᱟᱜ ᱯᱷᱩᱱᱩᱨᱜᱟᱹᱞ ᱞᱟᱹᱰᱷᱟᱹᱭ ᱨᱮ ᱜᱚᱲᱚ ᱮ ᱧᱟᱢ ᱠᱮᱫᱟ᱾
᱑᱙᱙᱙ ᱥᱮᱨᱢᱟ ᱨᱮ ᱥᱟᱢᱟᱝ ᱛᱤᱢᱳᱨ ᱫᱚ ᱡᱟᱹᱛᱤ ᱜᱟᱫᱮᱞ ᱨᱮᱱᱟᱜ ᱩᱢᱩᱞ ᱨᱮ ᱫᱚᱦᱚ ᱦᱩᱭ ᱮᱱᱟ ᱟᱨ ᱒᱐ ᱢᱮ ᱒᱐᱐᱒ ᱥᱮᱨᱢᱟ ᱨᱮ ᱰᱤᱞᱤ ᱱᱟᱣᱟ ᱯᱷᱩᱱᱩᱨᱜᱟᱹᱞ ᱛᱤᱢᱳᱨ ᱞᱮᱥᱴ ᱟᱹᱯᱱᱟᱹᱛ ᱨᱮᱱᱟᱜ ᱨᱟᱡᱽᱜᱟᱲ ᱦᱩᱭ ᱮᱱᱟ᱾
ᱨᱚᱪᱚᱱᱟ ᱵᱟᱱᱟᱨᱡᱤ
ᱨᱚᱪᱚᱱᱟ ᱵᱟᱱᱟᱨᱡᱤ ᱫᱚᱢᱤᱫ ᱟᱸᱡᱚᱢᱟᱱ ᱳᱰᱤᱭᱟ ᱯᱷᱤᱞᱢ ᱟᱠᱴᱨᱮᱥ ᱠᱟᱱᱟᱭ । ᱱᱩᱭ ᱫᱚ ᱟᱭᱢᱟ ᱞᱮᱠᱟᱱᱟᱜ ᱯᱟ.ᱨᱥᱤ ᱛᱮᱭᱟᱜ ᱯᱷᱳᱞᱢ ᱨᱮ ᱠᱟ.ᱢᱤ ᱟᱠᱟᱫᱟᱭ ᱾
ᱯᱩᱭᱞᱩ ᱡᱤᱭᱚᱱ
ᱨᱚᱪᱚᱱᱟ ᱵᱟᱱᱟᱨᱡᱤ ᱫᱚ ᱯᱩᱪᱷᱤᱢ ᱵᱟᱝᱞᱟ ᱨᱮ ᱠᱚᱞᱠᱟᱛᱟ ᱨᱮ ᱒ ᱚᱠᱴᱳᱵᱚᱨ ᱑᱙᱗᱘ ᱨᱮ ᱡᱟᱱᱟᱢ ᱞᱮᱱᱟᱭ ᱾
ᱥᱤᱢᱟ ᱯᱚᱨᱤᱦᱟᱨ
ᱥᱤᱢᱟ ᱯᱚᱨᱤᱦᱟᱨ ᱫᱚ ᱢᱤᱫᱴᱟᱹᱝ ᱢᱟᱨᱮ ᱰᱟᱹᱠᱟᱹᱛ ᱟᱨ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱠᱟᱱᱟᱭ ᱾ ᱱᱩᱭ ᱫᱚ ᱥᱚᱢᱟᱡᱽᱵᱟᱫᱤ ᱯᱟᱨᱴᱤ ᱨᱤᱱᱤᱡ ᱥᱚᱦᱮᱫ ᱛᱟᱦᱮᱸ ᱠᱟᱱᱟᱭ ᱾ ᱯᱚᱨᱤᱦᱟᱨ ᱟᱜ ᱫᱟᱹᱵᱤ ᱢᱮᱱᱟᱜᱼᱟ ᱟᱡᱟᱜ ᱤᱱᱯᱤᱨᱟᱥᱚᱱ ᱯᱷᱩᱞᱚᱱ ᱫᱮᱵᱤ ᱠᱟᱱᱟᱭ, ᱚᱠᱚᱭ ᱵᱮᱸᱰᱤᱴ ᱠᱣᱤᱱ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ ᱛᱟᱦᱮᱸᱫ, ᱟᱨ ᱨᱟᱡᱽᱟᱹᱨᱤ ᱵᱮᱱᱟᱣ ᱢᱟᱲᱟᱝ ᱫᱚ ᱢᱤᱫ ᱠᱩᱸᱵᱽᱲᱩ ᱦᱚᱸ ᱛᱟᱦᱮᱸ ᱠᱟᱱᱟᱭ ᱾ ᱱᱩᱭ ᱫᱚ ᱒᱐᱑᱐ ᱥᱟᱞ ᱨᱮ ᱵᱤᱜᱽ ᱵᱳᱥ ᱨᱮ ᱢᱤᱫ ᱯᱨᱟᱛᱤᱭᱚᱜᱤ ᱛᱟᱦᱮᱸ ᱠᱟᱱᱟ ᱾
ᱡᱤᱭᱚᱱ
ᱥᱤᱢᱟ ᱯᱚᱨᱤᱦᱟᱨ ᱟᱜ ᱡᱟᱱᱟᱢ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱚᱣᱨᱮᱭᱭᱟ ᱨᱮ ᱢᱤᱫ ᱨᱮᱸᱜᱮᱡ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱑᱙᱙᱓ ᱥᱟᱞ ᱨᱮ, ᱑᱓ ᱵᱚᱪᱷᱚᱨ ᱩᱢᱚᱨ ᱴᱮ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱵᱟᱣᱱᱤ ᱟᱹᱛᱩ ᱠᱷᱚᱱ ᱰᱟᱠᱮᱛ ᱞᱟᱞᱟ ᱨᱟᱢ ᱟᱨ ᱠᱩᱥᱩᱢᱟ ᱱᱤᱭᱟᱱ ᱦᱚᱛᱮᱛᱮ ᱞᱚᱠᱥᱟᱱ ᱞᱮᱜᱼᱟ ᱠᱤᱱ ᱛᱟᱦᱮᱸᱫ, ᱟᱨ ᱱᱩᱭ ᱫᱚ ᱟᱡ ᱰᱟᱠᱮᱛ ᱮ ᱵᱮᱱᱟᱣ ᱮᱱᱟ ᱾ ᱑᱙᱘᱖ ᱥᱟᱞ ᱨᱮ, ᱩᱱᱤ ᱰᱟᱠᱮᱛ ᱱᱤᱨᱵᱷᱚᱭ ᱥᱤᱝ ᱜᱩᱨᱡᱚᱨ ᱥᱟᱞᱟᱜ ᱵᱟᱯᱞᱟ ᱮᱱᱟ, ᱢᱮᱱᱠᱷᱟᱱ ᱛᱟᱭᱚᱢ ᱛᱮ ᱞᱟᱞᱟ ᱨᱟᱢ ᱴᱷᱮᱱ ᱨᱩᱣᱟᱹᱲ ᱮᱱᱟ ᱾ ᱯᱚᱨᱤᱦᱟᱨ ᱫᱚ ᱩᱱᱤ ᱜᱤᱨᱚᱦ ᱭᱤᱡ ᱟᱭᱩᱨᱤᱭᱟᱹ ᱵᱮᱱᱟᱣ ᱮᱱᱟ, ᱟᱨ ᱵᱤᱦᱚᱸᱫᱽ ᱵᱤᱨ ᱟᱨ ᱪᱚᱢᱵᱚᱞ ᱜᱟᱰᱟ ᱨᱮᱱᱟᱜ ᱥᱩᱨᱥᱩᱯᱩᱨ ᱴᱚᱴᱷᱟ ᱨᱮ ᱞᱩᱴᱯᱟᱴ, ᱞᱚᱠᱥᱟᱱ ᱟᱨ ᱜᱚᱜᱚᱡ ᱨᱮ ᱥᱮᱞᱮᱫ ᱮᱱᱟ ᱾ ᱚᱜᱚᱥᱴ ᱒᱐᱐᱑ ᱥᱟᱞ ᱨᱮ, ᱩᱱᱤ ᱢᱮᱱ ᱠᱮᱫᱼᱟ ᱡᱮ ᱱᱚᱣᱟ ᱫᱚ ᱨᱟᱡᱽᱟᱹᱨᱤ ᱫᱚᱞ ᱠᱷᱚᱱ ᱧᱟᱢ ᱟᱠᱟᱱᱟ ᱾
᱒᱐᱐᱒ ᱥᱟᱞ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮ, ᱯᱚᱨᱤᱦᱟᱨ ᱫᱚ ᱥᱤᱵᱽᱥᱮᱱᱟ ᱜᱚᱲᱚ ᱟᱫᱮᱭᱟ ᱾ ᱱᱚᱵᱷᱮᱢᱵᱚᱨ ᱒᱐᱐᱖ ᱥᱟᱞ ᱨᱮ, ᱱᱤᱭ ᱫᱚ ᱥᱤᱧᱚᱛᱤᱭᱟᱹ ᱡᱟᱥᱴᱤᱥ ᱯᱟᱨᱴᱤ ᱨᱮ ᱥᱮᱞᱮᱫ ᱮᱱᱟ, ᱟᱨ ᱒᱐᱐᱗ ᱥᱟᱞ ᱨᱮ ᱢᱤᱨᱡᱟᱯᱩᱨᱼᱵᱷᱟᱫᱚᱦᱤ ᱞᱳᱠ ᱥᱚᱵᱷᱟ ᱡᱚᱜᱚᱼᱵᱟᱪᱷᱱᱟᱣ ᱞᱟᱹᱜᱤᱫ ᱛᱮ ᱱᱩᱭ ᱠᱟᱱᱰᱤᱰᱮᱴ ᱞᱮᱠᱟᱛᱮ ᱥᱮᱱ ᱮᱱᱟ ᱾
ᱡᱟᱱᱩᱣᱟᱨᱤ ᱒᱐᱐᱘ ᱥᱟᱞ ᱨᱮ, ᱱᱩᱭ ᱫᱚ ᱞᱳᱠ ᱡᱟᱱᱥᱟᱠᱛᱤ ᱯᱟᱨᱴᱤ ᱨᱮ ᱥᱮᱱ ᱮᱱᱟ, ᱟᱨ ᱚᱱᱟ ᱥᱮᱨᱢᱟ ᱚᱠᱴᱚᱵᱚᱨ ᱨᱮ, ᱥᱚᱢᱟᱡᱽᱵᱟᱫᱤ ᱯᱟᱨᱴᱤ ᱨᱮ ᱥᱮᱱ ᱮᱱᱟ ᱾ ᱚᱠᱴᱚᱵᱚᱨ ᱒᱐᱐᱘ ᱥᱟᱞ ᱫᱷᱟᱹᱵᱤᱡ, ᱩᱱᱤ ᱩᱱᱤᱥᱟᱞᱟᱜ ᱠᱤᱨᱤᱢᱤᱱᱟᱞ ᱠᱮᱥ ᱠᱷᱚᱱ ᱫᱚ ᱑᱕ ᱠᱷᱚᱱ ᱟᱠᱣᱤᱴ (acquitted) ᱞᱮᱱ ᱛᱟᱦᱮᱸᱫ, ᱟᱨ ᱛᱟᱨᱟ ᱑᱔ ᱠᱮᱥ ᱨᱮ ᱵᱮᱞ (Bail) ᱨᱮ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮ, ᱯᱚᱨᱤᱦᱟᱨ ᱫᱚ ᱠᱚᱨᱟᱯᱥᱚᱱ ᱵᱤᱨᱚᱫᱷᱤ ᱥᱚᱝᱜᱚᱴᱷᱚᱱ, ᱡᱟᱹᱛᱤᱭᱟᱹᱨᱤ ᱠᱚᱨᱟᱯᱥᱚᱱ ᱤᱨᱮᱰᱤᱠᱮᱥᱚᱱ ᱯᱨᱚᱡᱮᱠᱴ ᱨᱤᱱᱤᱡ ᱛᱤᱨᱞᱟᱹ ᱪᱟᱸᱜᱟ ᱟᱜ ᱢᱩᱬ ᱚᱯᱚᱭᱮᱸᱴ ᱞᱮᱜᱼᱟ ᱛᱟᱦᱮᱸᱫ ᱾
ᱞᱟᱹᱠᱛᱤᱭᱟᱱ ᱠᱟᱞᱪᱟᱨ
ᱥᱤᱢᱟ ᱯᱚᱨᱤᱦᱟᱨ ᱫᱚ ᱣᱟᱣᱩᱱᱰᱮᱰᱼ ᱫᱟ ᱵᱚᱱᱰᱮᱰ ᱠᱣᱤᱱ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱟ ᱾ ᱱᱚᱣᱟ ᱯᱷᱤᱞᱢ ᱫᱚ ᱦᱤᱱᱫᱤ ᱥᱤᱱᱮᱢᱟ ᱨᱮᱱᱟᱜ ᱯᱩᱭᱞᱩ ᱩᱫᱟᱦᱚᱨᱚᱱ ᱠᱟᱱᱟ ᱡᱟᱦᱟᱸ ᱫᱚ ᱢᱤᱫ "ᱵᱮᱸᱰᱤᱴ ᱠᱣᱤᱱ" ᱫᱚ ᱟᱡᱟᱜ ᱟᱥᱞᱤ ᱡᱤᱭᱚᱱ ᱨᱮᱱᱟᱜ ᱠᱟᱦᱟᱱᱤ ᱤᱥᱠᱨᱤᱱ ᱨᱮ ᱠᱟᱹᱢᱤ ᱟᱠᱟᱫᱟ ᱾ ᱪᱚᱢᱵᱚᱞ ᱜᱷᱟᱴᱤ ᱞᱚᱠᱮᱥᱚᱱ ᱥᱳᱴ, ᱒᱐᱐᱖ ᱥᱟᱞ ᱨᱮ ᱨᱤᱞᱤᱡᱽ ᱮᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱤᱧᱚᱛᱤᱭᱟᱹ ᱰᱟᱠᱩ ᱛᱷᱚᱠ:ᱡᱤᱣᱤᱫ ᱦᱚᱲ ᱛᱷᱚᱠ:᱑᱙᱗᱖ ᱡᱟᱱᱟᱢ ᱠᱚ ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱨᱟᱡᱽᱟᱹᱨᱤ ᱨᱮ ᱛᱤᱨᱞᱟᱹ ᱠᱚ ᱛᱷᱚᱠ:ᱥᱚᱢᱟᱡᱽᱵᱟᱫᱤ ᱯᱟᱨᱴᱤ ᱨᱤᱱᱤᱡ ᱨᱟᱡᱽᱟᱹᱨᱤ ᱛᱷᱚᱠ:ᱚᱣᱨᱮᱭᱭᱟ ᱨᱤᱱᱤᱡ ᱦᱚᱲ
ᱮᱥᱠᱟᱨᱞᱮᱴ ᱡᱳᱦᱟᱱᱥᱚᱱ
ᱮᱥᱠᱟᱨᱞᱮᱴ ᱤᱱᱜᱨᱤᱰ ᱡᱳᱦᱟᱱᱥᱚᱱ (ᱡᱟᱱᱟᱢ:᱒᱒ ᱱᱚᱵᱷᱮᱢᱵᱚᱨ ᱑᱙᱘᱔)ᱫᱚ ᱢᱟᱨᱠᱤᱱ ᱥᱤᱱᱮᱢᱟ ᱠᱷᱮᱞᱚᱰᱤᱭᱟᱹ ᱟᱨ ᱥᱮᱨᱮᱧ ᱵᱟᱰᱚᱦᱤ ᱠᱟᱱᱟᱭ᱾ ᱩᱱᱤ ᱫᱚ ᱒᱐᱑᱔ ᱠᱷᱚᱱ ᱒᱐᱑᱖ ᱫᱷᱟᱹᱵᱤᱡ ᱫᱷᱟᱹᱨᱛᱤ ᱨᱮᱱ ᱡᱚᱛᱚ ᱠᱷᱚᱱ ᱡᱟᱹᱥᱛᱤ ᱵᱮᱛᱚᱱ ᱧᱟᱢ ᱚᱵᱷᱤᱱᱚᱭ ᱠᱷᱮᱞᱚᱰᱤᱭᱟᱹ ᱠᱟᱱᱟᱭ᱾ ᱯᱷᱳᱵᱳᱨᱥ ᱢᱮᱜᱟᱡᱤᱱ ᱨᱮ ᱠᱚᱭᱮᱠ ᱫᱷᱟᱣ ᱞᱮᱠᱟᱛᱮ ᱩᱱᱤ ᱥᱮᱨᱟ ᱑᱐᱐ ᱥᱟᱭ ᱦᱚᱲ ᱵᱷᱤᱛᱨᱤ ᱨᱮᱭ ᱛᱟᱸᱦᱮᱸᱠᱟᱱᱟ᱾ ᱠᱟᱹᱴᱤᱡ ᱠᱷᱚᱱ ᱜᱮ ᱚᱵᱷᱤᱱᱚᱭ ᱪᱮᱛᱟᱱ ᱨᱮ ᱟᱸᱥ ᱴᱟᱸᱦᱮᱸᱠᱟᱱᱛᱟᱭᱟ᱾ ᱩᱱᱤᱭᱟᱜ ᱯᱟᱹᱦᱤᱞ ᱥᱤᱱᱮᱢᱟ ᱫᱚ ᱦᱩᱭᱩᱜ ᱠᱟᱱᱟ ᱱᱚᱨᱛᱷ (᱑᱙᱙᱔) ᱧᱩᱛᱩᱢᱟᱱ ᱥᱤᱱᱮᱢᱟ᱾ ᱑᱙᱙᱖ ᱥᱮᱨᱢᱟ ᱨᱮ ᱩᱱᱤ ᱢᱮᱱᱤ ᱮᱱᱰ ᱞᱳ ᱥᱤᱱᱮᱢᱟ ᱨᱮ ᱚᱵᱷᱤᱱᱚᱭ ᱞᱟᱹᱜᱤᱛ ᱤᱱᱰᱤᱯᱮᱱᱰᱮᱱᱴ ᱤᱥᱯᱤᱨᱤᱴ ᱥᱤᱨᱯᱟᱹ ᱞᱟᱹᱜᱤᱛ ᱢᱚᱱᱚᱱᱚᱭᱚᱱᱮ ᱧᱟᱢ ᱞᱮᱫᱟ᱾ ᱡᱳᱦᱟᱱᱥᱚᱱ ᱫᱟ ᱦᱚᱨᱥ ᱦᱩᱭᱤᱥᱯᱟᱨ (᱑᱙᱙᱘) ᱥᱤᱱᱮᱢᱟ ᱛᱟᱞᱟᱛᱮ ᱱᱩᱤ ᱫᱚ ᱧᱩᱛᱩᱢᱟᱱ ᱚᱵᱷᱤᱱᱚᱭ ᱠᱷᱮᱞᱚᱰᱤᱭᱟᱹ ᱦᱤᱥᱟᱹᱵᱛᱮ ᱧᱩᱛᱩᱢ ᱯᱟᱥᱱᱟᱣ ᱫᱷᱩᱨᱟᱹᱣᱮᱱ ᱛᱟᱭᱟ᱾ ᱩᱱᱤᱭᱟᱜ ᱯᱟᱹᱦᱤᱞ ᱥᱚᱯᱷᱚᱞ ᱥᱤᱱᱮᱢᱟ ᱫᱚ ᱦᱩᱭᱩᱜ ᱠᱟᱱᱟ ᱜᱷᱳᱥᱴ ᱚᱣᱟᱨᱞᱰ(᱒᱐᱐᱑), ᱡᱟᱸᱦᱟᱸ ᱨᱮ ᱩᱱᱤᱭᱟᱜ ᱪᱚᱨᱤᱛ ᱨᱮᱱᱟᱜ ᱧᱩᱛᱩᱢ ᱛᱟᱸᱦᱮᱸᱠᱟᱱᱟ ᱨᱮᱵᱮᱠᱟ᱾
ᱠᱟᱹᱢᱤ ᱡᱤᱭᱚᱱ
᱒᱐᱐᱓ ᱥᱮᱨᱢᱟ ᱨᱮ ᱮᱥᱠᱟᱨᱞᱮᱴ ᱥᱮᱢᱟ ᱦᱚᱲᱟᱜ ᱪᱚᱨᱤᱛ ᱨᱮ ᱚᱵᱷᱤᱱᱚᱭᱮ ᱫᱷᱩᱨᱟᱹᱣ ᱞᱮᱱᱟ᱾ ᱚᱱᱟ ᱥᱮᱨᱢᱟ ᱩᱱᱤ ᱞᱚᱥᱴ ᱤᱱ ᱴᱨᱟᱱᱥᱞᱮᱥᱚᱱ ᱟᱨ ᱜᱟᱨᱞ ᱣᱤᱭᱛᱷ ᱟ ᱯᱟᱨᱞ ᱤᱭᱟᱨ ᱨᱤᱝ ᱧᱩᱛᱩᱢᱟᱱ ᱥᱤᱱᱮᱢᱟ ᱨᱮ ᱚᱵᱷᱤᱱᱚᱭ ᱠᱟᱛᱮ ᱜᱳᱞᱰᱮᱹᱱ ᱜᱞᱳᱵᱽ ᱥᱤᱨᱯᱟᱹ ᱞᱟᱹᱜᱤᱛ ᱢᱚᱱᱚᱱᱚᱭᱚᱱᱮ ᱧᱟᱢ ᱞᱮᱫᱟ᱾ ᱤᱱᱟᱹ ᱛᱚᱭᱚᱢ ᱒᱐᱐᱔ ᱥᱮᱨᱢᱟ ᱨᱮ ᱟ ᱞᱟᱵᱷ ᱥᱚᱝ ᱯᱷᱚᱨ ᱵᱚᱵᱤ ᱞᱚᱝ (᱒᱐᱐᱔) ᱨᱮ ᱢᱤᱫᱴᱮᱱ ᱠᱩᱲᱤ ᱜᱤᱫᱨᱟᱹ ᱟᱜ ᱪᱚᱨᱤᱛ ᱨᱮ ᱟᱨ ᱢᱮᱪ ᱯᱚᱭᱮᱱᱴ ᱧᱩᱛᱩᱢᱟᱱ ᱢᱤᱫᱴᱮᱱ ᱥᱤᱱᱮᱢᱟ ᱨᱮ ᱚᱵᱷᱤᱱᱚᱭ ᱞᱟᱹᱜᱤᱛ ᱫᱚᱲᱦᱟᱛᱮ ᱜᱳᱞᱰᱮᱹᱱ ᱜᱞᱳᱵᱽ ᱥᱤᱨᱯᱟᱹ ᱞᱟᱹᱜᱤᱛ ᱢᱚᱱᱚᱱᱚᱭᱚᱱᱮ ᱧᱟᱢ ᱞᱮᱫᱟ᱾ ᱩᱱ ᱚᱠᱛᱚᱨᱮᱜᱮ ᱦᱚᱱ ᱫᱟ ᱯᱨᱮᱥᱴᱤᱡᱽ (᱒᱐᱐᱖), ᱵᱷᱤᱠᱤ ᱠᱷᱨᱤᱥᱴᱤᱱᱟ ᱵᱟᱨᱥᱮᱞᱳᱱᱟ (᱒᱐᱐᱘) ᱩᱰᱩᱝ ᱞᱮᱱᱟ᱾ ᱤᱱᱟᱹ ᱵᱟᱫᱮ ᱮᱱᱤᱦᱚᱭᱟᱨ ᱟᱭ ᱞᱮᱹ ᱢᱟᱭ ᱦᱮᱹᱰ (᱒᱐᱐᱘) ᱟᱨ ᱵᱨᱮᱠ ᱟᱯ (᱒᱐᱐᱙) ᱧᱩᱛᱩᱢᱟᱱ ᱵᱟᱨᱮᱭᱟ ᱥᱮᱨᱮᱧ ᱠᱮᱥᱮᱴ ᱮ ᱩᱰᱩᱝ ᱞᱮᱫᱟ᱾
ᱯᱨᱚᱛᱟᱯᱜᱚᱲ ᱦᱚᱱᱚᱛ, ᱩᱛᱛᱚᱨ ᱯᱨᱚᱫᱮᱥ
ᱯᱨᱚᱛᱟᱯᱜᱚᱲ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ, ᱟᱨ ᱯᱨᱚᱛᱟᱯᱜᱚᱲ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱯᱨᱚᱛᱟᱯᱜᱚᱲ ᱦᱚᱱᱚᱛ ᱤᱞᱟᱦᱟᱵᱟᱫᱽ ᱠᱷᱚᱸᱰ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱯᱨᱚᱛᱟᱯᱜᱚᱲ ᱦᱚᱱᱚᱛ ᱨᱮᱱᱟᱜ ᱜᱩᱴ ᱚᱥᱟᱨ ᱵᱤᱥᱟᱹᱨ ᱫᱚ ᱓᱗᱓᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾
ᱵᱤᱨ ᱡᱤᱵᱽ
ᱦᱚᱱᱚᱛ ᱨᱮᱱᱟᱜ ᱜᱟᱰᱟ ᱨᱮ ᱜᱚᱝᱜᱟ ᱰᱚᱞᱯᱷᱤᱱ ᱢᱮᱱᱟᱜ ᱠᱚᱣᱟ ᱾
ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱟᱨ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ ᱯᱨᱚᱛᱟᱯᱜᱚᱲ ᱦᱚᱱᱚᱛ ᱫᱚ ᱒᱕᱐ ᱜᱚᱴᱟᱝ ᱨᱮᱸᱜᱮᱡ ᱟᱨ ᱯᱟᱹᱪᱷᱟᱞᱟᱹ ᱦᱟᱠᱟᱱ ᱦᱚᱱᱚᱛ ᱠᱚ ᱥᱟᱶᱛᱮ ᱞᱤᱥᱴᱤ ᱟᱠᱟᱱᱟᱭ ᱾ ᱱᱚᱶᱟ ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱓᱔ ᱜᱚᱴᱟᱝ ᱦᱚᱱᱚᱛ ᱥᱟᱶᱛᱮ ᱯᱨᱚᱛᱟᱯᱜᱚᱲ ᱦᱚᱸ ᱵᱮᱠᱣᱟᱨᱰ ᱨᱤᱡᱚᱱ ᱜᱨᱟᱱᱴ ᱯᱷᱚᱸᱰ ᱯᱨᱚᱜᱨᱟᱢ (BRGF) ᱫᱟᱨᱟᱭ ᱛᱮ ᱯᱷᱚᱸᱰ ᱮ ᱧᱟᱢ ᱮᱫᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱨᱚᱛᱟᱯᱜᱚᱲ ᱦᱚᱱᱚᱛ ᱨᱮᱱᱟᱜ ᱨᱤᱱ ᱦᱚᱲ ᱮᱞ ᱫᱚ ᱓,᱒᱐᱙,᱑᱔᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱢᱚᱝᱜᱚᱞᱤᱭᱟ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱟᱭᱳᱣᱟ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱑᱐᱙ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱘᱕᱔ ᱦᱚᱲ ᱜᱚᱴᱟ ᱠᱤᱞᱚᱢᱤᱴᱚᱨ (᱒,᱒᱑᱐/ᱜᱟᱺᱴ ᱢᱤᱞ) ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱐᱑ᱼ᱒᱐᱑᱑ ᱥᱟᱞ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱖.᱒% ᱛᱟᱦᱮᱸ ᱠᱟᱱᱟ ᱾ ᱯᱨᱚᱛᱟᱯᱜᱚᱲ ᱨᱮ ᱜᱚᱭᱟ ᱑᱐᱐᱐ ᱠᱚᱲᱟ ᱨᱮ ᱙᱙᱔ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱓.᱑% ᱛᱟᱦᱮᱸ ᱠᱟᱱᱟ ᱾
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮᱱᱟᱜ ᱙᱐.᱗% ᱦᱚᱲ ᱮᱞ ᱫᱚ ᱦᱤᱱᱫᱤ ᱠᱚ ᱨᱚᱲᱮᱫ ᱛᱟᱦᱮᱸᱫ, ᱖.᱐% ᱫᱚ ᱟᱣᱰᱷᱤ (ᱱᱚᱣᱟ ᱦᱤᱱᱫᱤ ᱥᱟᱞᱟᱜ ᱥᱚᱢᱟᱱ ᱜᱮᱭᱟ) ᱟᱨ ᱓.᱑᱓% ᱫᱚ ᱩᱨᱫᱩ ᱫᱚ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ
ᱩᱡᱽᱡᱮᱱ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱩᱡᱽᱡᱮᱱ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱨᱮ ᱩᱡᱽᱡᱮᱱ ᱥᱚᱦᱚᱨ ᱨᱮᱱᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱠᱳᱰ ᱫᱚ UJN ᱠᱟᱱᱟ ᱾ ᱩᱡᱽᱡᱮᱱ ᱡᱚᱸᱠᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱯᱟᱪᱮ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱪᱟᱪᱞᱟᱣ ᱫᱟᱵᱟᱣ ᱨᱮ ᱦᱤᱡᱩᱜᱼᱟ ᱾ ᱩᱡᱽᱡᱮᱱ ᱡᱚᱸᱠᱥᱚᱱ ᱫᱚ ᱯᱟᱪᱮ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱮ - ᱛᱷᱚᱠ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱸᱰᱮ ᱫᱚ ᱘ ᱜᱚᱴᱟᱝ ᱨᱮᱞᱣᱮ ᱯᱞᱮᱴᱯᱷᱟᱨᱢ ᱥᱮᱞᱮᱫ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱤᱱᱫᱚᱨ-ᱩᱡᱽᱡᱮᱱ ᱪᱟᱸᱜᱟ ᱞᱟᱭᱤᱱ ᱫᱚ ᱚᱜᱚᱥᱴ ᱑᱘᱗᱖ ᱥᱟᱞ ᱨᱮ ᱡᱷᱤᱡ ᱞᱮᱱ ᱛᱟᱦᱮᱸᱫ ᱟᱨ ᱞᱟᱭᱤᱱ ᱫᱚ ᱑᱘᱗᱙-᱘᱐ ᱥᱟᱞ ᱨᱮ ᱯᱩᱨᱟᱹ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱥᱤᱸᱫᱷᱤᱭᱟ ᱨᱮᱞᱣᱮ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱨᱚᱛᱞᱟᱢ-ᱩᱡᱽᱡᱮᱱ ᱞᱟᱭᱤᱱ ᱫᱚ ᱯᱩᱨᱟᱹᱣ ᱮᱱᱟ ᱟᱨ ᱥᱟᱞ ᱑᱘᱙᱖ ᱨᱮ ᱦᱮᱡ ᱥᱮᱱ ᱞᱟᱹᱜᱤᱫ ᱡᱷᱤᱡ ᱮᱱᱟ ᱾
ᱡᱚᱲᱟᱣ ᱰᱟᱦᱟᱨ
ᱩᱡᱽᱡᱮᱱ ᱨᱮᱱᱟᱜ ᱢᱩᱬ ᱥᱴᱮᱥᱚᱱ ᱫᱚ ᱨᱚᱛᱞᱟᱢ–ᱵᱷᱚᱯᱟᱞ, ᱤᱱᱫᱚᱨ–ᱱᱟᱜᱽᱫᱟ ᱟᱨ ᱜᱩᱱᱟ–ᱠᱷᱟᱸᱰᱣᱟ ᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱯᱟᱪᱮ ᱨᱮ ᱨᱚᱛᱞᱟᱢ ᱡᱚᱸᱠᱥᱚᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱠᱚᱧᱮ ᱨᱮ ᱱᱚᱣᱟ ᱫᱚ ᱱᱟᱜᱽᱫᱟ ᱡᱚᱸᱠᱥᱚᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱥᱟᱢᱟᱝ ᱨᱮ ᱱᱚᱣᱟ ᱫᱚ ᱢᱚᱠᱥᱤ ᱡᱚᱸᱠᱥᱚᱱ, ᱵᱷᱚᱯᱟᱞ ᱡᱚᱸᱠᱥᱚᱱ ᱟᱨ ᱮᱛᱚᱢ ᱨᱮ ᱤᱱᱫᱚᱨ ᱡᱚᱸᱠᱥᱚᱱ ᱵᱤᱡᱤ, ᱫᱮᱣᱟᱥ ᱡᱚᱸᱠᱥᱚᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ ᱛᱷᱚᱠ:ᱩᱡᱽᱡᱮᱱ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱨᱚᱛᱞᱟᱢ ᱨᱮᱞᱣᱮ ᱦᱟᱹᱴᱤᱧ
ᱠᱟᱞᱤᱢᱯᱚᱝ ᱦᱚᱱᱚᱛ
ᱠᱟᱞᱤᱢᱯᱚᱝ ᱦᱚᱱᱚᱛ ᱫᱚ ᱯᱟᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱴᱮᱱ ᱦᱚᱱᱚᱛ ᱠᱟᱱᱟ    | ᱱᱚᱣᱟ ᱦᱚᱱᱚᱛ ᱫᱚ ᱑᱔ ᱵᱷᱮᱵᱽᱨᱩᱣᱟᱨᱤ ᱒0᱑᱗, ᱦᱤᱞᱚᱜ ᱫᱟᱨᱡᱤᱞᱤᱝ ᱦᱚᱱᱚᱛ ᱠᱷᱚᱱ ᱜᱮᱫ ᱵᱮᱜᱟᱨ ᱞᱮᱱᱟ | ᱱᱚᱱᱰᱮ ᱫᱚ ᱠᱟᱞᱤᱢᱯᱚᱝ ᱢᱟᱱᱤᱥᱤᱯᱟᱞᱤᱴᱤ ᱟᱨ ᱯᱮᱭᱟ ᱞᱟᱦᱟᱱᱛᱤ ᱵᱞᱚᱠ ᱢᱮᱱᱟᱜ-ᱟ: ᱠᱟᱞᱤᱢᱯᱚᱝ ᱑, ᱠᱟᱞᱤᱢᱯᱚᱝ ᱒ ᱟᱨ ᱜᱚᱨᱩᱵᱟᱛᱷᱟᱱ | ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟ.ᱴᱤᱭᱟ. ᱴᱷᱟ.ᱭ ᱫᱚ ᱠᱟᱞᱤᱢᱯᱚᱝ ᱠᱟᱱ ᱜᱮᱭᱟ |
ᱱᱮᱣᱨᱟ ᱵᱮᱰᱟ ᱡᱟᱛᱤᱭᱟ.ᱨᱤ ᱵᱟᱜᱽᱣᱟᱱ
ᱠᱟᱞᱤᱢᱯᱚᱝ ᱦᱚᱱᱚᱛ ᱨᱮ ᱱᱮᱣᱨᱟ ᱵᱮᱰᱟ ᱡᱟ.ᱛᱤᱭᱟ.ᱨᱤ ᱵᱟᱜᱽᱣᱟᱱ, ᱱᱚᱣᱟ ᱵᱟᱜᱽᱣᱟᱱ ᱫᱚ ᱑᱕᱙.᱘᱙ ᱪᱟ.ᱣᱠᱟ. ᱠᱤᱞᱚᱢᱤᱴᱟᱨ ᱴᱚᱴᱷᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ| ᱛᱷᱚᱠ:ᱚᱛᱱᱚᱛ
ᱢᱟᱫᱷᱮᱯᱩᱨᱟ
ᱱᱟᱜᱟᱢ
ᱢᱟᱫᱷᱮᱯᱩᱨᱟ ᱢᱤᱛᱷᱤᱞᱟ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱟᱨ ᱱᱚᱸᱰᱮ ᱨᱤᱱ ᱦᱚᱲ ᱢᱮᱭᱛᱷᱤᱞᱤ ᱯᱟᱹᱨᱥᱤ ᱛᱮᱠᱚ ᱨᱚᱲᱟ ᱾ ᱢᱤᱛᱷᱤᱞᱟ ᱥᱚᱢᱨᱟᱡᱽ (ᱟᱱᱚ ᱵᱤᱫᱮᱥ ᱨᱤᱱᱤᱡ ᱥᱚᱢᱨᱟᱡᱽ ᱦᱚᱸ ᱠᱚ ᱢᱮᱛᱟᱭᱟ) ᱟᱜ ᱴᱷᱟᱯᱚᱱ ᱱᱤᱧ ᱤᱱᱰᱚᱼᱟᱨᱭᱟᱱ ᱦᱚᱲ ᱤᱫᱤ ᱛᱮ ᱵᱟᱥᱟ ᱠᱟᱛᱮ ᱛᱟᱭᱚᱢ ᱢᱤᱛᱷᱤᱞᱟ ᱫᱚ ᱯᱩᱭᱞᱩ ᱫᱷᱟᱣ ᱧᱩᱛᱩᱢᱮ ᱧᱟᱢ ᱠᱮᱫᱼᱟ ᱾ ᱵᱮᱫᱤᱠ ᱡᱩᱜᱽ ᱛᱟᱭᱚᱢ ᱛᱮ (ᱥᱤᱹ ᱑᱑᱐᱐ᱼ᱕᱐᱐ ᱵᱤ.ᱥᱤ.ᱤ.) ᱠᱩᱨᱩ ᱟᱨ ᱯᱟᱱᱟᱠᱟᱞᱟ ᱥᱟᱞᱟᱜ ᱵᱤᱫᱮᱦ ᱮᱛᱚᱢ ᱮᱥᱤᱭᱟ ᱨᱮᱱᱟᱜ ᱢᱩᱬ ᱨᱟᱡᱽᱟᱹᱨᱤ ᱟᱨ ᱠᱟᱞᱪᱟᱨ ᱛᱟᱞᱢᱟ ᱠᱷᱚᱱ ᱫᱚ ᱢᱤᱫᱴᱟᱝ ᱜᱮ ᱵᱮᱱᱟᱣ ᱮᱱᱟ ᱾ ᱵᱤᱫᱮᱦ ᱥᱚᱢᱨᱟᱡᱽ ᱤᱡ ᱨᱟᱡᱟ ᱡᱟᱱᱟᱠ ᱠᱚ ᱢᱮᱛᱟᱭᱟ ᱛᱟᱦᱮᱸ ᱾ ᱵᱤᱫᱮᱦ ᱥᱚᱢᱨᱟᱡᱽ ᱫᱚ ᱛᱟᱭᱚᱢ ᱛᱮ ᱣᱟᱡᱽᱡᱤ ᱡᱩᱢᱤᱫᱽ ᱨᱮ ᱥᱮᱞᱮᱫ ᱠᱮᱫᱼᱟ, ᱚᱱᱟ ᱨᱮᱱᱟᱜ ᱨᱲᱡᱽᱜᱟᱲ ᱵᱮᱭᱥᱟᱞᱤ ᱥᱚᱦᱚᱨ ᱨᱮ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱢᱤᱛᱷᱤᱞᱟ ᱨᱮ ᱦᱚᱸ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱐᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱟᱫᱷᱮᱯᱩᱨᱟ ᱨᱤᱱ ᱦᱚᱲ ᱮᱞ ᱔᱕,᱐᱑᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱕% ᱟᱨ ᱛᱤᱨᱞᱟᱹ ᱟᱜ ᱔᱕% ᱢᱮᱱᱟᱜᱼᱟ ᱾ ᱢᱟᱫᱷᱮᱯᱩᱨᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱖᱒% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ : ᱠᱚᱲᱟ ᱟᱜ ᱥᱮᱪᱮᱫ ᱗᱑% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱔᱑% ᱢᱮᱱᱟᱜᱼᱟ ᱾ ᱢᱟᱫᱷᱮᱯᱩᱨᱟ ᱨᱮ, ᱑᱕% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱨᱮᱞ
ᱰᱚᱣᱨᱟᱢ ᱢᱟᱫᱷᱮᱯᱩᱨᱟ ᱨᱮᱞᱣᱮ ᱥᱴᱮᱥᱚᱱ ᱵᱟᱨᱳᱱᱤᱼᱠᱟᱴᱤᱦᱟᱨ, ᱥᱚᱦᱟᱨᱥᱟ ᱟᱨ ᱯᱩᱨᱱᱤᱭᱟ ᱠᱷᱚᱸᱰ ᱟᱨ ᱵᱟᱨᱳᱱᱤᱼᱵᱩᱣᱟᱦᱟᱴᱤ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱯᱩᱨᱱᱤᱭᱟ, ᱵᱚᱨᱦᱟᱨᱟ ᱠᱚᱴᱷᱤ ᱟᱨ ᱥᱚᱨᱦᱟᱨᱥᱟ ᱡᱟᱸᱠᱥᱚᱱ, ᱫᱟᱨᱵᱷᱟᱝᱜᱟ, ᱡᱚᱭᱱᱚᱜᱚᱨ, ᱠᱟᱴᱤᱦᱟᱨ, ᱨᱟᱺᱪᱤ, ᱫᱤᱞᱞᱤ, ᱟᱢᱨᱤᱛᱥᱚᱨ, ᱥᱤᱭᱟᱞᱫᱟᱦ ᱞᱟᱹᱜᱤᱫ ᱥᱚᱡᱷᱮ ᱴᱨᱮᱱ ᱢᱮᱱᱟᱜᱼᱟ ᱾
ᱥᱚᱲᱚᱠ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱓᱑ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱓᱑ ᱢᱟᱫᱷᱮᱯᱩᱨᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱥᱚᱨᱦᱟᱨᱥᱟ ᱟᱨ ᱢᱚᱦᱮᱥᱠᱷᱩᱸᱴ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱓᱑ ᱵᱤᱨᱯᱩᱨ ᱟᱨ ᱵᱤᱦᱯᱩᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱯᱩᱨᱱᱤᱭᱟ, ᱥᱚᱦᱟᱨᱥᱟ, ᱥᱩᱯᱳᱞ, ᱫᱟᱨᱵᱷᱟᱝᱜᱟ ᱟᱨ ᱯᱟᱴᱱᱟ ᱞᱟᱹᱜᱤᱫ ᱫᱤᱱᱟᱹᱢ ᱦᱤᱞᱚᱜ ᱵᱟᱥ ᱥᱮᱵᱟ ᱢᱮᱱᱟᱜᱼᱟ ᱾
ᱜᱚᱯᱟᱞ ᱭᱚᱱᱡᱚᱱ
ᱜᱚᱯᱟᱞ ᱭᱚᱱᱡᱚᱱ (᱒᱖ ᱟᱜᱟᱥᱴ ᱑᱙᱔᱓ – ᱒᱐ ᱢᱮ ᱑᱙᱙᱗) ᱢᱤᱫᱴᱟᱝ ᱱᱮᱯᱟᱞᱤ ᱜᱟᱹᱭᱱᱟᱹᱦᱟᱨ ᱟᱨ ᱞᱟᱭᱨᱤᱠᱥ ᱥᱟᱶᱛᱮ ᱱᱮᱯᱟᱞ ᱨᱤᱱᱤᱡ ᱥᱚᱨᱮᱥ ᱢᱭᱩᱡᱤᱠ ᱠᱳᱢᱯᱚᱡᱟᱨ ᱮ ᱛᱟᱦᱮᱸ ᱠᱟᱱᱟ᱾ᱩᱱᱤᱫᱚ ᱱᱮᱯᱟᱞ ᱨᱤᱱᱤᱡ ᱫᱮᱥᱵᱷᱟᱠᱛᱤ ᱥᱮᱨᱮᱧ ᱞᱮᱠᱟᱛᱮ ᱦᱚᱸ ᱵᱟᱰᱟᱭ ᱧᱟᱢᱚᱜ ᱠᱟᱱ ᱛᱟᱦᱮᱸᱱᱟ᱾ᱩᱱᱤᱭᱟᱜ ᱥᱮᱨᱮᱧ ᱨᱟᱦᱟ ᱨᱮᱱᱟᱜ ᱵᱚᱭᱤᱥ ᱨᱮᱸᱡ ᱱᱚᱝᱠᱟ ᱨᱟᱶᱟᱣ ᱟᱠᱟᱱ ᱛᱟᱦᱮᱱᱟ ᱡᱮᱢᱚᱱ ᱜᱚᱴᱟ ᱯᱟᱲᱟ ᱨᱮᱜᱮ ᱥᱮᱨᱮᱧ ᱨᱮᱱᱟᱜ ᱫᱟᱣ ᱮ ᱧᱟᱢ ᱠᱟᱱ ᱛᱟᱦᱮᱱᱚᱜ᱾ ᱩᱱᱤᱫᱚ ᱢᱤᱫᱴᱟᱝ ᱱᱮᱯᱟᱞᱤ ᱥᱮᱨᱮᱧ ᱜᱟᱹᱭᱱᱟᱹᱨ ᱞᱮᱠᱟᱛᱮ ᱫᱚ ᱯᱩᱭᱞᱩ ᱯᱤᱲᱦᱤ ᱨᱤᱱᱤᱡ ᱢᱤᱫᱴᱟᱝ ᱯᱨᱚᱯᱷᱮᱥᱱᱚᱞ ᱜᱟᱹᱭᱱᱟᱹᱦᱟᱨ ᱮ ᱵᱮᱱᱟᱣ ᱮᱱᱟ᱾
ᱯᱩᱭᱞᱩ ᱠᱮᱨᱤᱭᱟᱨ
ᱜᱚᱯᱟᱞ ᱫᱚ ᱢᱤᱫᱴᱟᱝ ᱯᱷᱞᱚᱴᱤᱥᱴ ᱨᱩᱯ ᱞᱮᱠᱟᱛᱮ ᱟᱡᱟᱜ ᱥᱮᱨᱮᱧ ᱨᱮᱱᱟᱜ ᱮᱛᱚᱦᱚᱵ ᱠᱮᱫᱼᱟᱭ᱾ ᱩᱱᱤ ᱫᱚ ᱑᱙᱖᱓ ᱨᱮ ᱟᱡᱟᱜ ᱯᱩᱭᱞᱩ ᱛᱮᱱᱟᱜ ᱥᱮᱨᱮᱧ ᱫᱚᱭ ᱚᱞ ᱥᱟᱹᱛ ᱞᱮᱫᱟ᱾ ᱩᱱᱤᱭᱟᱜ ᱥᱮᱨᱮᱧ ᱚᱱᱚᱞ ᱚᱞ ᱠᱚᱨᱮ ᱟᱭᱢᱟ ᱜᱟᱱ ᱢᱮᱱᱟᱜ ᱟᱠᱟᱫ ᱛᱟᱭᱟ ᱚᱱᱟᱠᱚᱫᱚ ᱡᱟᱹᱛᱭᱟᱹᱨᱤ/ᱫᱤᱥᱚᱢ ᱫᱩᱞᱟᱹᱲ, ᱯᱷᱤᱞᱚᱥᱚᱯᱷᱤᱠᱟᱞ, ᱰᱟᱱᱥᱤᱝ ᱴᱭᱩᱱ, ᱵᱟᱭᱞᱮᱰᱥ ᱢᱭᱩᱡᱤᱠᱟᱞ ᱠᱚᱢᱯᱚᱡᱤᱥᱚᱱᱥ, ᱛᱤᱨᱞᱟᱹ ᱟᱨ ᱛᱤᱨᱞᱟ ᱠᱚ ᱞᱟᱹᱜᱤᱫ ᱥᱮᱨᱮᱧ, ᱜᱤᱫᱽᱨᱟᱹ ᱟᱨ ᱡᱩᱣᱟᱹᱱ ᱠᱚ ᱞᱟᱹᱜᱤᱫ ᱚᱱᱠᱟ ᱜᱮ ᱱᱟᱯᱟᱭ ᱱᱟᱯᱟᱭ ᱥᱮᱞᱮᱫ ᱢᱮᱱᱟᱜ ᱟᱠᱟᱫᱼᱟᱭ᱾ᱠᱷᱤᱞᱚᱲ, ᱥᱠᱟᱣᱩᱴᱥ,ᱟᱨ ᱤᱱᱨᱚᱱᱢᱮᱱᱴ ᱞᱮᱠᱟᱱ ᱮᱢᱟᱱ ᱥᱟᱛᱟᱢ ᱥᱮᱨᱮᱧ ᱠᱚᱨᱮᱱᱟᱜ ᱛᱟᱞᱠᱟ ᱠᱚ ᱟᱹᱰᱤ ᱟᱭᱢᱟ ᱢᱮᱱᱟᱜᱼᱟ᱾
ᱱᱟᱨᱟᱭᱟᱱ ᱜᱚᱯᱟᱞ ᱟᱜ ᱜᱚᱲᱚ
᱑᱙᱖᱐ ᱨᱮᱱᱟᱜ ᱱᱟᱝ ᱢᱩᱪᱟᱹᱫ ᱨᱮ ᱢᱤᱫ ᱯᱷᱮᱢᱚᱥ ᱜᱟᱹᱭᱱᱟᱹᱦᱟᱨ ᱱᱟᱨᱟᱭᱟᱱ ᱜᱚᱯᱟᱞ ᱟᱜ ᱯᱟᱨᱴᱱᱟᱨᱥᱤᱯ ᱨᱮᱭᱟᱜ ᱥᱟᱶ ᱜᱚᱯᱟᱞ ᱟᱜ ᱢᱭᱩᱡᱤᱠ ᱨᱮᱱᱟᱜ ᱢᱤᱫ ᱫᱳᱨ ᱨᱮ ᱥᱟᱹᱜᱩᱱ ᱫᱟᱨᱟᱢ ᱮᱱᱟᱭ ᱡᱟᱦᱟᱸ ᱫᱳ ᱩᱱᱤ ᱫᱩᱞᱟᱹᱲᱼᱫᱩᱯᱞᱟᱹᱲ, ᱦᱟᱹᱱ, ᱮᱢᱟᱱ ᱞᱮᱠᱟᱱᱟᱜ ᱚᱱᱚᱞ ᱠᱟᱦᱱᱤ ᱠᱚ ᱮᱛᱚᱦᱚᱵ ᱠᱮᱫᱟᱭ᱾ᱤᱥᱣᱟᱨ ᱵᱷᱟᱞᱞᱟᱣ ᱟᱜ ᱢᱮᱱ ᱠᱟᱛᱷᱟ ᱞᱮᱠᱟᱛᱮ ᱱᱟᱨᱟᱭᱟᱱ ᱜᱚᱯᱟᱞ ᱱᱮᱯᱟᱞᱤ ᱫᱤᱥᱚᱢ ᱨᱤᱱᱤᱡ ᱦᱚᱲ ᱠᱚᱣᱟᱜ ᱚᱱᱛᱚᱨ ᱨᱤᱱᱤᱡ ᱢᱤᱫ ᱜᱟᱹᱭᱱᱟᱹᱦᱟᱨ ᱜᱮ ᱵᱮᱱᱟᱣ ᱥᱟᱹᱤ ᱟᱠᱟᱱᱟᱭ ᱜᱚᱯᱟᱞ ᱭᱚᱱᱡᱚᱱ ᱥᱟᱶᱛᱮ ᱱᱟᱨᱟᱭᱟᱱ ᱜᱚᱯᱟᱞ ᱟᱜ ᱡᱚᱯᱲᱟᱣ ᱫᱚ ᱢᱤᱫ ᱱᱮᱯᱟᱞᱤ ᱥᱮᱨᱮᱧ ᱱᱟᱜᱟᱢ ᱨᱮᱱᱟᱜ ᱡᱚᱛᱚᱠᱷᱚᱱ ᱥᱚᱨᱮᱥ ᱜᱟᱹᱭᱱᱟᱹᱦᱟᱨ ᱨᱮᱱ ᱫᱚ ᱥᱚᱨᱮᱥ ᱴᱷᱟᱶ ᱨᱮ ᱧᱟᱢ ᱛᱷᱟᱯᱱᱟᱣ ᱞᱟᱹᱜᱤᱫ ᱟᱹᱰᱤ ᱟᱭᱢᱟ ᱩᱱᱤᱭᱟᱜ ᱜᱚᱲᱚ ᱛᱟᱭ᱾ᱱᱤᱛᱟᱜ ᱱᱟᱝ ᱨᱮᱦᱚᱸ ᱱᱚᱣᱟ ᱠᱚ ᱛᱟᱦᱮᱸ ᱠᱟᱱ ᱜᱮᱭᱟ ᱡᱮ ᱯᱟᱪᱷᱤᱢ ᱥᱮᱫ ᱠᱷᱚᱱ ᱱᱟᱶᱟ ᱱᱟᱶᱟ ᱟᱲᱟᱝ ᱟᱧᱡᱚᱢ ᱛᱟᱨᱥᱮ ᱦᱤᱡᱩᱜ ᱠᱟᱱ ᱛᱟᱦᱮᱸᱱᱚᱜ ᱡᱮᱞᱮᱠᱟ ᱫᱟᱹᱭᱠᱟᱹ ᱮᱢ ᱠᱟᱛᱮ ᱢᱮᱱ ᱜᱟᱱᱚᱜᱼᱟ ᱵᱤᱴᱟᱞᱥ ᱟᱨ ᱵᱚᱵ ᱰᱟᱭᱞᱟᱱ ᱦᱚᱛᱮᱛᱮ ᱱᱮᱯᱟᱞ ᱨᱮᱱᱟᱜ ᱢᱤᱫ ᱢᱭᱩᱡᱤᱠ ᱨᱮᱠᱚ ᱵᱚᱞᱚ ᱦᱤᱡᱩᱜ ᱠᱟᱱ ᱛᱟᱦᱮᱱᱟ ᱟᱨᱠᱚ ᱯᱨᱚᱵᱷᱟᱣ (ᱤᱱᱝᱞᱩᱮᱱᱪᱤᱱᱜ) ᱮᱫ ᱛᱟᱦᱮᱱᱚᱜ᱾ᱱᱚᱣᱟ ᱪᱩᱱᱳᱛᱤ ᱨᱮᱱᱟᱜ ᱟᱱᱟᱴ ᱠᱷᱚᱱ ᱫᱩᱜ ᱫᱚᱦᱚ ᱞᱟᱹᱜᱤᱫ ᱚᱱᱟ ᱵᱟᱠᱷᱨᱟ ᱛᱮ ᱟᱨᱦᱚᱸ ᱱᱟᱨᱟᱭᱱ ᱜᱚᱯᱟᱞ ᱟᱨ ᱭᱚᱱᱡᱚᱱ ᱥᱟᱶᱛᱮ ᱥᱟᱶᱠᱩᱥᱤ ᱟᱠᱟᱫ ᱥᱮᱨᱮᱧ ᱫᱚ बिर्सेर फेरि मलाई नहेर, चिनारी हाम्रो धेरै पुरानो, तिम्रो जस्तो मुटु मेरो पनि, ᱟᱨ लौ सुन म भन्छु मेरो रामकहानी ᱠᱟᱛᱮ ᱛᱮᱭᱟᱨ ᱠᱮᱫᱟ ᱱᱤᱛᱚᱜ ᱚᱱᱟ ᱥᱮᱨᱮᱧ ᱜᱮ ᱱᱮᱯᱟᱞ ᱫᱤᱥᱚᱢ ᱨᱮ ᱟᱹᱰᱤ ᱡᱟᱠ ᱡᱚᱢᱚᱠ ᱛᱮ ᱫᱩᱞ ᱫᱩᱞᱟᱹᱣᱚᱜ ᱠᱟᱱᱟ ᱟᱹᱰᱤ ᱦᱚᱲ ᱠᱚ ᱠᱩᱥᱤᱭᱟᱫ ᱛᱟᱹᱠᱤᱱᱟ᱾
ᱟᱯᱱᱟᱨ ᱡᱤᱭᱚᱱ
ᱜᱚᱯᱟᱞ ᱭᱚᱱᱡᱚᱱ ᱟᱜ ᱡᱚᱱᱚᱢ ᱫᱚ ᱒᱖ ᱟᱜᱟᱥᱴ ᱑᱙᱔᱓ ᱨᱮ ᱫᱟᱨᱡᱤᱞᱤᱝ, ᱵᱟᱝᱜᱟᱞ ᱯᱨᱤᱰᱮᱱᱥᱤ, ᱵᱨᱤᱴᱤᱥ ᱵᱷᱟᱨᱚᱛ ᱨᱮᱱᱟᱜ ᱛᱟᱢᱟᱝ ᱜᱷᱟᱨᱚᱸᱡᱽ ᱨᱮᱭ ᱦᱩᱭ ᱞᱮᱱ ᱛᱟᱦᱮᱱᱟ᱾ ᱛᱟᱭᱚᱢ ᱛᱮ ᱑᱙᱖᱒ ᱨᱮ ᱩᱱᱤ ᱫᱚ ᱫᱟᱨᱡᱤᱞᱤᱝ ᱟᱨᱴ ᱟᱠᱟᱫᱢᱤ ᱨᱮ ᱢᱤᱫᱴᱟᱝ ᱯᱞᱮᱭᱟᱨ ᱠᱷᱤᱞᱟᱲᱤ ᱞᱮᱠᱟᱛᱮ ᱥᱮᱞᱮᱫ ᱮᱱᱟᱭ᱾ ᱑᱙᱖᱗ ᱨᱮ ᱩᱱᱤ ᱫᱚ ᱱᱮᱯᱟᱞᱤ ᱯᱟᱹᱨᱥᱤ ᱛᱮ ᱜᱨᱮᱡᱩᱨᱴ ᱠᱷᱟᱹᱛᱤᱨ ᱛᱮ ᱫᱟᱨᱡᱤᱞᱤᱝ ᱠᱷᱚᱱ ᱱᱮᱯᱟᱞ ᱫᱤᱥᱚᱢ ᱛᱮᱭ ᱥᱮᱱ ᱮᱱᱟ᱾ ᱑᱙᱖᱘ ᱨᱮ ᱩᱱᱤ ᱫᱚ ᱨᱮᱱᱪᱤᱱ ᱧᱩᱛᱩᱢᱟᱱ ᱥᱟᱶ ᱵᱟᱯᱞᱟ ᱥᱟᱹᱜᱟᱹᱭ ᱛᱟᱭ ᱡᱚᱲᱟᱣ ᱮᱱᱟ ᱢᱮᱱᱫᱚ ᱡᱩᱨᱤ ᱯᱟᱨᱤ ᱮᱱᱟᱠᱤᱱ᱾ᱭᱚᱱᱡᱚᱱ ᱫᱚ ᱫᱤᱞᱞᱤ ᱨᱮ ᱵᱷᱟᱨᱚᱛ ᱨᱮ ᱒᱐ ᱢᱮ ᱑᱙᱙᱗ ᱨᱮ ᱨᱟᱱ ᱢᱩᱨᱜᱟᱱ ᱥᱟᱶ ᱥᱟᱶ ᱛᱮ ᱜᱮ ᱯᱤᱞᱤᱭᱟ ᱟᱡᱟᱨ ᱫᱚ ᱡᱟᱭᱡᱩᱜ ᱞᱟᱹᱜᱤᱫ ᱮ ᱱᱚᱣᱟ ᱫᱷᱩᱲᱤ ᱫᱷᱟᱹᱨᱛᱤ ᱠᱷᱚᱱ ᱫᱚᱭ ᱫᱟᱱᱟᱝ ᱠᱮᱫᱮᱭᱟ, ᱕᱐ ᱥᱮᱨᱢᱟ ᱜᱮ ᱦᱩᱭ ᱞᱮᱱ ᱛᱟᱦᱮᱱᱟ, ᱟᱡ ᱨᱤᱱ ᱫᱚ ᱵᱟᱨᱭᱟ ᱵᱟᱵᱩ ᱟᱨ ᱢᱤᱫᱴᱟᱝ ᱢᱟᱹᱭ ᱢᱮᱱᱟᱜ ᱠᱚ ᱛᱟᱭᱟ᱾
ᱟᱨᱦᱚᱸ ᱧᱮᱞᱢᱮ
Navneet Aditya Waiba
Satya Aditya Waiba
ᱣᱤᱠᱤᱯᱤᱰᱤᱭᱟ
ᱟᱭᱢᱟ ᱦᱚᱲ ᱞᱮᱛᱟᱲ ᱜᱮ ᱣᱤᱠᱤᱯᱤᱰᱤᱭᱟ ᱞᱟᱦᱟᱭ ᱞᱟᱹᱜᱤᱫ ᱠᱚ ᱪᱷᱩᱴᱷᱟᱹᱣ ᱟᱠᱟᱱᱟ, ᱢᱮᱱᱢᱟ ᱴᱟᱲᱟᱝ ᱯᱤᱪᱷᱤ ᱜᱮᱥᱟᱭ ᱜᱮᱥᱟᱭ ᱵᱚᱫᱚᱞ ᱟᱠᱟ ᱢᱮᱱᱟᱜ -ᱟ ᱾ ᱟᱨ ᱚᱱᱟ ᱵᱚᱫᱚᱞᱟᱜ ᱠᱚᱫᱚ ᱥᱟᱦᱴᱟ ᱱᱟᱜᱟᱢ ᱟᱨ ᱨᱚᱠᱟ ᱵᱚᱫᱚᱞᱮᱱ ᱥᱟᱦᱴᱟ ᱨᱮ ᱠᱷᱚᱫᱟ ᱫᱚᱦᱚ ᱠᱟᱱᱟ ᱾ ᱵᱟᱹᱲᱛᱤ ᱵᱟᱰᱟᱭ ᱞᱟᱹᱜᱤᱫ ᱧᱮᱞ ᱯᱮ ᱣᱤᱠᱤ ᱵᱟᱵᱚᱫᱽ
ᱚᱱᱚᱞ ᱨᱮᱱᱟᱜ ᱫᱟᱣ ᱪᱮᱠᱟᱛᱮᱢ ᱦᱟᱛᱟᱣᱟ
ᱵᱷᱤᱰᱤᱭᱳ ᱧᱮᱞ ᱢᱮ
ᱟᱞᱚᱢ ᱵᱚᱛᱚᱨᱚᱜ ᱟᱹᱨᱩ (edit) --- ᱣᱤᱠᱤᱯᱤᱰᱤᱭᱟ ᱫᱚ ᱡᱟᱦᱟᱸᱭ ᱜᱮ ᱠᱚ ᱟᱹᱨᱩ (edit) ᱫᱟᱲᱮᱭᱟᱜ-ᱟ, ᱡᱚᱛᱚ ᱞᱮᱠᱟᱱ ᱥᱟᱦᱴᱟ (page) ᱜᱮ, ᱟᱞᱮ ᱟᱯᱮ ᱞᱮ ᱥᱟᱨᱦᱟᱣᱮᱫ ᱯᱮᱭᱟ ᱥᱟᱯᱲᱟᱣ ᱞᱟᱹᱜᱤᱫ! ᱯᱟᱱᱛᱮ ᱧᱟᱢ ᱢᱮ ᱡᱟᱦᱟᱸ ᱫᱚ ᱥᱟᱯᱲᱟᱣ ᱟᱹᱨᱩ ᱨᱮᱱᱟᱜ ᱞᱟᱹᱠᱛᱤ ᱢᱮᱱᱟᱜ-ᱟ ᱟᱨ ᱚᱱᱟᱠᱚ ᱟᱹᱨᱩ ᱨᱩᱣᱟᱹᱲ ᱢᱮ ᱾ --ᱡᱮᱢᱚᱱ ᱫᱟᱹᱭᱠᱟᱹ ᱞᱮᱠᱟᱛᱮ, ᱟᱲᱟ ᱨᱮᱱᱟᱜ ᱜᱟᱵᱟᱱ ᱠᱚ, ᱟᱹᱭᱟᱹᱛ ᱨᱮᱱᱟᱜ ᱨᱚᱱᱚᱲ ᱠᱚ, ᱫᱚᱦᱚᱲᱟ ᱟᱹᱨᱩᱭ ᱢᱮ ᱯᱟᱲᱦᱟᱣ ᱞᱟᱹᱜᱤᱫ, ᱱᱟᱶᱟ ᱠᱟᱛᱷᱟ ᱠᱚ ᱥᱟᱢᱵᱟᱣ, ᱦᱩᱲᱟᱹᱣ ᱠᱟᱛᱷᱟ ᱠᱚ ᱤᱬᱤᱡᱽ ᱢᱮ ᱮᱢᱟᱱ ᱮᱢᱟᱱ ᱾
ᱱᱟᱶᱟ ᱥᱟᱹᱨᱤ ᱠᱟᱛᱷᱟ ᱠᱚ ᱚᱞ ᱥᱚᱫᱚᱨ ᱥᱟᱱᱟᱢ ᱠᱟᱱ ᱠᱷᱟᱱ ᱚᱱᱟ ᱨᱮᱱᱟᱜ ᱥᱟᱹᱠᱷᱭᱟᱹᱛ ᱠᱚ ᱦᱚᱸ ᱥᱮᱞᱮᱫ ᱛᱟᱨᱟᱭ ᱢᱮ, ᱮᱱ ᱫᱚ ᱚᱱᱟ ᱥᱚᱛ ᱥᱟᱹᱨᱤ ᱨᱮᱱᱟᱜ ᱥᱟᱹᱠᱷᱤ ᱮᱢᱟᱭ ᱾
ᱩᱭᱦᱟᱹᱨ ᱠᱟᱜ ᱢᱮ ᱱᱚᱶᱟ -- ᱣᱤᱠᱤᱯᱤᱰᱤᱭᱟ ᱫᱚ ᱵᱟᱢ ᱨᱟᱹᱯᱩᱫ ᱫᱟᱲᱟᱭᱮᱜ-ᱟ ᱵᱟᱝ ᱢᱟ ᱵᱟᱢ ᱤᱬᱤᱡ ᱫᱟᱲᱮᱭᱟᱜ-ᱟ, ᱡᱚᱛᱚ ᱟᱹᱨᱩᱣᱟᱜ ᱠᱚ ᱢᱟᱬᱟᱝ ᱞᱮᱠᱟᱢ ᱟᱹᱜᱩ ᱫᱟᱲᱮᱭᱟᱜ-ᱟ, ᱫᱚᱲᱦᱚ ᱫᱟᱲᱮᱭᱟᱜ-ᱟ, ᱛᱟᱭᱚᱢ ᱛᱮ ᱚᱱᱟ ᱠᱚ ᱥᱚᱡᱷᱮ ᱜᱟᱱᱚᱜ-ᱟ ᱾ ᱣᱤᱠᱤᱯᱤᱰᱤᱭᱟ ᱫᱚ ᱡᱚᱛᱷᱟᱛ-ᱟᱱᱟᱜ ᱜᱮᱭ ᱟᱛᱟᱝ ᱫᱟᱨᱟᱢᱟ ᱾ ᱚᱱᱟᱛᱮ ᱢᱟᱬᱟᱝ ᱥᱮᱫ ᱞᱟᱦᱟᱜ ᱢᱮ, ᱟᱹᱨᱩᱭ ᱢᱮ ᱦᱩᱲᱟᱹᱜ/ᱵᱟᱹᱲᱤᱡᱟᱜ ᱠᱚ ᱟᱨ ᱥᱚᱯᱚᱦᱚᱫ ᱮᱢ ᱢᱮ ᱵᱩᱜᱤ ᱫᱤᱥᱟᱹ ᱮᱢᱟᱱ ᱜᱷᱟᱨᱚᱸᱡᱽ ᱱᱚᱶᱟ ᱚᱱᱛᱚᱨ_ᱡᱟᱞᱟᱢ ᱨᱮ ᱾
ᱪᱮᱫᱟᱜ ᱵᱟᱢ ᱨᱤᱠᱟᱹᱭᱮᱜ-ᱟ ᱱᱤᱛ ᱟᱹᱨᱩ ᱠᱚ ᱞᱟᱹᱜᱤᱫ?
ᱯᱚᱰᱟᱰᱤᱦᱟ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱯᱚᱰᱟᱰᱤᱦᱟ (podadiha) ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱨᱟᱭᱨᱚᱝᱯᱩᱨ ᱵᱽᱞᱚᱠ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱓᱔ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱖᱗᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱓᱓᱔ ᱜᱚᱴᱟᱝ ᱠᱚᱲᱟ ᱟᱨ ᱓᱔᱓ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱖᱗᱗ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱒᱐ ᱦᱚᱲ ᱫᱚ ᱐ᱼ᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱗ᱹ᱗᱓% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱓᱓᱔ ᱜᱚᱴᱟᱝ ᱠᱚᱲᱟ ᱟᱨ ᱓᱔᱓ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱒᱗, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱘᱗᱕, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱕᱓ᱹ᱕᱐ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱒ᱹ᱕᱙ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱓᱕ᱹ᱕᱔ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱵᱷᱟᱹᱞᱩᱵᱟᱥᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱨᱟᱭᱨᱚᱝᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱫᱮᱵᱚᱱᱤᱥᱚᱲ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱖ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱫᱚ ᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱭᱨᱚᱝᱯᱩᱨ ᱵᱽᱞᱚᱠ ᱨᱮᱱᱟᱜ ᱟᱹᱛᱩ
ᱩᱯᱭᱟᱺᱥ
ᱩᱯᱭᱟᱺᱥ ᱫᱚ ᱵᱚᱦᱚᱜ ᱨᱮᱱᱟᱜ ᱜᱚᱡ ᱟᱠᱟᱱ ᱦᱟᱨᱛᱟ ᱯᱩᱸᱰ ᱜᱮ ᱧᱩᱨᱩᱜ ᱜᱮ ᱩᱯᱭᱟᱺᱥ ᱫᱚ ᱾ ᱚᱱᱠᱟ ᱫᱚ ᱵᱚᱦᱚᱜ ᱦᱟᱨᱛᱟ ᱨᱮᱱᱟᱜ ᱪᱮᱛᱟᱱ ᱯᱟᱦᱴᱟ ᱜᱚᱡ ᱠᱟᱛᱮ ᱱᱟᱥᱮ ᱱᱟᱥᱮ ᱧᱩᱨᱩᱜ ᱫᱚ ᱮᱴᱠᱮᱴᱚᱬᱮ ᱵᱟᱝ ᱠᱟᱱᱟ, ᱟᱨ ᱟᱵᱚᱣᱟᱜ ᱵᱚᱦᱚᱜ ᱠᱷᱚᱱ ᱥᱩᱨ ᱥᱩᱯᱩᱨ ᱔᱘᱗,᱐᱐᱐ ᱥᱮᱞᱥ ᱥᱟᱵᱚᱱ ᱞᱟᱜᱟᱣ ᱠᱮᱫ ᱛᱟᱭᱚᱢ ᱧᱩᱨᱩᱜᱼᱟ ᱾ ᱤᱠᱷᱟᱹᱱ ᱛᱤᱱ ᱡᱚᱦᱚᱜ ᱱᱚᱣᱟ ᱟᱹᱰᱤ ᱵᱟᱹᱲᱛᱤ ᱧᱩᱨᱩᱜ ᱮᱛᱚᱦᱚᱵᱚᱜᱼᱟ ᱩᱱ ᱡᱚᱦᱚᱜ ᱱᱚᱣᱟ ᱫᱚ ᱢᱩᱦᱤᱢ ᱨᱮᱱᱟᱜ ᱜᱷᱟᱹᱱᱴᱤᱭ ᱨᱩᱭᱟ ᱾
ᱩᱯᱭᱟᱺᱥ ᱫᱚ ᱥᱟᱹᱨᱫᱤ ᱡᱩᱣᱟᱹᱱ ᱚᱠᱛᱚ ᱨᱮ ᱦᱩᱭᱩᱜ ᱢᱤᱫ ᱢᱟᱢᱩᱞᱤ ᱟᱡᱟᱨ ᱠᱟᱱᱟ ᱾ ᱡᱟᱦᱟᱸ ᱫᱚ ᱡᱟᱦᱟᱸᱭ ᱡᱟᱱᱟᱝ ᱟᱨ ᱡᱟᱹᱛᱤ ᱨᱤᱱᱤᱡ ᱜᱮᱭ ᱦᱩᱭ ᱠᱚᱜ ᱾ ᱱᱚᱣᱟ ᱦᱩᱭ ᱞᱮᱱ ᱠᱷᱟᱱ ᱵᱟᱹᱲᱛᱤ ᱫᱚ ᱵᱚᱦᱚᱜ ᱨᱮ ᱵᱟᱵᱟᱛ ᱮ ᱥᱤᱨᱡᱟᱹᱣᱟ ᱾ ᱵᱚᱦᱚᱜ ᱨᱮ ᱩᱯᱭᱟᱺᱥ ᱫᱚ ᱦᱚᱭ ᱦᱤᱥᱤᱫ ᱨᱮᱱᱟᱜ ᱟᱬᱜᱚ ᱨᱟᱠᱟᱵ ᱠᱷᱟᱹᱛᱤᱨ ᱦᱚᱸ ᱦᱩᱭ ᱫᱟᱲᱮᱭᱟᱜᱼᱟ ᱾ ᱩᱯᱭᱟᱺᱥ ᱦᱩᱭᱩᱜ ᱨᱮᱱᱟᱜ ᱵᱟᱹᱲᱛᱤ ᱠᱷᱚᱱ ᱵᱟᱹᱲᱛᱤ ᱚᱠᱛᱚ ᱨᱮᱜᱮ ᱛᱤᱱᱟᱹᱝ ᱜᱟᱱ ᱱᱟᱯᱟᱭ ᱥᱟᱺᱦᱤᱡ ᱥᱟᱢᱯᱩ ᱚᱡᱚᱜ ᱞᱮᱠᱷᱟᱱ ᱜᱮ ᱵᱚᱦᱚᱜ ᱨᱮᱱᱟᱜ ᱩᱯᱭᱟᱺᱥ ᱫᱚ ᱴᱷᱤᱠ ᱦᱩᱭ ᱫᱟᱲᱮᱭᱟᱜᱼᱟ ᱾ ᱮᱱ ᱦᱚᱸ ᱱᱚᱣᱟ ᱨᱮᱱᱟᱜ ᱴᱷᱟᱹᱣᱠᱟᱹ ᱥᱟᱺᱦᱤᱡ ᱛᱤᱠᱪᱷᱟᱹ ᱫᱚ ᱵᱟᱹᱱᱩᱜ ᱟᱱᱟ ᱾
ᱩᱯᱭᱟᱺᱥ ᱛᱮ ᱚᱨᱥᱚᱝ ᱟᱠᱟᱱ ᱦᱚᱲ ᱫᱚ ᱱᱚᱣᱟ ᱠᱚ ᱥᱟᱢᱟᱝ ᱟ ᱡᱮ ᱱᱚᱶᱟ ᱫᱚ ᱩᱱᱠᱩ ᱴᱷᱮᱱ ᱥᱟᱶᱛᱟᱨᱤ ᱟᱨ ᱟᱯᱚᱱᱢᱟᱹᱱ ᱞᱮᱠᱟᱱ ᱮᱴᱠᱮᱴᱚᱬᱮᱭ ᱡᱟᱱᱟᱢ ᱦᱚᱪᱚ ᱫᱟᱲᱮᱭᱟᱜᱼᱟ ᱾
ᱮᱛᱮᱫ
ᱩᱯᱭᱟᱺᱥ ᱦᱩᱭᱩᱜ ᱨᱮᱱᱟᱜ ᱫᱚ ᱟᱹᱰᱤ ᱜᱟᱱ ᱮᱛᱮᱫ ᱢᱮᱱᱟᱜᱼᱟ ᱾ ᱡᱮᱞᱮᱠᱟ : ᱨᱚᱦᱚᱲ ᱦᱟᱨᱛᱟ, ᱟᱹᱰᱤ ᱵᱮᱲᱟᱨᱮ ᱱᱟᱯᱟᱭ ᱥᱟᱺᱦᱤᱡ ᱥᱟᱯᱷᱟ ᱵᱟᱝ ᱛᱟᱦᱮᱸᱱ, ᱥᱟᱢᱯᱩ ᱞᱟᱹᱠᱛᱤ ᱠᱷᱚᱱ ᱵᱟᱹᱲᱛᱤ ᱵᱮᱵᱷᱟᱨ, ᱥᱳᱨᱟᱭᱥᱤᱥ, ᱮᱠᱡᱤᱢᱟ, ᱨᱚᱦᱚᱲ ᱦᱟᱨᱛᱟ ᱯᱷᱞᱮᱠᱤᱝ ᱨᱮᱱᱟᱜ ᱡᱚᱛᱚ ᱠᱷᱚᱱ ᱯᱩᱭᱞᱩ ᱟᱨ ᱟᱞᱜᱟ ᱮᱛᱮᱫ ᱫᱚ ᱾
ᱢᱤᱫ ᱯᱚᱲᱦᱚᱱ ᱞᱮᱠᱟᱛᱮ, ᱩᱯᱭᱟᱺᱥ ᱫᱚ ᱵᱟᱹᱲᱛᱤ ᱞᱮᱠᱟᱛᱮ ᱯᱮᱭᱟ ᱠᱟᱨᱚᱱ ᱨᱮᱱᱟᱜ ᱚᱨᱡᱚ ᱞᱮᱠᱟᱛᱮ ᱩᱫᱩᱜ ᱥᱚᱫᱚᱨ ᱟᱠᱟᱱᱟ ᱾
ᱥᱠᱤᱱ ᱯᱷᱮᱴ ᱥᱤᱠᱨᱮᱥᱚᱱ
ᱥᱠᱤᱱ ᱯᱷᱮᱴ ᱥᱤᱠᱨᱮᱥᱚᱱ ᱨᱮ ᱵᱚᱦᱚᱜ ᱥᱩᱢᱩᱝ ᱫᱚ ᱵᱟᱝ ᱟ, ᱢᱩᱸ ᱫᱷᱟᱨᱮ ᱫᱷᱟᱨᱮ ᱛᱮ ᱟᱨ ᱛᱩᱯᱩᱫ ᱨᱮᱭᱟᱜ ᱥᱩᱨ ᱥᱩᱯᱩᱨ ᱟᱨᱟᱜ ᱜᱮ ᱨᱚᱝ ᱚᱜᱼᱟ ᱟᱨ ᱱᱚᱶᱟ ᱫᱚ ᱜᱷᱟᱱᱮ ᱜᱮ ᱵᱟᱵᱟᱛᱟ ᱾
ᱦᱚᱭ ᱦᱩᱰᱤᱝ ᱟᱹᱨᱩ ᱯᱷᱮᱨᱟᱣ, ᱢᱚᱱᱮ ᱡᱤᱣᱤ ᱵᱩᱜᱤ ᱵᱟᱝ ᱛᱟᱦᱮᱸᱱ, ᱟᱨ ᱤᱢᱭᱩᱱᱤᱴᱤ ᱡᱚᱢ ᱛᱟᱦᱮᱸᱱ ᱥᱠᱤᱱ ᱯᱷᱮᱴ ᱥᱤᱠᱨᱮᱥᱚᱱ ᱮ ᱚᱨᱥᱚᱝ ᱟᱜᱼᱟ ᱾
ᱮᱱᱴᱤ ᱯᱷᱚᱱᱜᱚᱞᱥ
ᱮᱱᱴᱤ ᱯᱷᱚᱱᱜᱚᱞᱥ ᱵᱮᱵᱷᱟᱨ ᱠᱟᱛᱮ ᱟᱹᱰᱤ ᱜᱟᱱ ᱜᱮ ᱚᱨᱥᱚᱝ ᱟᱱ ᱧᱟᱢ ᱟᱠᱟᱱᱟ ᱾ ᱡᱮᱞᱮᱠᱟ ᱠᱮᱴᱳᱠᱚᱱᱟᱡᱚᱞ, ᱡᱤᱸᱠ ᱯᱟᱭᱨᱤᱴᱚᱱ, ᱟᱨ ᱥᱮᱞᱮᱱᱤᱭᱚᱢ ᱰᱟᱭᱤᱞᱥᱯᱷᱟᱭᱤᱰ ᱠᱮᱴᱚᱠᱚᱱᱟᱡᱚᱞ ᱥᱟᱢᱯᱩ ᱞᱮᱠᱟᱛᱮ ᱵᱮᱵᱷᱟᱨ ᱡᱚᱛᱚ ᱠᱷᱚᱱ ᱚᱨᱥᱚᱝ ᱟᱱ ᱵᱟᱰᱟᱭᱚᱜ ᱠᱟᱱᱟ ᱾
ᱠᱚᱞᱛᱟᱨ
ᱠᱚᱞᱛᱟᱨ ᱨᱮᱱᱟᱜ ᱵᱮᱵᱷᱟᱨ ᱛᱮ ᱵᱟᱹᱲᱛᱤ ᱛᱟᱦᱮᱸᱱ ᱜᱚᱡ ᱟᱠᱟᱱ ᱦᱟᱨᱛᱟ ᱫᱚ ᱧᱩᱨᱩᱜᱼᱟ ᱟᱨ ᱩᱯᱭᱟᱺᱥ ᱵᱟᱹᱲᱛᱤ ᱵᱮᱱᱟᱣᱜ ᱮ ᱡᱚᱢ ᱜᱚᱫ ᱠᱟᱜᱼᱟ ᱾
ᱵᱤᱞᱤ ᱨᱮᱱᱟᱜ ᱥᱩᱱᱩᱢ
ᱞᱟᱠᱪᱟᱨᱮᱛ ᱥᱤᱧᱚᱛ ᱟᱨ ᱪᱤᱱ ᱨᱮᱱᱟᱜ ᱨᱟᱱ ᱨᱮ ᱵᱤᱞᱤ ᱨᱮᱱᱟᱜ ᱥᱩᱱᱩᱢ ᱩᱯᱭᱟᱺᱥ ᱥᱟᱦᱟᱭ ᱞᱟᱹᱜᱤᱫ ᱵᱮᱵᱷᱟᱨᱚᱜ ᱠᱟᱱᱟ ᱾ ᱤᱠᱷᱟᱹᱱ ᱱᱚᱣᱟ ᱱᱟᱯᱟᱭ ᱥᱟᱺᱦᱤᱡ ᱮ ᱠᱟᱹᱢᱤᱭᱟ ᱢᱮᱱᱛᱮ ᱫᱚ ᱪᱮᱫ ᱯᱚᱨᱢᱟᱬ ᱦᱚᱸ ᱵᱟᱹᱱᱩᱜ ᱟᱱᱟ ᱾
ᱴᱤ ᱫᱟᱨᱮ ᱥᱩᱱᱩᱢ ᱨᱮᱱᱟᱜ ᱦᱚᱸ ᱚᱠᱟ ᱚᱠᱟ ᱡᱚᱦᱚᱜ ᱫᱚ ᱩᱯᱭᱟᱺᱥ ᱥᱟᱦᱟᱭ ᱞᱟᱹᱜᱤᱫ ᱵᱮᱵᱷᱟᱨᱚᱜ ᱠᱟᱱ ᱜᱮᱭᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱛᱤᱨᱞᱟᱹ ᱦᱚᱲᱢᱚᱥᱟᱶᱟᱨ ᱥᱟᱯᱟᱲᱟᱣ ᱒᱐᱑᱙
ᱵᱷᱤᱞᱟᱭ ᱨᱮᱞᱣᱮ ᱥᱴᱮᱥᱚᱱ
ᱵᱷᱤᱞᱟᱭ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ:- BIA) ᱫᱚ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ (ᱥᱤᱧᱚᱛ) ᱨᱮᱱᱟᱜ ᱫᱩᱨᱜᱽ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱫᱩᱨᱜᱽ, ᱵᱷᱤᱞᱟᱭ ᱱᱚᱜᱚᱨ ᱟᱨ ᱵᱷᱤᱞᱟᱭ ᱯᱟᱣᱟᱨ ᱦᱟᱣᱥ ᱟᱨ ᱥᱩᱨᱥᱩᱯᱩᱨ ᱨᱮᱱᱟᱜ ᱴᱚᱴᱷᱟ ᱨᱮ ᱠᱟᱹᱢᱤᱭᱟ ᱾ ᱵᱷᱤᱞᱟᱭ ᱨᱮᱞᱣᱮ ᱥᱴᱮᱥᱚᱱ ᱫᱚ ᱮᱛᱚᱢ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱫᱚ ᱦᱟᱵᱽᱲᱟ-ᱱᱟᱜᱽᱯᱩᱨ-ᱢᱩᱢᱵᱟᱭ ᱞᱟᱭᱤᱱ ᱨᱮ ᱟᱹᱰᱤ ᱢᱩᱬ ᱟᱨ ᱞᱟᱹᱠᱛᱤᱭᱟᱱ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱯᱟᱥᱮᱱᱡᱚᱨ ᱥᱮᱵᱟ ᱨᱮᱫᱚ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ 'ᱮ' ᱜᱨᱮᱰ ᱥᱴᱮᱥᱚᱱ ᱠᱟᱱᱟ ᱾
ᱱᱟᱜᱟᱢ
ᱵᱷᱤᱞᱟᱭ ᱨᱮᱞᱣᱮ ᱥᱴᱮᱥᱚᱱ ᱫᱚ ᱑᱘᱙᱑ ᱥᱟᱞ ᱨᱮ ᱟᱡᱟᱜ ᱠᱟᱹᱢᱤ ᱮᱦᱚᱵ ᱮᱱᱟ ᱾ ᱵᱷᱤᱞᱟᱭ ᱫᱚ ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱨᱮᱱᱟᱜ ᱱᱟᱜᱽᱯᱩᱨ-ᱟᱥᱟᱱᱥᱳᱞ ᱢᱩᱬ ᱞᱟᱭᱤᱱ ᱫᱚ ᱑᱘᱙᱑ ᱥᱟᱞ ᱨᱮ ᱦᱮᱡ ᱞᱮᱱ ᱛᱟᱦᱮᱸᱫ, ᱯᱩᱭᱞᱩ ᱰᱷᱟᱹᱣ ᱫᱩᱨᱜᱽ ᱥᱴᱮᱥᱚᱱ ᱫᱚ ᱫᱟᱯᱟᱞᱟ ᱾ ᱠᱨᱚᱥ-ᱠᱚᱱᱴᱨᱤ ᱫᱚ ᱦᱟᱵᱽᱲᱟ-ᱱᱟᱜᱽᱯᱩᱨ-ᱢᱩᱢᱵᱟᱭ ᱞᱟᱭᱤᱱ, ᱑᱘᱙᱐ ᱥᱟᱞ ᱨᱮ ᱡᱷᱤᱡ ᱮᱱᱟ, ᱫᱚᱥᱟᱨ ᱡᱤᱞᱤᱧ ᱰᱟᱦᱟᱨ ᱛᱟᱦᱮᱸ ᱠᱟᱱᱟ ᱱᱚᱣᱟ ᱫᱚ ᱵᱷᱤᱞᱟᱭ ᱨᱮᱞᱣᱮ ᱥᱴᱮᱥᱚᱱ ᱞᱮᱠᱟᱛᱮ ᱥᱮᱱᱚᱜ ᱠᱟᱱ ᱛᱟᱦᱮᱸᱫ ᱾
᱔ ᱯᱷᱮᱵᱽᱣᱟᱨᱤ ᱑᱙᱕᱙ ᱥᱟᱞ ᱨᱮ ᱡᱷᱤᱡ ᱥᱟᱹᱜᱩᱱ ᱞᱮᱱ ᱛᱟᱦᱮᱸᱫ ᱵᱷᱤᱞᱟᱭ ᱥᱴᱤᱞ ᱯᱞᱟᱸᱴ ᱫᱚ ᱵᱷᱤᱞᱟᱭ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱞᱟᱹᱠᱛᱤ ᱵᱟᱲᱦᱟᱣ ᱮᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱫᱩᱨᱜᱽ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱵᱷᱤᱞᱟᱭ ᱨᱮ ᱦᱮᱡ ᱥᱮᱱ
ᱨᱚᱧᱡᱚᱱᱟ ᱫᱮᱥᱟᱭ
ᱵᱤᱪᱟᱹᱨᱤᱭᱟᱹ ᱨᱚᱧᱡᱚᱱᱟ ᱯᱨᱚᱠᱟᱥ ᱫᱮᱥᱟᱭ (ᱡᱟᱱᱟᱢ: ᱓᱐ ᱚᱠᱴᱚᱵᱚᱨ ᱑᱙᱔᱙) ᱫᱚ ᱥᱤᱧᱚᱛ ᱨᱮᱭᱟᱜ ᱥᱩᱯᱨᱤᱢ ᱠᱳᱨᱰ ᱨᱮᱱ ᱢᱟᱨᱮ ᱵᱤᱪᱟᱹᱨᱤᱭᱟᱹ, ᱟᱨ ᱱᱤᱛ ᱰᱤᱞᱤᱢᱤᱴᱮᱥᱚᱱ ᱠᱚᱢᱤᱥᱚᱱ ᱚᱯᱷ ᱤᱱᱰᱤᱭᱟ ᱨᱮᱱ ᱢᱩᱬᱩᱛ ᱦᱚᱲ ᱠᱟᱱᱟᱭ ᱾ ᱩᱱᱤ ᱫᱚ ᱞᱟᱦᱟᱸ ᱛᱮ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱ ᱯᱟᱵᱽᱞᱤᱠ ᱯᱨᱳᱥᱤᱠᱤᱭᱩᱴᱚᱨ ᱮ ᱛᱟᱦᱮ ᱠᱟᱱᱟ, ᱟᱨ ᱥᱩᱯᱨᱤᱢ ᱠᱳᱨᱰ ᱨᱮ ᱵᱟᱦᱟᱞ ᱞᱟᱦᱟ ᱩᱱᱤ ᱵᱳᱢᱵᱟᱭ ᱦᱟᱭ ᱠᱳᱨᱰ ᱨᱮᱱ ᱵᱤᱪᱟᱹᱨᱤᱭᱟᱹ ᱮ ᱛᱟᱦᱮ ᱠᱟᱱᱟ ᱾ ᱥᱩᱯᱨᱤᱢ ᱠᱳᱨᱰ ᱠᱷᱚᱱ ᱨᱤᱴᱟᱭᱟᱨᱰ ᱛᱟᱭᱚᱢ, ᱫᱮᱥᱟᱭ ᱫᱚ ᱥᱤᱧᱚᱛ ᱨᱮᱭᱟᱜ ᱵᱤᱡᱽᱞᱤ ᱵᱟᱵᱚᱛ ᱮᱯᱯᱤᱞᱮᱴ ᱴᱨᱟᱭᱵᱩᱱᱟᱞ ᱨᱮᱱ ᱪᱮᱭᱟᱨᱯᱟᱨᱥᱟᱱ ᱮ ᱛᱟᱦᱮ ᱠᱟᱱᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱫᱮᱥᱟᱭ ᱟᱡ ᱵᱟᱵᱟ ᱥᱮ.ᱡᱤ.ᱥᱟᱢᱟᱱᱛ ᱢᱤᱫ ᱚᱯᱚᱨᱟᱫᱷᱤᱭᱟᱹ ᱩᱠᱤᱞ ᱮ ᱛᱟᱦᱮ ᱠᱟᱱᱟ ᱾ ᱑᱙᱗᱐ ᱨᱮ ᱮᱞᱤᱯᱷᱮᱱᱥᱴᱳᱱ ᱠᱚᱞᱮᱡᱽ ᱠᱷᱚᱱ ᱫᱮᱥᱟᱭ ᱟᱡᱟᱜ ᱠᱟᱹᱨᱤ (ᱟᱨᱴᱥ) ᱨᱮ ᱵᱮᱪᱟᱞᱟᱨ ᱰᱤᱜᱽᱨᱤ ᱟᱨ ᱑᱙᱗᱓ ᱨᱮ ᱵᱳᱢᱵᱟᱭ, ᱥᱚᱨᱠᱟᱨᱤ ᱞᱚ ᱠᱚᱞᱮᱡᱽ ᱠᱷᱚᱱ ᱟᱹᱱᱟᱹᱨᱤ ᱨᱮ ᱵᱮᱪᱟᱞᱟᱨ ᱮ ᱧᱟᱢ ᱞᱮᱫᱟ ᱾
ᱟᱹᱱᱟᱹᱨᱤ ᱠᱟᱹᱢᱤ
ᱫᱮᱥᱟᱭ ᱓᱐ ᱡᱩᱞᱟᱭ ᱑᱙᱗᱓ ᱨᱮ ᱢᱤᱫ ᱩᱠᱤᱞ ᱞᱮᱠᱟᱛᱮ ᱟᱡᱟᱜ ᱧᱩᱛᱩᱢ ᱮ ᱚᱞ ᱞᱮᱫ ᱛᱟᱭᱟ, ᱟᱨ ᱟᱹᱱᱟᱹᱨᱤ ᱠᱟᱹᱢᱤ ᱠᱚᱸᱭ ᱮᱦᱚᱵ ᱠᱮᱫᱟ, ᱟᱨ ᱵᱳᱢᱵᱟᱭ ᱦᱟᱭ ᱠᱳᱨᱰ ᱨᱮ ᱵᱟᱦᱟᱞ ᱞᱟᱦᱟ ᱨᱮ ᱩᱱᱤ ᱫᱚ ᱟᱡ ᱵᱟᱵᱟ ᱮᱥ.ᱡᱤ. ᱯᱨᱚᱛᱟᱯ ᱥᱟᱶ ᱟᱡᱟᱜ ᱪᱮᱢᱵᱟᱨ ᱨᱮᱭ ᱠᱟᱹᱢᱤ ᱟᱠᱟᱫᱟ ᱾ ᱑᱙᱗᱙ ᱨᱮ, ᱫᱮᱥᱟᱭ ᱫᱚ ᱵᱳᱢᱵᱟᱭ ᱦᱟᱭ ᱠᱳᱨᱰ ᱨᱮ ᱜᱚᱲᱚ ᱥᱚᱨᱠᱟᱨᱤ ᱩᱠᱤᱞ ᱞᱮᱠᱟᱛᱮ ᱠᱟᱹᱢᱤ ᱮ ᱮᱦᱚᱵ ᱞᱮᱫᱟ, ᱢᱚᱦᱟᱨᱟᱥᱴᱨᱚ ᱥᱚᱨᱠᱟᱨ ᱯᱟᱥᱴᱟ ᱠᱷᱚᱱᱟᱜ ᱮ ᱠᱟᱹᱢᱤ ᱟᱠᱟᱫᱟ, ᱟᱨ ᱑᱙᱘᱓ ᱨᱮ ᱢᱚᱦᱟᱨᱟᱥᱴᱨᱚ ᱥᱚᱨᱠᱟᱨ ᱞᱟᱹᱜᱤᱫ ᱢᱤᱫ ᱜᱚᱲᱚ ᱥᱚᱨᱠᱟᱨᱤ ᱩᱠᱤᱞ ᱟᱨ ᱵᱟᱹᱲᱛᱤ ᱯᱟᱵᱽᱞᱤᱠ ᱯᱨᱳᱥᱤᱠᱤᱭᱩᱴᱚᱨ ᱞᱮᱠᱟᱛᱮᱭ ᱵᱟᱦᱟᱞ ᱞᱮᱱᱟ ᱾ ᱑᱙᱘᱖ ᱥᱮᱨᱢᱟ ᱨᱮ, ᱯᱨᱮᱵᱷᱮᱱᱴᱤᱝ ᱰᱤᱴᱮᱱᱥᱟᱱ ᱢᱟᱢᱞᱟ ᱨᱮ ᱫᱮᱥᱟᱭ ᱫᱚ ᱢᱚᱦᱟᱨᱟᱥᱴᱨᱚ ᱨᱮᱱ ᱵᱤᱥᱮᱥ ᱯᱟᱵᱽᱞᱤᱠ ᱯᱨᱳᱥᱤᱠᱤᱭᱩᱴᱚᱨ ᱞᱮᱠᱟᱛᱮ ᱠᱚ ᱵᱟᱦᱟᱞ ᱞᱮᱫᱮᱭᱟ ᱾
ᱵᱤᱪᱟᱹᱨᱤᱭᱟᱹ, ᱵᱳᱢᱵᱟᱭ ᱦᱟᱭ ᱠᱳᱨᱰ (᱑᱙᱙᱖-᱒᱐᱑᱑)
ᱫᱮᱥᱟᱭ ᱫᱚ ᱵᱟᱨ ᱥᱮᱨᱢᱟ ᱞᱟᱹᱜᱤᱫ ᱮᱛᱚᱦᱚᱵ ᱑᱕ ᱮᱯᱨᱤᱞ ᱑᱙᱙᱖ ᱨᱮ ᱵᱳᱢᱵᱟᱭ ᱦᱟᱭ ᱠᱳᱨᱰ ᱨᱮᱱ ᱢᱤᱫ ᱵᱟᱹᱲᱛᱤ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮ ᱠᱚ ᱵᱟᱦᱟᱞ ᱞᱮᱫᱮᱭᱟ, ᱟᱨ ᱑᱒ ᱮᱯᱨᱤᱞ ᱑᱙᱙᱘ ᱨᱮ ᱩᱱᱤ ᱫᱚ ᱛᱷᱟᱭᱤ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮᱭ ᱵᱟᱦᱟᱞ ᱞᱮᱱᱟ ᱾ ᱒᱐᱑᱑ ᱨᱮ ᱥᱤᱧᱚᱛ ᱨᱮᱭᱟᱜ ᱥᱩᱯᱨᱤᱢ ᱠᱳᱨᱰ ᱨᱮ ᱵᱟᱦᱟᱞ ᱞᱟᱦᱟ ᱩᱱᱤ ᱫᱚ ᱵᱳᱢᱵᱟᱭ ᱦᱟᱭ ᱠᱳᱨᱰ ᱨᱮᱱ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮ ᱜᱮᱭ ᱠᱟᱹᱢᱤ ᱟᱠᱟᱫᱟ ᱾
ᱪᱮᱭᱟᱨᱯᱟᱨᱥᱟᱱ, ᱵᱤᱡᱽᱞᱤ ᱮᱯᱯᱤᱞᱮᱴ ᱴᱨᱟᱭᱵᱩᱱᱟᱞ (᱒᱐᱑᱔-᱒᱐᱑᱗)
ᱫᱮᱥᱟᱭ ᱑ ᱰᱤᱥᱮᱢᱵᱚᱨ ᱒᱐᱑᱔ ᱨᱮ ᱵᱤᱡᱽᱞᱤ ᱵᱟᱵᱚᱛ ᱮᱯᱯᱤᱞᱮᱴ ᱴᱨᱟᱭᱵᱩᱱᱟᱞ ᱨᱮᱱ ᱪᱮᱭᱟᱨᱯᱟᱨᱥᱟᱱ ᱨᱮᱭᱟᱜ ᱟᱸᱜᱤᱵᱷᱟᱨ ᱮ ᱜᱚᱜ ᱞᱮᱫᱟ ᱟᱨ ᱒᱙ ᱚᱠᱴᱚᱵᱚᱨ ᱒᱐᱑᱙ ᱦᱟᱹᱵᱤᱫ ᱚᱱᱟ ᱦᱩᱫᱟᱹ ᱨᱮᱭ ᱛᱟᱦᱮ ᱠᱟᱱᱟ ᱾
ᱩᱢᱟ ᱠᱷᱟᱱ
ᱩᱢᱟ ᱠᱷᱟᱱᱮ ᱦᱩᱭᱩᱜ ᱠᱟᱱᱟ ᱵᱟᱝᱞᱟᱫᱮᱥ ᱟᱭᱚ ᱯᱮᱞᱮᱵᱮᱠᱚ ᱥᱮᱨᱮᱧ ᱥᱤᱞᱯᱤ᱾ ᱒᱐᱐᱒ ᱚᱠᱛᱚ ᱨᱮ ᱩᱱᱤ ᱦᱟᱪᱷᱚᱱ ᱨᱟᱡᱟ ᱥᱤᱱᱮᱢᱟ ᱞᱟᱜᱤᱛ ᱛᱮ ᱥᱮᱨᱮᱥᱴᱷᱚ ᱢᱚᱦᱤᱞᱟ ᱯᱮᱞᱮᱵᱮᱠᱚ ᱥᱚᱝᱥᱚᱜᱤᱛ ᱥᱤᱞᱯᱤ ᱦᱤᱥᱟᱵ ᱛᱮ ᱡᱟᱛᱤᱣ ᱪᱚᱞᱚᱪᱤᱛᱽᱨᱚ ᱯᱩᱨᱩᱥᱠᱟᱨ ᱧᱟᱢ ᱟᱠᱟᱫᱟ᱾
ᱮᱛᱚᱦᱚᱵ ᱡᱤᱭᱚᱱ
ᱩᱢᱟ ᱪᱚᱴᱚᱜᱮᱨᱟᱢ ᱨᱮ ᱢᱤᱫᱴᱟᱝ ᱥᱮᱨᱮᱧ ᱚᱲᱟᱜ ᱨᱮ ᱡᱟᱱᱟᱢ ᱠᱟᱱᱟ᱾ ᱟᱡᱤᱡ ᱫᱟᱫᱟ ᱯᱚᱨᱚᱵᱟᱞ ᱪᱳᱫᱷᱚᱩᱨᱤ ᱟᱨ ᱵᱚᱠᱚᱛ ᱠᱩᱲᱤ ᱠᱚᱞᱽᱟᱱᱤ ᱜᱷᱳᱥ ᱵᱟᱨ ᱦᱚᱲ ᱜᱮ ᱥᱟᱫᱷᱤᱱ ᱵᱟᱝᱞᱟ ᱵᱮᱛᱟᱨ ᱠᱮᱱᱫᱚᱨᱚ ᱨᱮᱠᱤᱱ ᱠᱟ.ᱢᱤ ᱠᱟᱱ ᱛᱟᱦᱮᱱᱟ ᱾
ᱠᱟ.ᱢᱤ ᱡᱤᱭᱚᱱ
ᱩᱢᱟ ᱥᱟᱫᱷᱤᱱ ᱵᱟᱝᱞᱟ ᱵᱮᱛᱟᱨ ᱠᱮᱱᱫᱚᱨᱚ ᱨᱮ ᱞᱤ.ᱴᱟ ᱥᱤᱞᱯᱤ ᱛᱟᱦᱮᱠᱟᱱᱟ᱾ ᱑᱙᱗᱑ ᱚᱠᱛᱚ ᱨᱮ ᱱᱚᱣᱟ ᱵᱮᱛᱟᱨ ᱠᱮᱱᱫᱚᱨᱚ ᱠᱷᱚᱱ ᱕᱐ ᱴᱤ ᱠᱷᱚᱱ ᱡᱟᱥᱛᱤ ᱥᱮᱨᱮᱧ ᱨᱮ ᱟᱲᱟᱝ ᱮ ᱮᱢ ᱟᱠᱟᱫᱟ᱾ ᱥᱟᱫᱷᱤᱱᱛᱟ ᱯᱚᱨᱮ ᱵᱟᱫᱚᱥᱟ ᱥᱤᱱᱮᱢᱟ ᱨᱮ ᱢᱤᱫᱴᱟᱝ ᱥᱮᱨᱮᱧ ᱟᱠᱟᱫᱟ᱾
ᱟᱭᱟᱜ ᱡᱤᱭᱚᱱ
ᱩᱢᱟ ᱑᱙᱘᱖ ᱚᱠᱛᱚ ᱒᱖ ᱯᱷᱮᱵᱽᱨᱩᱭᱟᱨᱤ ᱚᱵᱷᱤᱱᱮᱛᱟ ᱦᱮᱞᱟᱞ ᱠᱷᱟᱱ ᱥᱟᱶᱛᱮ ᱵᱟᱯᱞᱟ ᱟᱠᱟᱱᱟ᱾ Discography
ᱯᱩᱨᱩᱥᱠᱟᱨ
᱒᱐᱐᱒ ᱚᱠᱛᱚ ᱨᱮ ᱦᱟᱪᱷᱚᱱ ᱨᱟᱡᱟ ᱥᱤᱱᱮᱢᱟ ᱞᱟᱜᱤᱛ ᱛᱮ ᱯᱮᱞᱮᱵᱮᱠᱚ ᱥᱮᱨᱮᱧ ᱥᱤᱞᱯᱤ ᱦᱤᱥᱟᱵ ᱛᱮ ᱡᱟᱛᱤᱣ ᱪᱚᱞᱚᱪᱤᱛᱽᱨᱚ ᱯᱩᱨᱩᱥᱠᱟᱨ ᱮ ᱧᱟᱢ ᱟᱠᱟᱫᱟ᱾
ᱪᱷᱟᱛᱱᱟ ᱵᱚᱱᱚᱛ
ᱪᱷᱟᱛᱱᱟ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱵᱟᱸᱠᱩᱲᱟ ᱥᱚᱫᱚᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱪᱷᱟᱛᱱᱟ 23.30174°N, 86.98271°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱵᱟᱸᱠᱩᱲᱟ-ᱯᱩᱨᱩᱞᱤᱭᱟᱹ ᱨᱚᱰ ᱨᱮ ᱵᱟᱸᱠᱩᱲᱟ ᱥᱚᱦᱚᱨ ᱠᱷᱚᱱ ᱑᱓ ᱠᱤᱞᱚᱢᱤᱴᱚᱨ (᱘.᱑ ᱢᱤᱞ) ᱥᱟ:ᱜᱤᱧ ᱨᱮ ᱢᱮᱱᱟᱜᱼᱟ ᱾ ᱥᱩᱥᱩᱱᱤᱭᱟᱹ ᱫᱚ ᱪᱷᱟᱛᱱᱟ ᱠᱷᱚᱱ ᱑᱐ ᱠᱤᱞᱚᱢᱤᱴᱚᱨ (᱖.᱒ ᱢᱤᱞ) ᱠᱚᱧᱮ-ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾
ᱪᱷᱟᱛᱱᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱥᱟᱞᱛᱳᱲᱟ ᱟᱨ ᱜᱚᱝᱜᱟᱡᱚᱞᱜᱷᱟᱹᱴᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱵᱟᱸᱠᱩᱲᱟ ᱒ ᱟᱨ ᱵᱟᱸᱠᱩᱲᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱩᱛᱷᱱᱟᱹᱣ, ᱮᱛᱚᱢ ᱨᱮ ᱤᱸᱫᱽᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮ ᱠᱟᱥᱤᱯᱩᱨ ᱟᱨ ᱦᱩᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱪᱷᱟᱛᱱᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱔᱔᱗.᱔᱗ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱑᱓ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱔᱗ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱒᱘᱘ ᱜᱚᱴᱟᱝ ᱢᱚᱣᱡᱟ ᱟᱨ ᱒᱗᱗ ᱜᱚᱴᱟᱝ ᱟᱹᱛᱩ ᱟᱨ ᱢᱤᱫᱴᱟᱹᱝ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ ᱾ ᱪᱷᱟᱛᱱᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱪᱷᱟᱛᱱᱟ ᱨᱮ ᱢᱮᱱᱟᱜᱼᱟ ᱾
ᱪᱷᱟᱛᱱᱟ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱟᱲᱟᱦ, ᱪᱷᱟᱛᱱᱟ ᱑, ᱪᱷᱟᱛᱱᱟ ᱒, ᱪᱤᱱᱟᱵᱟᱨᱤ, ᱰᱷᱟᱵᱚᱱ, ᱜᱷᱳᱥᱜᱨᱟᱢ, ᱡᱟᱢᱛᱚᱨᱟ, ᱡᱷᱩᱱᱠᱟ, ᱡᱤᱨᱨᱟᱦ, ᱢᱮᱛᱭᱟᱞᱟ, ᱥᱟᱞᱰᱤᱦᱟ, ᱥᱩᱥᱩᱱᱤᱭᱟᱹ ᱟᱨ ᱛᱮᱜᱷᱨᱤ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱷᱟᱛᱱᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱙᱕,᱐᱓᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱘᱙,᱗᱑᱒ ᱦᱚᱲ ᱫᱚ ᱟᱹᱛᱩ ᱨᱮ ᱕,᱓᱒᱖ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱙᱙,᱕᱒᱓ (᱕᱑%) ᱠᱚᱲᱟ ᱟᱨ ᱙᱕,᱕᱑᱕ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱒᱔,᱒᱒᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱕᱘,᱔᱙᱓ (᱒᱙.᱙᱙%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱓᱙,᱙᱗᱕ (᱒᱐.᱕᱐%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱪᱷᱟᱛᱱᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱥᱟᱞᱰᱤᱦᱟ (᱒,᱕᱐᱔), ᱛᱮᱜᱷᱚᱨᱤ (᱑,᱖᱖᱓), ᱜᱷᱳᱥᱮᱨᱜᱟᱱ (᱑,᱙᱐᱙), ᱢᱮᱛᱭᱟᱞᱟ (᱕᱐᱑), ᱥᱩᱥᱩᱱᱤᱭᱟᱹ (᱑,᱐᱑᱘), ᱡᱷᱩᱱᱠᱟ (᱑,᱗᱒᱑), ᱡᱤᱨᱨᱟ (᱒,᱐᱘᱕), ᱰᱷᱟᱵᱚᱱ (᱑,᱕᱔᱓), ᱟᱨᱨᱟ (᱒,᱑᱒᱗) ᱟᱨ ᱪᱤᱱᱟᱵᱟᱨᱤ (᱑,᱑᱒᱕) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱷᱟᱛᱱᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱑᱒,᱒᱖᱗ ᱜᱚᱴᱟᱝ (᱖᱕.᱗᱓%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱖᱗,᱖᱕᱑ (᱗᱗.᱘ᱷ᱖᱓%) ᱠᱚᱲᱟ ᱟᱨ ᱔᱔,᱖᱑᱖ (᱕᱓.᱓᱓%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱔.᱓᱐% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱸᱠᱩᱲᱟ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱐.᱒᱖% ᱛᱟᱦᱮᱸ ᱠᱟᱱᱟ, ᱒᱐᱐᱑ ᱨᱮ ᱖᱓.᱔᱔% ᱟᱨ ᱑᱙᱙᱑ ᱨᱮ ᱕᱒.᱐᱐% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱤᱠᱷᱱᱟᱹᱛ ᱫᱚ ᱗᱗.᱐᱘% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱥᱤᱧᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱨᱮᱱᱟᱜ ᱠᱷᱚᱲᱚᱜᱽᱯᱩᱨ-ᱵᱟᱸᱠᱩᱲᱟ-ᱟᱫᱽᱨᱟ ᱞᱟᱭᱤᱱ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱪᱷᱟᱛᱱᱟ ᱨᱮᱞᱣᱮ ᱥᱴᱮᱥᱚᱱ ᱟᱨ ᱡᱷᱟᱱᱛᱤᱯᱟᱦᱟᱲᱤ ᱨᱮᱞᱣᱮ ᱥᱴᱮᱥᱚᱱ ᱫᱚ ᱱᱚᱣᱟ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾
ᱯᱚᱱᱚᱛ ᱨᱟᱡᱽᱰᱟᱦᱟᱨ ᱘ ᱨᱮᱱᱟᱜ ᱥᱟᱞᱛᱳᱲᱟ-ᱵᱟᱸᱠᱩᱲᱟ ᱠᱷᱚᱸᱰ ᱫᱚ ᱥᱟᱱᱛᱟᱲᱰᱤᱦ (ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮ) ᱠᱷᱚᱱ ᱢᱚᱡᱷᱫᱤᱭᱟᱹ (ᱱᱟᱫᱤᱭᱟ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱪᱷᱟᱛᱱᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱒᱔᱔ ᱜᱚᱴᱟᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱨᱮ ᱑᱖,᱔᱔᱔ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱒᱐ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱒,᱑᱐᱕ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱒ ᱩᱱᱩᱥᱩᱞ ᱟᱥᱲᱟ ᱨᱮ ᱗,᱘᱘᱑ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱘ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱖,᱘᱔᱐ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱷᱟᱛᱱᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱒᱗᱗ ᱜᱚᱴᱟᱝ ᱟᱹᱛᱩ ᱠᱷᱚᱱ ᱔᱔ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱕᱕ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱔᱕ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱒᱖ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱥᱟᱞᱰᱤᱦᱟ ᱨᱮ ᱥᱟᱞᱰᱤᱦᱟ ᱠᱚᱞᱮᱡᱽ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱙᱖᱖ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱚᱸᱰᱮ ᱫᱚ ᱦᱳᱥᱴᱮᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ - ᱯᱮᱭᱟ ᱠᱚᱲᱟ ᱠᱚ ᱞᱟᱹᱜᱤᱫ ᱟᱨ ᱢᱤᱫᱴᱟᱹᱝ ᱠᱩᱲᱤ ᱠᱚ ᱞᱟᱹᱜᱤᱫ ᱾
ᱪᱷᱟᱛᱱᱟ ᱪᱚᱱᱰᱤᱫᱟᱥ ᱢᱚᱦᱟᱵᱤᱫᱽᱭᱟᱞᱚᱭ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱐᱐᱗ ᱥᱟᱞ ᱨᱮ ᱜᱷᱳᱨᱢᱩᱞᱤ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱪᱟᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱪᱷᱟᱛᱱᱟ, ᱵᱤᱫᱷᱟᱱ ᱪᱚᱸᱫᱽᱨᱚ ᱠᱨᱤᱥᱤ ᱵᱤᱥᱣᱟᱵᱤᱫᱽᱭᱟᱞᱚᱭ ᱨᱮᱱᱟᱜ ᱢᱤᱫᱴᱟᱹᱝ ᱚᱥᱟᱨ ᱵᱤᱥᱟᱹᱨ ᱚᱲᱟᱜ, ᱒᱐᱑᱕ ᱥᱟᱞ ᱨᱮ ᱮᱦᱚᱵ ᱞᱮᱱ ᱛᱟᱦᱮᱸᱫ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱪᱷᱟᱛᱱᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱫᱮᱦᱟᱛ ᱟᱥᱯᱟᱛᱟᱞ, ᱯᱩᱱᱭᱟᱹ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱱᱤᱡᱮ ᱟᱥᱯᱟᱛᱟᱞ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱜᱩᱴ ᱕᱙ ᱵᱮᱰ ᱟᱨ ᱗ ᱜᱚᱴᱟᱝ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱓᱖ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾